ၵႂၢမ်းၵပ်းထုၵ်ႇ

တွၼ်ႈ - ၵ
ၵၵ ၶၢႆၶၢႆ-ငိုၼ်းႁၢႆ ၵွပ်ႈဢမ်ႇၼပ်ႉ 
ၵၵႅမ်ၵျွင်း-တွင်းတွင်းႁွမ်ၶဝ်ႈႁႅင်ႈ 
ၵ ၵိူဝ်းတွၼ်း-ၼွၼ်း ၵိူဝ်းဢုၼ်ႇ
ၵ ၵိူဝ်းလႆႈ-ၶႆႈ ၵိူဝ်းၶိုတ်း-ပိုတ်း ၵိူဝ်းတိူဝ်ႉ 
ၵၶိုၼ်ႈ ၵလွင်ႈ-ငိုၼ်းယေႈႁွင်ႈ ၵိုတ်းသၢမ်ပႄး 
ၵ ၸဵဝ်းပွၵ်ႈ-ၵၢမ်ႇ မျွၵ်ႈပၼ်
ၵ ၸဵဝ်းမႃး-ၺႃးၵမ်းသုၼ်ႇ 
ၵ ၸဵဝ်းမီး-ၵႂၢမ်းပီးၼႃႇ
ၵ ၸဵဝ်းမိူဝ်း-ၸူမ်းသိူဝ်းၼႃႇ
ၵ ၸဵဝ်းယဝ်ႉ-ၶဝ်ႈ ၸဵဝ်းသုၵ်း
ၵ ၸဵဝ်းလႆႈ-ဢမ်ႇမႆႈၸႂ်
ၵ ၸဵဝ်းဝၢႆႇ-မႅၼ်ႈၽၢႆႇမၼ်း 
ၵသုမ်းတိုၼ်း-ၶႅၼ်းသေ ဢိုၼ်းယူႇဝၢၼ်ႈ
ၵသုမ်း ပိူၼ်ႈၼႃႈတူႇ-ၵမျၢတ်ႈ ၶႂ်ႈယူႇၸမ် 
ၵ တွင်ႉတၼ်-ၶၢႆၶၼ်ပေႃးသေပိူၼ်ႈၵေႃႈလႆႈ 
ၵထင်ႁိုင်-ၵိုတ်းမိုင်ယူႇမိူင်းပိူၼ်ႈ
ၵပုတ်းတိုၼ်း-ၶႅၼ်းသေ ၵူႈငိုၼ်းပိူၼ်ႈ
ၵ မီးသုၼ်ႇ-ၵုၼ်ႇ ၺႃးပွႆး
ၵမျၢတ်ႈ ယႃႇၸၢႆႇလူင်-ၸိုဝ်ႈႁူင် ယႃႇယွင်ႈၶိုၼ်ႈ
ၵမျၢတ်ႈ ယႃႇၸူမ်း-ၵသုမ်း ယႃႇၶၢၼ်ႉ
ၵမျၢတ်ႈဢႄႇ-ၶႅၼ်းသေ လေႇၸၢႆႇလူင် 
ၵယေႈၵၢတ်ႇ ၵိၼ်ယေႈလိူၼ်-ႁဵတ်းပွႆးလူင် မိူၼ်ပိူၼ်ႈ 
ၵယေႈပွၵ်ႈ ၵိၼ်ယေႈဝၼ်း-ဢမ်ႇတၼ်းမီးမိူဝ်ႈလိုဝ်ႈ 
ၵယေႈလၢႆး ၵိၼ်တေႃႇၸူဝ်ႈ-ႁိူၼ်းဢုတ်ႇတူဝ်ႈတဵမ်မိူင်း 
ၵယေႈလိူၼ် ၵိၼ်ယေႈၵၢတ်ႇ-မၢတ်ႇၼီႈသမ်ႉပေႃးလၢႆး 
ၵယေႈလိူၼ် ၵိၼ်ယေႈပီ-ဢမ်ႇလူဝ်ႇၶီၸႂ်ၵွပ်ႈ 
ၵယေႈလိူၼ် ၵိၼ်ယေႈလိူၼ်-ဝၢႆးလိုၼ်း  ဢမ်ႇမိူၼ်ပိူၼ်ႈ
ၵယေႈဝၼ်း ၵိၼ်ယေႈၶူပ်ႇ-ၵႃႈပေႉတူပ်ႇ ဢမ်ႇမူတ်း 
ၵယေႈဝၼ်း ၵိၼ်ယေႈလိူၼ်-ၼွၼ်းဢိူၼ်လိူၼ်ၵေႃႈလႆႈ 
ၵယေႈဝၼ်း ၵိၼ်ယေႈဝၼ်း-ႁဵတ်းသင် ဢမ်ႇတၼ်းပိူၼ်ႈ
ၵယေဝူင်ႈ ၵိၼ်ယေႈလိူၼ်-ႁဵတ်းႁိူၼ်းလူင် မိူၼ်ပိူၼ်ႈ 
ၵယွၵ်းယွၵ်း ၵယွင်ႇယွင်ႇ-ငိုၼ်းႁွႆႉၼိုင်ႈ တဵမ်တွင်ႇလွႆးလွႆး 
ၵလၢႆလၢႆ ဝႃႈၵ-ငိုၼ်းၵဝ်ႇ ၶျလုမ်းၸွမ်း
ၵဢႄႇ ၸၢင်ႈၶေးႁူင်-ၵလူင် ၸၢင်ႈၶေးသုမ်း 
ၵ ဢမ်ႇသုၼ်ႇ-ၼွၼ်း ဢမ်ႇဢုၼ်ႇ
ၵ ဢမ်ႇသုၼ်ႇ-ၵုၼ်ႇၶမ် သမ်ႉငိုၼ်းမူတ်း
ၵ ဢမ်ႇသွၼ်ႇ ဢမ်ႇၼပ်ႉ-ၵုၼ်ႇၶမ်ၵပ်ႉ ငိုၼ်းမူတ်း 
ၵ ဢမ်ႇမၢၼ်-ၵၢၼ် ဢမ်ႇပဵၼ်
ၵ ဢမ်ႇမျၢတ်ႈ ၸူးမေႃ-လေႃဢဝ်ငိုၼ်း ပေႃးသဵင်ႈ 
ၵ ဢမ်ႇယဝ်ႉ-ၶဝ်ႈ ဢမ်ႇသုၵ်း
ၵႃလမ် ဢမ်ႇလီပၼ်ပႂ်ႉပုင်းႁၵ်ႉ- ၽူႈလၵ်ႉ ဢမ်ႇလီပၼ်ပႂ်ႉတိူၵ်ႈၶူဝ်း-ၵူၼ်းသိုဝ်ႈယူဝ်း ဢမ်ႇလီပၼ်ႁုလူၺ်ႈၵၢၼ်လပ်ႉ-ၵူၼ်းယိပ်းမၢၵ်ႇၼပ်ႉ ဢမ်ႇလီႁုလူၺ်ႈလွင်ႈပူလွင်ႈပႃ 
ၵႃလူၼ်ႇႁိုဝ် ၼၵႃး-ႁၼ်မႃး ၸင်ႇၵွႆႈယုမ်ႇ 
ၵႃလူၼ်ႇႁိုဝ် ၼၵႃး-ႁၼ်မႃး ၸင်ႇၵွႆႈႁု 
ၵႃလူၼ်ႇႁိုဝ် ၼၵႃး-ႁၼ်မႃး ၸင်ႇၸၢင်ႈလၢတ်ႈ
ၵႃ ဢမ်ႇတၢပ်ႈၼႄးၵဝ်ႉ-လဝ်ႉဝဝ်ႉဝႆႉၼင်ႇၵၼ် 
ၵႃႈၵၢမ်ႇၽၢၼ်ႇ ဝၢင်းပၼ်-ဢမ်ႇလီဢၢၼ်ၸႂ်လဵၵ်ႉ
ၵႃႈၸၢင်ႉ သၢမ်ႁဵင်-ၵႃႈၼၢင်း သၢမ်ပၢၵ်ႇ
ၵႃႈပဵၼ် ၶေႃႈၵႂၢမ်းသွၼ်-ၶျၢင်းတွင်းမွၼ် တေႃႇၸူဝ်ႈ 
ၵႃႈပိူၼ်ႈလၢတ်ႈ ယႃႇထွမ်ႇ-ၵႃႈပိူၼ်ႈထွမ်ႇ ယႃႇလၢတ်ႈ 
ၵႃႈယႂ်ႇ ၶၼ်လူင်-ပေႃးႁူင် လႆႈၵိၼ်ဢိမ်ႇ
ၵႃႈလႆႈ ၵႃႈၵိၼ်-ၵိၼ်းၸႂ် မိူဝ်ႈထဝ်ႈ 
ၵႃႈလႆႈ ၵႃႈသႆႉ-ၵႆႉၵွတ်း တၢႆၽၢၼ်
ၵႃႈလႆႈ ၵႃႈတၢပ်ႇ-ယၢပ်ႇၸႂ် မိူဝ်ႈၶႆႈၼၢဝ်
ၵႃႈဢႄႇ ၸၢင်ႈၶေးႁူင်-ၵႃႈလူင် ၸၢင်ႈၶေးသုမ်း 
ၵွႃႇၵၢတ်ႇ ဢမ်ႇမီးငိုၼ်း-ပွၵ်ႈဝၢႆႇၶိုၼ်း ဢမ်ႇမူၼ်ႈ 
ၵွႃႇၸူးၶုၼ် ယႃႇၵွႃႇပႃႈၼႃႈ-ၵွႃႇၸူးၶႃႈ ယႃႇၵွႃႇပႃႈလင် 
ၵွႃႇထိူၼ်ႇ ဢမ်ႇပႃးၽ-ၸႂ်လိူတ်ႇၸ သုတ်းဝၼ်း 
ၵွႃႇၼႃႈ ႁႂ်ႈလူလင်-ၶူဝ်းသင်တူၵ်း ၶိုၼ်းလႆႈ 
ၵွႃႇပၢင်ၸ ဢမ်ႇလီဢဝ်ၽၵ်း-ၶိူင်ႈၶူဝ်းၼၵ်း ဢမ်ႇလီပၼ်ၵူၼ်းထဝ်ႈ 
ၵွႃႇလႄႇ ၸၢင်ႈၶမ်း-ၵမ်းၵမ်း ၵိၼ်ၼမ်ႉၼဵင်ႈ 
ၵွႃႇလႄႇ ၸဝ်ႈၼႃး-ၵႆႉၺႃး ၶဝ်ႈပုၵ်းၸီႇ 
ၵွႃႇလႄႇ ၸဝ်ႈႁႆႈ-ၵႆႉလႆႈၵိၼ် တႅင်
ၵွႃႇလႄႇ ဢမ်ႇပႃးၽ-ပိူၼ်ႈတ ဢမ်ႇၸၢင်ႈဢဝ်သင် ၽၼ်း 
ၵွႃႇလႂ် ႁႂ်ႈပဵၼ်မူႇ-ယူႇလႂ် ႁႂ်ႈပဵၼ်ၵေႃ
ၵွႃႇႁိမ်းမႃ ယႃႇၵွႃႇပႃႈၼႃႈ-ၵွႃႇႁိမ်းမ ယႃႇၵွႃႇပႃႈလင် 
ၵွႃႇဢမ်ႇထုၵ်ႇ ယေႈတိၼ်-ၵိၼ်ဢမ်ႇထုၵ်ႇ ယေႈၵမ်း 
ၵေႈၵၢင်ပႃႇသိုၵ်းၶတ်း-ၵူၼ်းႁတ်း မဝ်ႇၽၢတ်ႇၶိူင်ႈ 
ၵေႈႁၢင်းသႃႇၶူၼ်ၼူၼ်း-ၼူၵ်ႉယၢင်းၶူၼ်း မဝ်ႇလႅပ်ႈ 
ၵႄႇဝၢၼ်ႈ မိူၵ်ႈ ၸႂ်ႁိုၼ်း-လွၵ်ႇၵိၼ်ငိုၼ်း လုၵ်ႈဝၢၼ်ႈ 
ၵူႈ မိူဝ်ႈၵႅၼ်း-တႅၼ်း မိူဝ်ႈသႃႇ
ၵေႃႇၸမိူဝ်ႈတေၽၢၼ်-ၵႂၢႆးငၢၼ် လႅၵ်ႈ ၵႂၢႆးမႄႈ
ၵေႃႇၸမိူဝ်ႈတေၽၢၼ်-ၶၢဝ်းႁဵတ်းၵၢၼ် ၶေႃႉယႂ်ႇ 
ၵေႃႇၸမိူဝ်ႈတေမီး-လဵၵ်းၸီး လႅၵ်ႈသၢၵ်ႇၵွင်ႈ 
ၵေႃႇၸမိူဝ်ႈတေႁဵဝ်-ၶၢႆၶဵဝ် သိုဝ်ႉသိၼ်ႈလၢႆႈ 
ၵေႃႉၵတ်ႉ ယူႇယၢၼ်ၵႆ-ၵေႃႉဢမ်ႇၶႆ ယူႇၵႂ်ႈ 
ၵေႃႉၵူဝ် ပေႃးၽၢၼ်-ၵေႃႉႁၢၼ် ပေႃးမီး 
ၵေႃႉၶႂ်ႈၵူႈ မေႃၼွမ်း-ၵေႃႉၶႂ်ႈၸွမ်း မေႃယွင်ႈ 
ၵေႃႉၸၢႆး မီးပၺ်ႇၺႃႇ-ၸင်ႇသေႇၶျႃႇလီတွၼ်း 
ၵေႃႉၸၢႆး-ဢိုၼ်ၼမ်ႉလၢႆး ၸင်ႇလၢတ်ႈ 
ၵေႃႉသိုဝ်ႉ ၶႂ်ႈလႆႈလၢႆ-ၵေႃႉၶၢႆ ၶႂ်ႈလႆႈၵႃႈ 
ၵေႃႉသိုဝ်ႉ သုမ်းလၢႆ-ၵေႃႉၶၢႆ တူၵ်း ထွင်ႇ
ၵေႃႉတၢင်းႁုယႂ်ႇၼႅၼ်ႈ-လၢတ်ႈထုၵ်ႇမႅၼ်ႈသေႁူၺ်း 
ၵေႃႉၼိုင်ႈ ဝႃႈ“ႁွင်ႈၶူး”-ၵေႃႉၼိုင်ႈ ပွင်ႇႁူးၵူၼ်ႈ 
ၵေႃႉပေႃႉ ယူႇၵႂ်ႈ-ၵေႃႉၶႄ ယူႇၵႆ
ၵေႃႉပႂ်ႉၵိၼ် မီးၵၢမ်ႇ-ၵေႃႉၵျၢမ်ႇႁႃ လႆႈငၢႆႈ 
ၵေႃႉပႂ်ႉၵိၼ် ဢမ်ႇသိုဝ်ႈ-ၵေႃႉႁႃ ဢမ်ႇလႆႈလိုဝ်ႈ 
ၵေႃႉၽူႈၼွၼ်းၵႆႉတိုၼ်ႇ-ထၢင်ႇလိုၵ်းလိုၼ်ႇ ၶိုၼ်းယၢဝ်း 
ၵေႃႉၽူဝ် ႁၢမ်လႅမ်ႈသဝ်-ၵေႃႉမေး ဢဝ်တႅပ်းၶႃး 
ၵေႃႉမီးၸႂ်လမ်ႇမၢၵ်ႈ-မဝ်ႇႁွၼ်ႇၽၢၵ်ႈ တၢင်းဢၢႆ 
ၵေႃႉမီးမေႃပႆႇၺႃႇ-လီၵႆႉ ၵွႃႇႁွမ်းသဝ်း
ၵေႃႉမိုတ်ႈ ဢိၵ်ႇဢူၺ်းလီ-ပေႃးပၼ်ၶီ ယႃႇၽၢၵ်ႈ
ၵေႃႉယူႇတႂ်ႈလၢင်ႈ ယႃႇႁႂ်ႈလႆႈၶူဝ်- ၵေႃႉယူႇၼိူဝ်ႁူဝ်  ယႃႇႁႂ်ႈလႆႈႁႆႈ
ၵေႃႉယွင်ႈ ပဵၼ်တပႄး-ၵေႃႉၼႄး ပဵၼ်သြႃႇ 
ၵေႃႉလႂ်ၵေႃႉၼၼ်ႉ-ယႃႇဢဝ်ၽၼ်ႉ လေႃးၵၼ် 
ၵေႃႉလႂ်လီ-ၽီၼိူဝ်ႁူဝ် တူၺ်းယူႇ
ၵေႃႉလႂ်ႁၢႆႉ-ၸိူၵ်ႈ တေပၢႆႉ ၶေႃးမၼ်း 
ၵေႃႉလၢတ်ႈၸ တေမီး-ၵေႃႉလၢတ်ႈလီ တေပႃး 
ၵေႃႉလဵဝ်ၵူၺ်း ယႃႇၵွႃႇ-ၼၢမ်ၸူၵ်ႉၽႃႇ  ၽႂ်ဢမ်ႇႁၼ်ၸွမ်း 
ၵေႃႉလဵဝ် ယႃႇလၢမ်းပႆ-ၶၢဝ်ႇမိူင်းၵႆ ၼၢၼ်းပွင်ႇ 
ၵေႃႉလဵဝ် လၢမ်းလိမ်းၵွႃႇ-ၽႃႇပူပ်ႉၸ တၢႆလၢႆ 
ၵေႃႉလူဝ်ႇပၼ်-ဢမ်ႇၶႂ်ႈႁၼ် ၵေႃႉလူဝ်ႇလႆႈ 
ၵေႃႉလူဝ်ႇလႆႈ-ၶႂ်ႈႁၼ် ၵေႃႉလူဝ်ႇပၼ် 
ၵေႃႉလိုမ်းလႆႈ-ဢမ်ႇမႆႈၼင်ႇ ၵေႃႉၸႂ်ၸပ်း
ၵေႃႉႁၵ်ႉ ယေႈၽိုၼ်ၼင်-ၵေႃႉၸင်း ယေႈၽိုၼ်သၢတ်ႇ 
ၵေႃႉႁၵ်ႉ ယူႇၵႆၵၼ်-ၵေႃႉဢမ်ႇၶႂ်ႈႁၼ် သမ်ႉယူႇၵႂ်ႈ 
ၵေႃႉႁဝ်းႁၵ်ႉၼႃႇၼႃႇ-ၸၢင်ႈႁတ်းလႃႇ ႁဝ်းၶိုၼ်း 
ၵေႃႉႁိတ်ႉၼိူဝ်ႉပႃမူ-ၸႂ်ဢေးလူ ၽၢတ်ႇႁၢင်ႈ 
ၵေႃႉႁဵတ်းႁႃ မီးမၢၵ်ႈ-ပႅင်ႈၼပ်ႉတႂၢၵ်ႈ ႁိုဝ်ပဵၼ်
ၵေႃႉဢီးလိုမ်းၵေႃႈ-ၵေႃႉလူမ်ႉ ဢမ်ႇလိုမ်း
ၵေႃႉဢူႈ ႁၢမ်လႅမ်ႈသဝ်-ၵေႃႉမႄႈ ဢဝ်တႅပ်းၶႃး 
ၵေႃႉဢမ်ႇႁု ၽူႈသိူၼ်ႈ-ယႃႇႁူမ်ႈငိူၼ်ႈ ႁွမ်းသဝ်း 
ၵေႃႉဢမ်ႇႁု ဝႃႈၼၼ်-ၵေႃႉဢမ်ႇႁၼ် ဝႃႈတႄႉ 
ၵေႃႉဢွၵ်ႉလဝ်ႈ သူႇရႃႇ-ၵႂၢမ်းသတ်ႉၸႃႇ ႁိုဝ်ၵိုမ်း 
ၵႆၽေး ႁႂ်ႈဝႄႈၽေး-ၸမ်ၽေး ယႃႇဝႄႈၽေး
ၵႆႇ ၶႆႇဝၼ်းလုၵ်ႈလုၵ်ႈ ယင်းၸၢင်ႈတဵမ်ႁၢင်း-ၽၵ်းပၵ်ႉ ဢမ်ႇႁၼ်မိူဝ်ႈမၼ်းၵၢၼ်း ယင်းၸၢင်ႈ တဵမ်ၶႃႇ
ၵႆႇတေၶၼ် ယႃႇဢဝ်ၶွၼ်ႉၽၢတ်ႈ- ပိူၼ်ႈတိုၵ်ႉလၢတ်ႈ ယႃႇၵိုင်ႉၵၢင်ႉၶတ်း
ၵႆႇတူမ်ႈ ၵွၼ်ႉမႃးတမ်း-ၵမ်းၵမ်းဝိၼ်ႇပၢႆႈ- တေႃႈဢၢႆႈ ဢမ်ႇသိူဝ်းၵိၼ်
ၵႆႇတူမ်ႈ ၵွၼ်ႉမႃးတမ်း-ယုၵ်ႉတိၼ်သမ်း ဢွၵ်ႇပၢႆႈ 
ၵႆႇမႄႈ ၸၢင်ႈမေႃၶၼ်-ထုၵ်ႇဢဝ်ပၼ် ပိူၼ်ႈပႅတ်ႈ 
ၵႆႇ လၢၵ်ႈႁၢင်-ၼၢင်းလၢၵ်ႈသိၼ်ႈ-မုၼ်ၸဝ်ႈ လၢၵ်ႈသၢင်ႇၵၢၼ်း- မုၼ်ၸၢင်း လၢၵ်ႈသၢင်းပိူင်ႇ
ၵႆႇဝၢၼ်ႈ ဢမ်ႇသူႈပႄႉ ၵႆႇထိူၼ်ႇ- ၵူၼ်းတီႈဢိုၼ်ႇ ဢမ်ႇသူႈပႄႉၵူၼ်းတီႈၸမ်
ၵႆႇ ႁၢင်ႈလီ ပိူဝ်ႈၶူၼ်-ၵူၼ်း ႁၢင်ႈလီ ပိူဝ်ႈၶိူင်ႈ
ၵႆႇ ႁၼ် တိၼ်ငူး-ငူး ႁၼ် ၶွင်ၵႆႇ
ၵႆႇ ႁၼ် တိၼ်ငူး-ငူး ႁၼ် ၼူမ်းၵႆႇ
ၵႆႇဢွၼ်ႇ တေၵိၼ်ႁဵၼ်-မိူင်းပေႃးယဵၼ် ၽၢၵ်ႇၼိုင်ႈ 
ၵႆႇဢွၼ်ႇ တႄႇၽိုၵ်းၶၼ်-တိၼ်ယၼ်ၵွၼ်း ပႆႇမၼ်ႈ 
ၵႆႉ ၵၢၼ်ဝၢၼ်ႈ-ၶၢၼ်ႉ ၵၢၼ်ႁိူၼ်း 
ၵႆႉၶတ်းသၢင်ႈႁဵတ်းၵၢၼ်-ယႃႇၼွၼ်းၽၢၼ် တဵတ်ႇႁၢင်ႈ 
ၵႆႉသွၼ် ၸင်ႇလႆႈ-ၵႆႉၶႆႈ ၸင်ႇတွင်း
ၵႆႉ ၼႃႈဝၢၼ်ႈ-ၶၢၼ်ႉ ၼႃႈႁိူၼ်း
ၵႆႉပၢႆႈၵႆႉၽၢၼ်-ၶူဝ်းႁိူၼ်းသႂ်ႇၵူၺ်သၢၼ် ဢမ်ႇတဵမ်လႆႈ 
ၵႆႉပွင်ႉ ၵႆႉၸ-ယေႈထ ယေႈတိုဝ်
ၵႆႉပွတ်ႈ ၸင်ႇလီ-ၵႆႉသီ ၸင်ႇၵဵင်ႈ 
ၵႆႉဢုပ်ႇႁူဝ်သႅၼ်-ၸၢင်ႈလႅၼ်ငိုၼ်းပိူၼ်ႈ 
ၵၢႆးယွၼ်း ၵီႈၼႂ်းလူင်မွၵ်ႇသွမ်ႇ-ၽႂ်လၢတ်ႈၵေႃႈ လီထွမ်ႇႁင်းမၼ်း
ၵၢႆးယွၼ်း ၶိင်ႇလိူၼ်ႁႃႈ-ယႃႇတၢၵ်ႇၽႃႈ ႁိမ်းမၼ်း 
ၵႂၢႆးၶၢၼ်ႉ ပၢႆႈၵၢၼ်-ၵူၼ်းၽၢၼ် ႁႃၼီႈ 
ၵႂၢႆးငၢၼ်သွင်တူဝ်-ဢိူၵ်ႇဢိူင်ႇၶိူဝ်လုၵ်ႈလဵဝ် ဢမ်ႇလႆႈ 
ၵႂၢႆးငၢၼ် ဢမ်ႇမီးႁွၵ်ႈ-ႁႃၵႅတ်ႇသွၵ်ႈ ၼၢၼ်းၺႃး
ၵႂၢႆး တေႃးၵၼ်ယႃႇယႃႇ-မႃးၼႃႇ ႁူဝ်တေးၼႃး
ၵႂၢႆး ပၢၺ်ႈဢႅၵ်ႇ-ၸဝ်ႈႁိူၼ်း ပၢႆႈၶႅၵ်ႇ
ၵႂၢႆးၽိူၵ်ႇမီးလုၵ်ႈလမ်-လဵင်ႉၵူၼ်းၼမ် ဢမ်ႇသဵင်ႈ
ၵႂၢႆးၽိူၵ်ႇ မီးလုၵ်ႈလမ်-ႁဵတ်းၼႃး  ဢမ်ႇပေႃးၼမ် လႆႈၶဝ်ႈ
ၵႂၢႆးလမ် ၵိူတ်ႇလုၵ်ႈၽိူၵ်ႇ-လဵင်ႉထိူၵ်ႈၵေႃႈ ဢမ်ႇပေႃး 
ၵႂၢႆးလမ် မီးလုၵ်ႈၽိူၵ်ႇ-ၵႃႇလ လိူၵ်ႇတႃၸင်း 
ၵွႆပႃႈလင် ပဵၼ်ၶႃႈ-ၵွႆပႃႈၼႃႈ ပဵၼ်ၶုၼ်
ၵွႆႈၵိၼ် ၵွႆႈၵႅၼ်ႉ-ၵွႆႈလႅၼ်ႈ ၵွႆႈႁိူဝ်ႉ 
ၵွႆႈၶိုင် ၵွႆႈယၢၵ်ႈ-ၵွႆႈၶႂၢၵ်ႈ ၵွႆႈၵင် 
ၵွႆႈတိုတ်ႉ ၵွႆႈငၢၵ်ႈ-ၵွႆႈပၢၵ်ႈ ၵွႆႈတၼ်
ၵွႆႈထွမ်ႇ ၵွႆႈၶႅမ်ႉ-ၵွႆႈယႅမ်ႉ ၵွႆႈပွင်ႇ 
ၵွႆႈယူႇ ၵွႆႈၸၢၼ်ႈ-ၵွႆႈတၢၼ်ႈ ၵွႆႈလီၸင်း 
ၵွႆႈယူႇ ၵွႆႈတိုမ်-ၵွႆႈႁိုင် ၵွႆႈလိုမ်း
ၵွႆႈယူႇ ၵွႆႈဢၢႆ-ၵွႆႈၶၢႆ ၵွႆႈဢမ်ႇၶၢတ်ႇ 
ၵွႆႈလၢတ်ႈ ၵွႆႈယၢၼ်-ၵွႆႈသၢၼ် ၵွႆႈၽိတ်း
ၵွႆႈလၢတ်ႈ ၵွႆႈဢမ်ႇထွမ်ႇ-တႃသွမ်ႇ ၸမ်ႉပေႃးၶဵဝ်
ၵွႆႈဝူၼ်ႉ ၵွႆႈၸႂ်ႈ-ၵွႆႈၶႆႈၸႂ် ၵွႆႈလႅင်း
ၵွႆႈႁိုင် ၵွႆႈၸတ်ႉ-ၵွႆႈႁတ်ႉ ၵွႆႈတႅၵ်ႇ 
ၵွႆႈႁဵတ်း ၵွႆႈယၢပ်ႇ-ၵွႆႈတၢပ်ႇ ၵွႆႈၽိတ်း 
ၵွႆႈႁဵတ်း ၵွႆႈႁု-ၵွႆႈလု ၵွႆႈမေႃ 
ၵတ်ႉၵေႃႈ ယႃႇဝႃႈ“ႁဝ်းၶႅၼ်ႇ”-လႅၼ်ႇၵေႃႈ ယႃႇဝႃႈ“ႁဝ်းၵျ”
ၵတ်ႉၵေႃႈ ယႃႇဢုပ်ႇၼႅၼ်ႇ-ၶႅၼ်ႇၵေႃႈ ယႃႇဢုပ်ႇလူင် 
ၵတ်ႉသင် တၢႆၵွပ်ႈၼၼ်ႉ-ၵတ်ႉၼမ်ႉ တၢႆၵွပ်ႈၼမ်ႉ-ၵတ်ႉၽႆး တၢႆၵွပ်ႈၽႆး 
ၵႂၼ်းၼမ် ၽႆးဢမ်ႇၵိုၼ်း-ၽိုၼ်းၼမ် ၽႆးဢမ်ႇလုၵ်ႉ 
ၵၼ်ႉၵဵပ်းမတ်း သႂ်ႇမူၵ်ႇ-မႃလၵ်ႉတူပ်ႇ ၵိၼ်မူတ်း 
ၵၼ်ႉလၢတ်ႈတႄႉ လၢတ်ႈဝႃႈ-သမ်ႉပွႆႇၼႃႈ ပွႆႇလင် 
ၵၼ်ႉႁဵတ်း ၵၼ်ႉၵျၢမ်ႇ-လႆႈၶၢမ်ႇၺႃးၸူၼ် 
ၵၼ်ႉႁဵတ်း ၵၼ်ႉၵျၢမ်ႇ-ဢမ်ႇလႆႈၸၢမ်ႇ တၢင်းလီ 
ၵမ်ပႃယဵၼ်ႇ ၶိုၼ်ႈၽ-ႁႃတၢင်းၸ တေႃႇၵၼ် 
ၵမ်မၼ်ႈမၼ်ႈ-ပၼ်ႈၵႅၼ်ႇၵႅၼ်ႇ
ၵမ်ယူႇလႄႈ ဢမ်ႇႁု-လွင်ႈလု ထၢင်ႇလွင်ႈလီ 
ၵမ်ႈၽွင်ႈ ၵႆႉႁဵတ်းၵၢၼ်-တိုၵ်းတၢင်းၽၢၼ်မဝ်ႇမိူဝ်ႈ 
ၵမ်ႈၽွင်ႈ ၶၢၼ်ႉႁဵတ်းၵၢၼ်-ၵွတ်းၽၢၼ် သမ်ႉသူႇယႃႈ 
ၵမ်ႈၽွင်ႈ သိပ်ႉ ႁႂ်ႈၺီႇ-ၵမ်ႈၽွင်ႈ ဝီႇ ႁႂ်ႈႁၢင်ႇ
ၵမ်ႈၽွင်ႈ ႁႃၶဝ်ႈသႂ်ႇယွင်-ၵမ်ႈၽွင်ႈ ႁႃယွင် သႂ်ႇၶဝ်ႈ 
ၵမ်းပိုင်း ႁၢင်ႈၸႂ်ယႂ်ႇ-သႂ်ႇသႂ်ႇ ဢဝ်ႁၢမ်းလၢႆ 
ၵဝ်ႈယၢင်း ဢမ်ႇလီယ-ၵိၼ်ႈသၢင်း ဢမ်ႇလီပျ 
ၵဝ်ႉ ၼႄးၵႃၵေႃႈ-ၵႃ ၼႄးၵဝ်ႉ
ၵဝ်ႉ ၼႄး ႁၢင်ႈလမ်ၵႃ-ၵႃ ၼႄး ၵဝ်ႉတႃယႂ်ႇ
ၵၢင်ၶမ်ႈ ယႃႇတမ်ၶဝ်ႈသၢၼ်-ၶၢဝ်းႁဵတ်းၵၢၼ် ယႃႇၼင်ႈ ဢုပ်ႇၶႅၵ်ႇ - ပိူၼ်ႈသႅၵ်ႇလႅၵ်ႇ ယႃႇယုမ်ႇ လုၵ်ႈယိင်း - ၵူၼ်းတၼ် ၵူၼ်းပိင်း ယႃႇယုမ်ႇၵႂၢမ်းၶဝ်လၢတ်ႈ
ၵၢင်ၶမ်ႈ လွတ်ႈလိူၼ်သႂ်-ၵႄႈၵၢင်ၸႂ် မဝ်ႇမူၼ်ႈ 
ၵၢင်သႆး ဝႆႉၼိူဝ်ၶႃႇ-ၸၢင်ႈၵွႃႇ ထုၵ်ႇပႃမုင်း 
ၵၢင်သႆး ဢမ်ႇဢူတ်းၵူၼ်ႈ-မူၼ်ႈၸၢင်ႈဢဝ်ၵိၼ်ပႃ
ၵၢင်သႆး ဢမ်ႇဢူတ်းၵူၼ်ႈ-ထုၵ်ႇၸႂ်မူၼ်ႈ ၵိၼ်ၸွမ်း 
ၵၢင်သႆး ဢမ်ႇဢိုတ်းၵူၼ်ႈ-မူၼ်ႈ ယၵိၼ် တၢင်းၼႂ်း 
ၵၢင်ၼႂ် ႁဵတ်းၼင်ႇၵူၼ်းထဝ်ႈ-ၶၢဝ်းၵိၼ်ၶဝ်ႈ ႁဵတ်းၼင်ႇမႄႈၸဝ်ႈႁိူၼ်း- ပေႃးဝၼ်းၸိူၼ်းမႃး ၵွႆႈႁဵတ်းသၢဝ်
ၵၢင်ၼႂ် ႁဵတ်းၼင်ႇၼၢႆး-ဝၢႆးငၢႆး ႁဵတ်းမႄႈၶၢဝ်ႉ- ၶမ်ႈယဝ်ႉ ႁဵတ်းၼၢင်းသၢဝ်
ၵၢင်ဝၼ်းတူၵ်း ႁူဝ်မူၵ်းၽႃႈ- လႅတ်ႇထွင်ႇၼႃႈ သမ်ႉဝႃႈလိူၼ်လႅင်း
ၵၢင်းႁွင်ႈၽ-ဢမ်ႇၵၵေႃႈ လႆႈၵိၼ် 
ၵၢၼ်ၵျၢမ်ႇၵူတ်ႉႁၢမ်းသိၼ်-မဝ်ႇပေႃးၵိၼ် ထူၼ်ႈၸူဝ်ႈ
ၵၢၼ်ၼၵ်းၼႃ ၵၢၼ်ၸဝ်ႈဢွႆႈ-ၵၢၼ်ဢွႆႇမွႆႈ ၵၢၼ်ၶိင်းၵျွင်း
ၵၢၼ်ပေႃႈမႄႈ ႁႃႈတၢင်း-ၵၢၼ်လုၵ်ႈလၢင်း ႁႃႈတီႈ
ၵၢၼ်မေး သိပ်းႁႃႈႁူဝ်-ၵၢၼ်ၽူဝ် သိပ်းႁႃႈလွင်ႈ 
ၵၢၼ်မေး ႁႃႈႁူဝ်-ၵၢၼ်ၽူဝ် ႁႃႈလွင်ႈ 
ၵၢၼ်မဵဝ်းလႂ်ၵေႃႈယႃႇ-ပေႃးႁဵတ်းၵွႃႇ တၵ်းပဵၼ်
ၵၢၼ်မိူၵ်ႈၵူႈလၢႆဢၼ်-ပိူၼ်ႈဢမ်ႇႁၼ်ၵေႃႈ လူဝ်ႇဝႄႈ 
ၵၢၼ်လီ ၵူႈလၢႆသမ်ႇ-ပိၵ်ႉဢမ်ႇယွင်ႈ လူဝ်ႇပွင် 
ၵၢၼ်လီ လူဝ်ႇမေႃၵျၢမ်ႇ-ၵၢမ်ႇလီ လူဝ်ႇမေႃပွင် 
ၵၢၼ်လိူင်း ၵူႈလၢႆလွင်ႈ-ပိၵ်ႉပိူၼ်ႈယွင်ႈ ပေႁဵတ်း 
ၵၢၼ်ဢမ်ႇမီး လူဝ်ႇႁႃ-ငိုၼ်းဢမ်ႇမႃး လူဝ်ႇၺၢမ်ႇ 
ၵၢၼ်ႈမူဝ် ၼႄလွင်ႈၼမ်ႉ-တၢင်းယၢမ်ႈ ၼႄလွင်ႈၵူၼ်း 
ၵၢပ်ႇၽႂ်ႇ ႁေႃႇလမ်းမၼ်း-ၵၢပ်ႇပူၵ်ႇ ႁေႃႇမႆႉပူၵ်ႇ-ၵၢပ်ႇဢေႃႈ ႁေႃႇမႆႉဢေႃႈ 
ၵၢပ်ႇဝိူဝ်ႈလႄႈ ၶီႈႁဵၼ်-တိုၼ်းတေၵဵၼ်ၵၼ်ယူႇ 
ၵၢပ်ႈၸၢင်ႉ လႆႈၵူဝ်ၵႂၢႆး-ႁဵၼ်လၢႆး ၵူဝ်ၵႆႇၽူႈ
ၵၢပ်ႈၸၢင်ႉ လႆႈၵူဝ်ၵႂၢႆး-ႁဵၼ်လၢႆး လႆႈၵူဝ်မူၼ်ႈ 
ၵၢမ်ႇ ၵူၼ်းၽၢၼ်-မၢၼ်ၶီႈၵႆႇ
ၵၢမ်ႇသုၼ်ႇ မုၼ်ပၼ်ႇ-ႁိုင်ႁိုင် ႁၼ်ယေႈပွၵ်ႈ 
ၵၢမ်ႇယုၵ်ႉၶိုၼ်ႈ ပဵၼ်ၶုၼ်-လိူၵ်ႈၶႃမုၼ် သႂ်ႇႁၢင်ႈ 
ၵၢမ်ႇလီၵေႃႈ ၸၢင်ႈၽၢၼ်-ၵၢၼ်လီၵေႃႈ ၸၢင်ႈသုမ်း 
ၵၢမ်ႇလီ မီးၵမ်ႈႁႃ-ၼႃးလီ မီးၵမ်ႈၽုၼ်ႇ 
ၵႂၢမ်းၸဝ်ႈဝႃႈ ဢမ်ႇလိူဝ်-ၵႂၢႆးဢိူၵ်ႇၶိူဝ် ၵႃႈလႆႈၶီႇ
ၵႂၢမ်းသႄႉ မိူၼ်မႃႁဝ်ႇ-ၵႂၢမ်းယွင်ႈ မိူၼ်လူမ်းပဝ်ႇ 
ၵႂၢမ်းသင်ႇ မိူဝ်ႈၸမ်တၢႆ-ဢဝ်တွင်းမၢႆ တေႃႇၸူဝ်ႈ 
ၵႂၢမ်းသၢင်းၽေႃး-ဢမ်ႇထုၵ်ႇႁူ ၵူၼ်းတေႃးတုၵ်ႉ
ၵႂၢမ်းသွၼ် မိူဝ်ႈပႆႇတၢႆ-ယႃႇဢဝ်ႁၢႆ သွၼ်ႇႁူင်ႈ 
ၵႂၢမ်းသိုဝ်ႈ တိုဝ်ႉၸၼ်း-ၶၼ်းႁူ ၵူၼ်းၵူတ်ႉ 
ၵႂၢမ်းသိုဝ်ႈ တိုဝ်ႉၸၼ်း-ၶၼ်းႁူ ထွမ်ႇၸဵဝ်းယဝ်ႉ 
ၵႂၢမ်းသိုဝ်ႈ မိူၼ်တိုဝ်ႉၸၼ်း-လၢတ်ႈလၼ်းၵၼ်း ထွမ်ႇယၢၵ်ႈ
ၵႂၢမ်းသိုဝ်ႈ ဢမ်ႇလီႁူ-ဢေးလူ ဢမ်ႇဢိမ်ႇတွင်ႉ
ၵႂၢမ်းတေႃးတုၵ်ႉ-ဢမ်ႇထုၵ်ႇႁူ ၵူၼ်းသၢင်းၽေႃး
ၵႂၢမ်းထၢမ် ၸဝ်ႈဢမ်ႇလႃႇ-ၵႂၢမ်းဢႃႇၵႃႇ ၽႂ်ဢမ်ႇၸူမ်း 
ၵႂၢမ်းထၢမ် ပိူၼ်ႈဢမ်ႇလႃႇ-ၵႂၢမ်းၶႃႇၵႄႇ ၽႂ်ဢမ်ႇႁူမ် 
ၵႂၢမ်းထုင်းမီး မိူဝ်ႈၵွၼ်ႇ-ပေၽႃႈယွၼ်ႇ ၵဵပ်းတွင်း 
ၵႂၢမ်းၼမ် ပေႉၵၢၼ်ႈၶႄႈ-ၶီႈႁႄႈ ပေႉတူင်ၸၢၼ်း 
ၵႂၢမ်းၽူႈမျၢတ်ႈ ၵူၼ်းလီ-မဝ်ႇၶွၼ်းၼီ ၸၢႆႉပိူင်ႈ ၵႂၢမ်းမဝ် 
ၵႂၢမ်းၽၢင်း ယႃႇၼပ်ႉလၢတ်ႈ-ၸၢင်ႈၶိုၼ်းပၢတ်ႈတူဝ်ႁဝ်း
ၵႂၢမ်းယွၼ်း ယႂ်ႇလိူဝ်သိုဝ်ႉ-ပိူၼ်ႈၸၢင်ႈပိုဝ်ႉၶၼ်ႁႅင်း 
ၵႂၢမ်းယွၼ်း ယႂ်ႇလိူဝ်သိူဝ်-တႃႇလႅမ်ႉၵိူဝ်ဢွၼ်ႇဢီႈ
ၵႂၢမ်းလီ ၶေႃႈဝႃႇၸႃႇ-ပိူၼ်ႈထွမ်ႇသႃႇ ၸူမ်းငိၼ်း
ၵႂၢမ်းလီ ၶဝ်ႈႁူၽႂ်ဢမ်ႇၸ-ၵႂၢမ်းၸ ၶဝ်ႈႁူၽႂ်ဢမ်ႇလီ 
ၵႂၢမ်းလႆႈဝႃႈ ၽလႆႈမၵ်း-မၢၵ်ႇႁိၼ်ႁၵ်း ဢမ်ႇၵပ်းလႆႈ 
ၵႂၢမ်းလႅၼ် ပႅၼ်ပၢၵ်ႇ-ယူႇယၢၵ်ႈ ဝၼ်းလိုၼ်း 
ၵႂၢမ်းဢမ်ႇမီး ၽၢမ်းဝႃႈ-ၵႃႈဢမ်ႇလႆႈ ၶတ်းဢဝ် 
ၵႂၢမ်းဢမ်ႇမီး လိူၵ်ႈလိူၵ်ႈဝႃႈ-ၶႂ်ႈၵိၼ်ၼေႃႇၸႄႈတႃႈ လိူၼ်သၢမ် 
ၵိၼ် ၵႃႈသူပ်း-ၶူပ်း ၵႃႈတွင်ႉ
ၵိၼ် ၵႃႈပၢၵ်ႇ-ယၢၵ်ႈ  ၵႃႈပုမ်
ၵိၼ်ၵိၼ် ၶီႈၶီႈ-ဢမ်ႇထုၵ်ႇၼီႈ တေၵွႃႇမိူဝ်းလႂ် 
ၵိၼ် ၶဝ်ႈၽႂ်-ပဵၼ်ၸႂ် မၼ်း
ၵိၼ်ၶဝ်ႈ ႁႂ်ႈလႅတ်းလၵ်း-ၵိၼ်ၽၵ်း ႁႂ်ႈယႂ်ႇမူႈ 
ၵိၼ်ၶဝ်ႈ ဝၢၼ်-ႁဵတ်းၵၢၼ် ၵႆႉ
ၵိၼ်ၶဝ်ႈႁဝ်း လၢတ်ႈၶိူဝ်းပိူၼ်ႈ- ၼမ်ႉငိူဝ်ႈသိူၼ်ႈ ထိုင်ၸိၵ်း
ၵိၼ်ၶဝ်ႈ ႁူမ်ႈႁႆ-ပႆတၢင်း ႁူမ်ႈသဵၼ်ႈ
ၵိၼ်ၶဝ်ႈ ဢမ်ႇၽဵဝ်ႈမူႇ-ယူႇလႂ်ၵေႃႈ ပိူၼ်ႈၸင်း 
ၵိၼ်ၶွင်ပိူၼ်ႈ လၼ်းၵၼ်း-ၸူၵ်းထွင်းမၼ်း မိုဝ်းသၼ်ႇ
ၵိၼ်သင်ၵေႃႈ ဢမ်ႇမိူၼ်ၶဝ်ႈ-ဢဝ်သင်လဝ်ႈၵေႃႈ ဢမ်ႇမိူၼ်...
ၵိၼ်သင် ဢမ်ႇလီၼႄ ၵူၼ်းထဝ်ႈ-ၵိၼ်လဝ်ႈ ဢမ်ႇလီၼႄ လုၵ်ႈဢွၼ်ႇ
ၵိၼ်သင် ဢမ်ႇလီၼႄ ၵူၼ်းထဝ်ႈ-ၵိၼ်လဝ်ႈ ဢမ်ႇလီပၼ် မႄႈမၢၼ်း
ၵိၼ်သူမ်ႈ ဢမ်ႇပႃးၵိူဝ်-သူမ်ႈဢိူဝ်လိူဝ် ၸၢင်ႈၽၢတ်ႇ 
ၵိၼ်သူမ်ႈ ဢမ်ႇပႃးၵိူဝ် ဢုလုၽၢတ်ႇ-ၵွႃႇၵၢတ်ႇ ဢမ်ႇႁၼ်ၸု ဢုလုၸႂ်- မႃးႁိူၼ်း ဢမ်ႇႁၼ်ၽႂ် ဢုလုတိၼ်
ၵိၼ်တၢင်းသူပ်း-ယႃႇႁႂ်ႈဢွၵ်ႇ တၢင်းသူပ်း 
ၵိၼ်ၼင်ႇမႃ ၼွၼ်းၼင်ႇဝူဝ်း-ၸင်ႇၸဵဝ်းတူဝ်းၶိုဝ်ႉၶႂၢၵ်ႇ 
ၵိၼ်ၼင်ႇဝူဝ်း ၼွၼ်းၼင်ႇမႃ-ပိၵ်ႉႁႃႁွမ် ႁွၼ်ႇမၢၵ်ႈ 
ၵိၼ်ၼမ် ၸၢင်ႈတွင်ႉၶူၼ်ႉ-ဝူၼ်ႉၼမ်     ၼွၼ်းဢမ်ႇလပ်း 
ၵိၼ်ၼမ် တွင်ႉၶူၼ်ႉ-ဝူၼ်ႉၼမ် ႁူဝ်ႁွၵ်ႇ 
ၵိၼ်ၼမ် ဢမ်ႇပီး-ႁၢပ်ႇၼမ် ဢမ်ႇမီး 
ၵိၼ်ၼမ်ႉ ႁူမ်ႈတဝ်ႈ-ၵိၼ်ၶဝ်ႈ ႁူမ်ႈမူႇ-ယူႇႁိူၼ်း ႁူမ်ႈႁွင်ႈ-ၵင်ႈၸွင်ႈ ႁူမ်ႈလူင်ႇ- သူင်ႇသွမ်း ႁူမ်ႈၵျွင်း-လွင်းမွၵ်ႈႁူမ်ႈသ- ၵၶၢႆ ႁူမ်ႈတိုၼ်း-ၼွၼ်းၶိုၼ်းႁူမ်ႈၽႃႈ
ၵိၼ်ၼိူဝ်ႉ ၵိၼ်ပႃ ဢမ်ႇၵၢဝ်ႇႁႃ ပေႃႈမႄႈ- တိၼ်ယဵပ်ႇ မၢၵ်ႇႁိၼ်ႁႄႈ ၵၢဝ်ႇႁႃမႄႈ ၵမ်းလဵဝ်
ၵိၼ်ပႃ ပေႉၶဝ်ႈ-ၵိၼ်လဝ်ႈ ပေႉၼိူဝ်ႉ 
ၵိၼ်ပႃ ပေႉၶဝ်ႈ-ၵိၼ်လဝ်ႈ ပေႉဢီး
ၵိၼ်ပႃလိပ်း ပဵၼ်ၽိူဝ်ႉ-ၵိၼ်ၼိူဝ်ႉလိပ်း ပဵၼ်ႁႅင်း 
ၵိၼ်ပႃ ႁႂ်ႈလူၵၢင်ႈ-ႁဵတ်းႁၢင်ႈ ႁႂ်ႈလူၶူဝ်း
ၵိၼ်ပႃ ဢမ်ႇလိူၵ်ႈၵၢင်ႈ-ၸၢင်ႈၸူၵ်ႉသဵပ်ႇ ၵူင်ၶေႃး
ၵိၼ်မၢၵ်ႇၶၢမ် ၸႂ်ၸ-ၵိၼ်မၢၵ်ႇၼ ၸႂ်လီ 
ၵိၼ်ယဝ်ႉ ဢမ်ႇပတ်းတီႈ-ထုၵ်ႇၼီႈ တေႃႇပေႃးတၢႆ 
ၵိၼ်လီ ၸင်ႇမီးႁႅင်း-ၼုင်ႈလီ တႅင်းတႃပိူၼ်ႈ 
ၵိၼ်လီ ၼွၼ်ႈဢုၼ်ႇ-ၵသုၼ်ႇ ၶၢႆမၢၼ်
ၵိၼ်လီလီ ၼုင်ႈလိူမ်ႈလိူမ်ႈ-မၢၵ်ႇဢိုၼ်ႈၵိူမ်ႈ ႁၢမ်းၵႅၼ် 
ၵိၼ်လဝ်ႈ သူႇယႃႈ-ယေႈလႃႈ ယေႈၶႅၼ်းယွမ် 
ၵိၼ်လဵၵ်ႉ ထႃႈယႂ်ႇ-ၵိၼ်ဝႂ် ထႃႈယွတ်ႈ
ၵိၼ်လူင် ဢမ်ႇပီး-ႁဵတ်းလူင် ဢမ်ႇမီး 
ၵိၼ်ဢႄႇဢႄႇ လူႇႁႅင်းႁႅင်း-ပိူၼ်ႈႁၵ်ႉပႅင်း ၵူႈၵေႃႉ 
ၵိၼ်ဢိတ်းဢိတ်း ၼုင်ႈဢႄႇဢႄႇ-လႆႈပွင်တႄႇ ႁိူၼ်းလူင်
ၵိၼ်ဢမ်ႇသဵင်ႈ မိူဝ်းၵၢတ်ႇ-ၶၢႆဢမ်ႇၶၢတ်ႇ မိူဝ်းၵျွင်း 
ၵဵပ်းၵႃႈၼမ်ႉ လႆႈႁွႆ-ၵဵပ်းၵႃႈလွႆ လႆႈမၢၵ်ႇ 
ၵဵပ်းမတ်း သႂ်ႇမူၵ်ႇ-ၸၢမ်းတၢင်းၼူၵ်ႇ
ၵဵပ်းႁွမ် တွမ်ၸု-ဢမ်ႇတၼ်းႁု တဵမ်ပၼ်း
ၵႅပ်ႉသင် တၢႆၵွပ်ႈၼၼ်ႉ-ၵႅပ်ႉမႆႉ တၢႆၵွပ်ႈမႆႉ-ၵႅပ်ႉၼမ်ႉ တၢႆၵွပ်ႈၼမ်ႉ 
ၵုင်ႇတေႃႇၸဝ်ႈသၢမ်မွၼ်း-သီႇသူပ်းၶွၼ်း ၵႆႉလွတ်ႈ 
ၵူၺ်တႃႁၢင်ႇ တၵ်းၼမ်ႉ-ႁဵတ်းသမ်ႉၶၢင်းႁိူဝ်ႉမွႆႈ 
ၵူၺ်ႈ လီမိူဝ်ႈလိူၼ်ၵဝ်ႈ-ၶဝ်ႈ လီမိူဝ်ႈလိူၼ်သိပ်း 
ၵူၺ်ႈဢမ်ႇလုမ်းလႃး ပဵၼ်ယူၵ်ႇ-ပီႈၼွင်ႉ ဢမ်ႇတူၵ်ႇ ဢမ်ႇႁႃ ပဵၼ်ပိူၼ်ႈ 
ၵူတ်ႉၼင်ႇၵၼ် ၵွင်ႉၵၼ်-ၽႂ်ႁၼ်ၽႂ် ၶႂ်ႈၶႃႈ 
ၵူတ်ႉ ဢမ်ႇပေႉသိုဝ်ႈ-လိုဝ်ႈ ဢမ်ႇပေႉပႆ 
ၵူၼ်ႈမေႃႈပွင်ႇ-ယႃႇၵွင်ႇၶေႃးပႂ်ႉၵိၼ်
ၵူၼ်းၵ ၵူၼ်းၵူး-သိုဝ်ႉမူး ၶၢႆမတ်ႈ
ၵူၼ်းၵတ်ႉ လူမ်ႉၵူၼ်းၼမ်-ၵူၼ်းၼမ် လူမ်ႉဢႃႇၼႃႇ- ဢႃႇၼႃႇ လူမ်ႉတၢင်းမေႃ
ၵူၼ်းၵဝ်ႈၵေႃႉ ၽၵ်းၵဝ်ႈၵမ်-ၵူၼ်းၼမ် ၵိၼ်ဢမ်ႇသဵင်ႈ 
ၵူၼ်းၵဝ်ႈၵေႃႉ ႁဵတ်းၵဝ်ႈၵႄႇ-ႁႃၽိုၼ်း သႄႇၵူၼ်ႈမေႃႈ ဢမ်ႇမီး 
ၵူၼ်းၵၢမ်ႇၵႅၼ်-ၺႃးပိူၼ်ႈလႅၼ် ပိူၼ်ႈလၵ်ႉ 
ၵူၼ်းၵၢမ်ႇၵႅၼ်-ပၢႆႈတႅၼ် သမ်ႉၺႃး တေႃႇ-ပၢႆႈတေႃႇ သမ်ႉၺႃး ၽိူဝ်ႉၼွၼ်းဝၼ်း
ၵူၼ်းၵိၼ်ယႃႈလမ်သူႇ-ၵွႆႈယူႇ ၵွႆႈၽၢၼ်ၵႅၼ်း
ၵူၼ်းၵွတ်းတႅင်ႇႁၢင်ႈၶိူင်ႈ-မဝ်ႇလၢၵ်ႇပိူင်ႈလႂ်မႃး
ၵူၼ်းၵွတ်း ဢမ်ႇလီဢဝ်ႁဵတ်းၵႄႇ-ၸဝ်ႈမုၼ်လႄႇ ဢမ်ႇလီဢဝ်ၼင်ႈၵျွင်း
ၵူၼ်းၵျ လႆႈတူၵ်းၵိၼ်း-လွင်ႈဢၢၼ်းဢဵၼ်း မဝ်ႇၽႃႈ 
ၵူၼ်းၶေႃႉ ဢမ်ႇလီသူပ်းယၢဝ်း-ၵူၼ်းလႄႇလၢဝ်း   ဢမ်ႇလီဢႃႇၵႃႇ 
ၵူၼ်းၶၢၼ်ႉ ပၢႆႈၵၢၼ်-မိူၼ်ၵႂၢႆးငၢၼ် ပၢႆႈဢႅၵ်ႇ
ၵူၼ်းၶၢၼ်ႉ ယႃႇၸႂ်ႉသွႆးၽၵ်းမီႇ-ၵူၼ်းထီႇ ယႃႇၸႂ်ႉ ပွၵ်ႇမၢၵ်ႇၵဵင်
ၵူၼ်းၶၢၼ်ႉ ဢမ်ႇမီးၵၢၼ်-ၵူၼ်းၽၢၼ် ၵႂၢမ်းဢမ်ႇမၼ်ႈ 
ၵူၼ်းၶၢၼ်ႉ ဢမ်ႇမီးၵၢၼ်-ၵူၼ်းၽၢၼ် ဢမ်ႇမီးၵတိ 
ၵူၼ်းငိူဝ်ႈ ယႃႇယွၵ်ႇ-တေႃလွၵ်ႇ ယႃႇၶွၼ်း 
ၵူၼ်းၸႂ်လီ မီးဢႄႇ-ၵူၼ်းၶႃႇၵႄႇ မီးၼမ် 
ၵူၼ်းၸႂ်တူၵ်း ၵိၼ်လဝ်ႈ-ၸဝ်ႈတေလု မိူၵ်ႈလိူင်း 
ၵူၼ်းၸႂ်ဢမ်ႇသိုုဝ်ႈ-ယႃႇလိုဝ်ႈႁူမ်ႈ ၸွမ်းမၼ်း 
ၵူၼ်းၸႂ်ဢမ်ႇလီ-ယႃႇသီၶႆး ႁူမ်ႈတႃႈ
ၵူၼ်း ၸၢင်ႈၶ မဝ်ႇပႅတ်ႈၵၢၼ်ပွင်- ၵူၼ်းၶႅၼ်ၶွင် ဢူၺ်းၵေႃႉဢႄႇ
ၵူၼ်းၸၢင်ႈၶ မဝ်ႇပႅတ်ႈၵၢၼ်ပွင်-တူၵ်းတၢႆၵွင် ၸွမ်းၼမ်ႉ
ၵူၼ်းၸိုဝ်ႈႁူင်-ၵူၼ်းသူင်ၼမ်-ၵူၼ်းၸင်းၵေႃႈ လိူင်ႇ
ၵူၼ်းသၢမ်မဵဝ်း ယႃႇႁူမ်ႈလူၺ်ႈ- ၼမ်ႉသၢမ်ႁူၺ်ႈ ယႃႇႁဵတ်းၼႃး
ၵူၼ်းသူပ်းၵျၢမ်း ၵေႃႉဢႄႇ-ၼင်ႇလႅတ်ႇၵႄႇ ဝၼ်းႁၢင်း 
ၵူၼ်းသူပ်းၶႅဝ်း ၸၢင်ႈၶ-ၵူၼ်းၵ ၵႂၢမ်းမေႃလႅၼ် 
ၵူၼ်းသူပ်းလူၺ်ႈ ဢမ်ႇထုၵ်ႇၸေႃႉမူၼ်း-လုၵ်ႈဢွၼ်ႇလူၼ်း ဢမ်ႇထုၵ်ႇၸၢၼ်းၽၢၵ်ႈၶွၼ်ႈ 
ၵူၼ်းသူပ်းဝၢၼ် ၵေႃႉဢုမ်ႇ-ယိူင်ႈမိူၼ်ပုမ်ႇ ဝူင်းလိူၼ် 
ၵူၼ်းသူပ်းဝၢၼ် ၵူၼ်ႈသူမ်ႈ-ယႃႇလိုဝ်ႈႁူမ်ႈႁိူၼ်းမၼ်း 
ၵူၼ်းသွမ်း ၼင်ႇမၢၵ်ႇလိူဝ်ႇ-လီဢိမ်ႇမိူဝ်ႇၸႂ်မၼ်း 
ၵူၼ်းတေလု ၵိၼ်လဝ်ႈ-ၸဝ်ႈတေလု မိူၵ်ႈလိူင်း 
ၵူၼ်းတၼ်း ဢမ်ႇမီးမၢၵ်ႈ-ၵူၼ်းမၢၵ်ႈမီး ဢမ်ႇတၼ်း 
ၵူၼ်းတၢင်းႁုၵေႇၵႅပ်ႈ-မဝ်ႇထုၵ်ႇလႅပ်ႈ ၵၢင်ပွႆး
ၵူၼ်းတၢင်းႁု ယႂ်ႇၼႅၼ်ႈ-ၸင်ႇထုၵ်ႇမႅၼ်ႈ ပွႆးလူင် 
ၵူၼ်းထဝ်ႈ ဢမ်ႇႁၼ်တြႃး-လုၵ်ႈလၢၼ်မႃး ၸင်ႇၸႅင်ႈ 
ၵူၼ်းထူဝ်ႇၼဝ်ႈ ၶဝ်ႈၵူႈပိူင်-ၵူၼ်းၼိူဝ်ႉလိူင် တပ်းၵႂ်ႈ 
ၵူၼ်းၼမ် ပွႆးဢမ်ႇၵိုၼ်း-ၽိုၼ်းၼမ် ၽႆးဢမ်ႇလုၵ်ႉ 
ၵူၼ်းၼုမ်ႇ ၽိုတ်ႉၶဝ်ႈ-ၵူၼ်းထဝ်ႈ ဝူင်ဢွၵ်ႇ 
ၵူၼ်းၼုမ်ႇ ႁၵ်ႉတႃႇၶဝ်ႈ-ၵူၼ်းထဝ်ႈ ႁၵ်ႉၼဵင်ႈယမ်း 
ၵူၼ်းၼူၵ်ႇ ၺႃးၸိူၵ်ႈၽႅတ်း-ၵူၼ်းလႅတ်း ၺႃးမၢၵ်ႇၵၢင်ႇ
ၵူၼ်းပိင်း တႅမ်ႈလင်ႇၵႃႇ-မဝ်ႇထွမ်ႇသႃႇ မႃးၸႂ်
ၵူၼ်းပိင်း ဢမ်ႇလီႁဵတ်းၵေႃႉ- ၵူၼ်းႁၢင်ႈသေႃႉလေႃႉ  ဢမ်ႇလီပၼ်ၵူႈငိုၼ်း
ၵူၼ်းပဵၼ် ၸႂ်ပွတ်း-ၵူၼ်းၵွတ်း ၸႂ်ပိတ်း 
ၵူၼ်းပဵၼ် ၸႂ်ပွတ်း-ၵူၼ်းၵွတ်း ၸႂ်လမ် 
ၵူၼ်းၽၢၼ် ၵိုင်ႉၵၢင်ႉမီး-ၵႂၢမ်းပီး တၢၼ်ႇမၢၵ်ႇပၵ်ႉ 
ၵူၼ်းၽၢၼ် ၽႃႈႁူမ်ႇ ပွတ်း-ၵူၼ်းၵွတ်း ၽႃႈႁူမ်ႇမၢင်
ၵူၼ်းမၢၼ်း ဢမ်ႇလီၶီႇလေႃႉ-ၵူၼ်းၶေႃႉ ဢမ်ႇလီႁဵတ်းၼၵ်း
ၵူၼ်းမီး ၵိုင်ႉၵၢင်ႉၽၢၼ်-ၵႂၢမ်းဝၢၼ် တၢၼ်ႇၼမ်ႉဢွႆႈ 
ၵူၼ်းမီးငိုၼ်း လၢတ်ႈသမ်ႇ-ၵူၼ်းဢမ်ႇမီး လၢတ်ႈၶႅင် 
ၵူၼ်းမီးငိုၼ်း ဢႃႇၵႃႇ-လွင်ႈၵျၢမ်ႇမႃႇ တၵ်းထူပ်း
ၵူၼ်းမီး ၸၢင်ႈၵ-ၸဝ်ႈၽ ၸၢင်ႈၵႂၢမ်း
ၵူၼ်း မီးၼႃႈႁိူၼ်း ၶၢၼ်ႉ-မဝ်ႇၶိုတ်းၸၼ်ႉ ပိူင်ၵူၼ်း 
ၵူၼ်းမႂ်ႈ တိုၼ်းၵႂၢမ်းၼမ်-ပိၵ်ႉဢမ်ႇထၢမ်ၵေႃႈလၢတ်ႈ 
ၵူၼ်းမဝ်ႇလွမ် ၵွင်ႇၵေႃႈ-ၵႅၼ်ႇတူၵ်းယေႃႈ တင်းလူင် 
ၵူၼ်းမၢၵ်ႇလိူဝ်ႇ ၵျပႃႈၼွၵ်ႈ-ၵူၼ်းမၢၵ်ႇၸွၵ်းၵျၵူႈၽၢႆႇ
ၵူၼ်းမၢၵ်ႇလိူဝ်ႇ ၵျပႃႈၼွၵ်ႈ-ၼွၼ်ၽွၵ်ႈၸီးတၢင်းၼႂ်း
ၵူၼ်းမိူၵ်ႈ ႁၼ်ၽူႈမျၢတ်ႈ-သႄႉဢုပ်ႇလၢတ်ႈ ၶၢႆၵဝ်း 
ၵူၼ်းယိင်းၽူႈၵႄႇထဝ်ႈ-ၸၢင်ႈလၢတ်ႈလဝ်ႇသွၼ်ၵႂၢမ်း
ၵူၼ်းယွင်ႈၶိုၼ်ႈ ယႃပၼ်ႁုင်ၶဝ်ႈၽၵ်း-
ၵူၼ်းဢမ်ႇလၵ်း ယႃႇပၼ်ယိပ်းၶိူင်ႈ 
ၵူၼ်းယွၼ်း လူဝ်ႇထူင်ၸၢၼ်ႈ-ၵႄႇဝၢၼ်ႈ လူဝ်ႇၸႂ်ယၢဝ်း 
ၵူၼ်းလီၸႂ်ႉလႄႈ ၵူၼ်းၸႂ်ႉလီ- လူဝ်ႇမေႃၽႄ ၸႅၵ်ႇဝၢၵ်ႈ
ၵူၼ်းလီၸႂ်ႉလႄႈ ၵူၼ်းၸႂ်ႉလီ-ဢမ်ႇၶီၸႂ်ယၢပ်ႇမွႆႈ 
ၵူၼ်းလီ ၸင်ႇႁူမ်ႈပိူၼ်ႈ-ၸၢင်ႈႁုငိူၼ်ႈ ႁၼ်ႁွႆး 
ၵူၼ်းလီ ၼင်ႇလၢင်းသုၵ်း-ၼွၵ်ႈ ၼၢမ်ပူၵ်းၸႅၼ်ႇယင်ႈ 
ၵူၼ်းလီ ၽီၸွႆႈမ-ၵူၼ်းၵျ ပိူၼ်ႈၸွႆႈႁွပ်ႇ
ၵူၼ်းလီ ၽီဢဝ်ၵွႃႇ-ၵူၼ်းၸ ၽီလႃႇၶိုၼ်း 
ၵူၼ်းလီ မီးယေႈၸဝ်ႈ-မိုၼ်ႇၵူၼ်း တဝ်ႈၵိူဝ်းလီ 
ၵူၼ်းလီ ဢၢႆႈသူပ်းဝႅင်ႇ-ယႃႇၵႆႉတႅင်ႇႁဵတ်းၵႂၢမ်း 
ၵူၼ်းလၵ်း သမ်ႉႁၢင်ႈသိူၼ်ႈ-လႄႇၸွပ်ႇငိူၼ်ႈ ႁႃႁွႆး
ၵူၼ်းလၵ်းလႅမ် ဝူၼ်ႉၺၢၼ်ႇ-မၢၼ်ႇသေ ၽူႈငိူဝ်ႈ လႆႈတႃႁၼ်
ၵူၼ်းလၵ်း ဢဝ်ၵိၼ်-ၵူၼ်းငိူဝ်ႈ ဢဝ်တိၼ်ယဵပ်ႇ 
ၵူၼ်းလႅတ်း ဝူၼ်ႉ-ပူၼ်ႉ ၵူၼ်းငိူဝ်ႈတူဝ်ထူပ်း 
ၵူၼ်းလႅတ်း ႁၼ်ၽေးၵႆ-ဝႄႈဝၢင်ႈပႆ ဢမ်ႇသူႈ 
ၵူၼ်းလူင် လၢတ်ႈၵႂၢမ်းဢွၼ်ႇ-ၽႂ်ဢမ်ႇသွၼ်ႇ ၵိၼ်မၼ်း
ၵူၼ်းလူင် ႁဵတ်းလုၵ်ႈဢွၼ်ႇ-ၽႂ်မဝ်ႇသွၼ်ႇၵူဝ်ယမ် 
ၵူၼ်းဝၢၼ်ႈၼွၵ်ႈ-ပေႃးလႆႈလွၵ်ႈၵေႃႈ လွၵ်ႈသေၼႂ်းဝဵင်း 
ၵူၼ်းႁု ၼမ်-ၵူၼ်းၵမ် ၵေႇ
ၵူၼ်းႁု ပဵၼ်ၵူၼ်ႈႁူး-တၢၼ်ႇၵိုင်ႇၸွႆႉ ၵိုင်ႇမူး 
ၵူၼ်းႁု ပဵၼ်ၵူၼ်ႈႁူး-ထၢၵ်ႈလူင် ၸူင်ၵွင်းမူး 
ၵူၼ်းႁုမေႃ ၺၢၼ်ႇၵႂၢင်ႈ-ၵူႈၶွၵ်ႇ ၸၢင်ႈႁိုဝ်မီး 
ၵူၼ်းႁု မိူၼ်ၼင်ႇၵွင်-ပေႃးဝႆႉမွင် မဝ်ႇႁူၼ်ႈ 
ၵူၼ်းႁၢႆႉ ၵူၼ်းၼႃႈလၢႆး-ၵႂၢႆးႁၢႆႉ ၵႂၢႆးၶဝ်မွင်ႉ 
ၵူၼ်းႁၢႆႉ ၵူၼ်းၼႃႈလၢႆး-ၵၢႆးႁၢႆႉ ၵႂၢႆးႁူဝ်ၵူၵ်ႇ 
ၵူၼ်းႁၢႆႉ ပိူၼ်ႈၸၢင်ႈတႅၼ်ႇ-ၵူၼ်းၶႅၼ်ႇ ပိူၼ်ႈၸၢင်ႈပေႃႉ
ၵူၼ်းႁၢင်ႈၸ ၵႂၢမ်းၼမ်-ၵူၼ်းတိုဝ်တၼ် ၸၢင်ႈသမ်ႇ 
ၵူၼ်းႁၢင်ႈၸၼႅၼ်ႇၼႃႇ-ဢိင်ပၺ်ႇၺႃႇသေ သဝ်း 
ၵူၼ်းႁၢင်ႈလီ မီးလၢင်ႇ-ၵၢင်းႁၢင်ႈလီ မီးၼူတ်ႇ 
ၵူၼ်းႁၢင်ႈလီ မီးလၢင်ႇ-ၵူၼ်းၼႃႈၸိုၼ်ႈ တႃပၢင်ႇ မီးသိဝ် 
ၵူၼ်းႁၢင်ႈလီ ဢမ်ႇၵႃႈ-ၵူၼ်းထုၵ်ႇၼႃႈ ၼၢၼ်းမီး 
ၵူၼ်းႁၢင်ႈလီ ဢမ်ႇၵႃႈ-ၵူၼ်းႁၢင်ႈၸ ဢမ်ႇပေႃး 
ၵူၼ်းႁိတ်ႉၽႅဝ် လူဝ်ႇႁႅတ်ႉ-မေး ၸၢင်ႈပႅတ်ႉ ယႃႇမွပ်ႇ
ၵူၼ်းႁဵတ်းမေႃႈ ပေႃႉသႂ်ႇ-မဝ်ႇမွင်းၽႂ်ႇ မၼ်းၵွႆ
ၵူၼ်းႁိတ်ႉၽႅဝ် လူဝ်ႇႁႅတ်ႉ-မေး ၸၢင်ႈပႅတ်ႉ ယႃႇမွပ်ႇ
ၵူၼ်းႁိူဝ်ႉမွႆႈၶၢဝ်းတၢင်း-ၼိုင်ႈၽွမ် ၶၢင်းယဵတ်ႇယိုတ်ႈ 
ၵူၼ်းဢီးလိုမ်းၵေႃႈ-ၵေႃႉလူမ်ႉ တွင်းယူႇ 
ၵူၼ်းဢၼ်ပေႃႈမၼ်းတႅမ်ႇ-ပွင်ယွမ်ႇယႅမ်ႇ မဝ်ၽျၢင်း 
ၵူၼ်းဢၼ်မႄႈမၼ်းယေႃႈ-ႁွၼ်ႇလၢတ်ႈၶေႃႈၵႂၢမ်းလီ 
ၵူၼ်း ဢမ်ႇလီ လူဝ်ႇပေႃႉ-ၵေႃႉ ဢမ်ႇလီ လူဝ်ႇဢမ် 
ၵူၼ်းဢမ်ႇႁုထမ်ႇမႃႇ-သမ်ႇသရႃႇ ယၢဝ်းယိုၼ်း 
ၵူမ်ႈၼႃႈ တေႃႇလိၼ်မိူင်း-တေႁိူင်းယူႇဝၼ်းၼိုင်ႈ
ၵူဝ်ၼႃႇၽႅဝ်ၵေႃႈ ၸၢင်ႈတၢႆ-ဢၢႆၼႃႇၽႅဝ်ၵေႃႈ ၸၢင်ႈလူမ်ႉ 
ၵွၵ်းႁူဝ် ပဵၼ်သၢင်-ပွတ်းၵၢင် ပဵၼ်ၽီ-ၽၢႆႇတႂ်ႈသၢႆလီလူင်း ပဵၼ်ၵူၼ်း
ၵွင်ငိုၼ်း တၢၼ်ႇလွႆႁႆႈ-ပေႃးႁူဝ်ၶႆႈ တေႁဵတ်းႁိုဝ်သိူဝ်း 
ၵွင်ႇၵေႃႈ ဢမ်ႇမီးတႃ-ပိူၼ်ႈငႃႁူဝ်ၵေႃႈ လႆႈ 
ၵွင်ႇၵေႃႈ ဢမ်ႇႁၼ်-ဝၼ်းတၢႆ ဢမ်ႇႁု
ၵွင်ႇမႆႉ ၼူပ်ႈၸူးတၢင်း-ပိုတ်းသႂ်ႇၵၢင်း ၵေႃႉၼူပ်ႈ 
ၵွင်းမူး ထၢတ်ႈလီလွၼ်ႇ-မီးတမ်ႇၵွၼ်ႇ ႁၼ်ငၢမ်း 
ၵွတ်းထူၼ်ႈယဝ်ႉ ၸင်ႇႁႃ-ၶႃႁၵ်းယဝ်ႉ ၸင်ႇလၢပ်ႇ 
ၵွတ်းႁဵၼ်ႈယဝ်ႉ ၸင်ႇႁႃ-ၶႃႁၵ်းယဝ်ႉ ၸင်ႇၵႆႉ 
ၵွတ်းႁဵၼ်ႈယဝ်ႉ ၸင်ႇႁႃ-ၶႃႁၵ်းယဝ်ႉ ၸင်ႇလၢပ်ႇ 
ၵိုၵ်းငိုၵ်းလႄႈ ၵိုင်ႇငိုင်ႇ-ပိူၼ်ႈတိုၼ်းၵိုင်ႇၵၼ်မႃး
ၵိုၵ်းလိုၵ်း ၵဝ်ႇလဝ်ႇ-ၸၢင်ႈမေႃၶဝ်ႇ မေႃယႅၼ်း 
ၵိုၵ်းလိုၵ်းလႄႈ ၵိုင်ႇလိုင်ႇ-မၢၵ်ႇတိုင်ႇ လႅၵ်ႈၵိူဝ်သၢႆး 
ၵိုင်လိုင် ၵၢင်ႉလၢင်ႉ-ပူႇၵၢင်ႉၵေႃႈ မၼ်းထဵင် 
ၵိုင်ႇငိုင်ႇလႄႈၵိုၵ်းလိုၵ်း-ပိူၼ်ႈတိုၼ်းၵိုၵ်းၵၼ်ဝႆႉ 
ၵိုင်ႉၵၢင်ႉၵိၼ် ၸၢင်ႈၵႅၼ်ႉ-ၵိုင်ႉၵၢင်ႉလႅၼ်ႈ ၸၢင်ႈလူမ်ႉ 
ၵိုတ်းလိုတ်း ၵၢတ်ႇလၢတ်ႇ-ၶၢႆဢမ်ႇၶၢတ်ႇ ပေႃႉဢမ်ႇတၢႆ 
ၵိူတ်ႇပႃးမႃး-ယႃဢမ်ႇလႆႈ
ၵိူဝ်ၸဵမ်း ၽူတ်ႉၼႂ်းၵၢင်-ၵိူဝ်ၸၢင် ၽူတ်ႉၸွမ်းႁိမ်း 
ၵျၢမ်ႇတိူၵ်ႈ ၸင်ႇၶုတ်းၶမ်း-ႁူင်ႇၵူၼ်ယမ်း ၸႄႈၼမ်ႉ 
ၵျၢမ်ႇတိူၵ်ႈ ၸင်ႇၶုတ်းသႅင်-သိူဝ်ႈၶူဝ်းလႅင် ၵူဝ်ႈၵူမ်ႇ

တွၼ်ႈ - ၶ

ၶၶိူဝ်းပိူၼ်ႈ ႁၢမ်းၵၢၼ် - ၶလုၵ်ႈလၢၼ် ၽႂ်ဢမ်ႇယွင်ႈ 
ၶၸိုဝ်ႈပိူၼ်ႈ ၼိူဝ်ႁိူၼ်း ယႃႇလိုမ်းတူၺ်းတႂ်ႈလၢင်ႈ  ၶၸိုဝ်ႈပိူၼ်ႈ  ၸွမ်းတၢင်းၵႂၢင်ႈ  ယႃႇလိုမ်းတူၺ်းပႃႈလင် 
ၶ ပေႃႈမႄႈ ၸၢင်ႈၽၢၼ် - ၶ လုၵ်ႈလၢၼ် ဢမ်ႇမီးသလေႇ
ၶပိူၼ်ႈ ယႃႇဝႃႈၸေး-ၼႄးပိူၼ်ႈ ယႃႇဝႃႈၸွတ်ႇ 
ၶႃၽၢႆႇၼႃႈ-ႁုၵႃႈ ဢမ်ႇမၢၵ်ႈတၢၼ်ႇ ၶႃၽၢႆႇလင် 
ၶႃႁၵ်း မီးၵူႈဝၢၼ်ႈ-ၶႃႁၢၼ်ႈ မီးၵူႈမိူင်း 
ၶႃႁၵ်းယဝ်ႉ ၸင်ႇၵႆႉ-ၽႆးမႆႈယဝ်ႉ ၸင်ႇလႅတ်း 
ၶႃ ဢမ်ႇၶႅင်-ယႃႇၶတ်း ၼမ်ႉၸႅဝ်ႈ
ၶႃႈၸႂ်ႁၢဝ်ႈ ႁိုၼ်းၶၼ်း-ၽႂ်တိုဝ်း မၼ်းလုၵွပ်ႈ 
ၶႃႈတင်းၶုၼ် လိူတ်ႈတႅၵ်ႇ-သိုၵ်းၶႅၵ်ႇ ၸၢင်ႈတေႃးမိူင်း 
ၶႃႈၽႆႈ လႆႈႁဵတ်းၽွင်း-ယိူင်ႈၼင်ပွင်း ပုမ်ႇတႅၵ်ႈ 
ၶႃႈၽႆႈ ဢဝ်ႁဵတ်းၶုၼ်-ၽုင်းမုၼ် ဢမ်ႇမီးၵႃႈ 
ၶီႇၸၢင်ႉ ယႃႇၶီႇၸမ်ငူင်း-တူၵ်းတၢႆႁၢတ်ႇသၢႆးၶူင်း ဢမ်ႇမီးၽူႈတၵ်းႁႆႈ 
ၶီႇၸၢင်ႉ ဢမ်ႇမီးၶေႃ-ပိၵ်ႉသမ်ႉမေႃ ယႃႇယၢမ်ႈ 
ၶီႈၵေႃႈ ထုၵ်ႇမႃ-ႁၢၵ်ႈၵေႃႈ ထုၵ်ႇမႃ
 ၶႄႇထဝ်ႈၸၢင်ႈၵ - ဝထဝ်ႈဢွမ်ႇၽႆး - တႆးထဝ်ႈၸၢင်ႈပွင်ႉ
 ၶႄႇလီတီႈတၢင်း - ၶၢင်လီတီႈႁိူၼ်း
 ၶႂ်ႈသုၵ်ႉႁဵတ်းပွႆးပၢင်း - ၶႂ်ႈသၢင်းလၢင်း ၵႂႃႇပွႆးပိူၼ်ႈ
 ၶႂ်ႈၸဵဝ်းႁႂ်ႈၵၢၼ်း - ၶႂ်ႈၼၢၼ်းႁႂ်ႈလႅၼ်ႈ
 ၶႂ်ႈၵိၼ်ၼံ ၵိၼ်ၵိင်ႇၵွႆႈ - ၶႂ်ႈၵိၼ်ၼွႆႈ ၵိၼ်မႄႈမိုဝ်း
 ၶႂ်ႈၵိၼ်ၼံၵွၼ်ႉၵေႇ - ၶႂ်ႈလႄႇလၢႆတီႈၸဵတ်းလူင်း
 ၶႂ်ႈမေႃလိၵ်ႈယူႇၵျွင်း - ၶႂ်ႈၸဵဝ်းတွင်းၵႆႉဝႃႈ
 ၶႂ်ႈၸႃႉၼႃႈငေႃး - တေႃးသၼႃႈၵမ်ႇ
 ၶႂ်ႈလႆႈတၢၼ်ႇၶႂ်ႈၶီႈ - ၼႃႈဢံႇၵီႈတင်းဝၼ်း
 ၶႂ်ႈလႆႈတၢၼ်ႇတေတၢႆ - ၶၢႆသင်သိုဝ်ႉၵေႃႈၽွမ်ႉ
 ၶႂ်ႈလႆႈၸင်ႇမႆႈၸႂ် - ၶႂ်ႁၼ်ၸင်ႇတုၵ်ႉၶ
 ၶႂ်ႈႁႂ်ႈပၢၼ်သၢဝ်လု - ႁႂ်ႈဝႆႉၸုၼံၼံ
 ၶႂ်ႈၵိၼ်လႄႈတၵ်ႉ - ၶႂ်ႈလၵ်ႉလႄႈတူင်ႉ
 ၶႂ်ႈယႂ်ႇ ယူႇမိူင်းလဵၵ်ႉ - ၶႂ်ႈလဵၵ်ႉ ယူႇမိူင်းယႂ်ႇ
 ၶႂ်ႈၵိၼ်ၸင်ႇတၵ်ႉ - ၶႂ်ႈႁၵ်ႉၸင်ႇလၢတ်ႈ
 ၶႂ်ႈမီးၵေႃႈမႆႈ - ၶႂ်ႈလႆႈၵေႃႈမဝ်ႈ
 ၶႂ်ႈလႆႈၵေႃႈၼႅတ်ႈ - ၶႂ်ႈပႅတ်ႈၵေႃႈ ႁိပ်ႈႁိပ်ႈမၢင်ႉမၢင်ႉ
 ၶႂ်ႈမျၢတ်ႈႁႂ်းၶၢႆလုမ်း - ၶႂ်ႈသုမ်းႁႂ်းၶၢႆယွႆႈ
 ၶႂ်ႈမျၢတ်ႈၵႃႉတီႈၵႂ်ႈ - ၶႂ်ႈသုမ်းၵႃႉတီႈၵႆ
 ၶၢမ်ႈၼံႉၸႂ်ယႂ်ႇႁိူဝ်း - ပႆတၢင်းၵိူဝ်းလီၵေႃႉ
 ၶဵပ်ပႆၵေႃႈ မႆႁွမ်း - ၽူဝ်ၵႂႃႇၵေႃႈမေးၸွမ်း
 ၶၢမ်ႈၼံႉယႃႇလုတ်ႈတႃႈ - ဝႃႈသင်ႁႂ်ႈတွင်းၵႂၢမ်း
 ၶိၼ်းၵၼ်ဢံႇမႃးၶိုၼ်ႈ - တိုၼ်ႈၼင်ႇလွၵ်းသၢႆလီ
 ၶိုၼ်ႈသၢႆဢူၵ်းၵေႃႈ ယွၼ်ႇသၢႆႁၢင်
 ၶူဝ်လွႆးလွႆးၶၼ်ၵႃႈ - ၶူဝ်ဢႃႈပၢၵ်ႇၶၼ်ပေႃး
 ၶူဝ်လီၶူဝ်ပႃႈၼႃႈ - ၶူဝ်ၸႃႉၶူဝ်ပႃႈလင်
 ၶူဝ်ၽၢႆႇၼႃႈဢံႇပဵၼ်သင် - ၶူဝ်ပႃႈလင်ပိူၼ်ႈၶႂ်ႈၸႃႉ
 ၶိၼ်းပိူၼ်ႈယဝ်ႉလိုမ်းဝၼ်း - ၽိူဝ်ႇႁဝ်းတၼ်းပိူၼ်ႈဢံႇၽွမ်ႉ
 ၶိၼ်းၵၼ်ႁႂ်ႈတွင်းယၢမ်း - ၵႂၢမ်းၸင်ႇမီးၵတိ
 ၶုၼ်လႆႈၼႃႈ - ၶႃႈတေတၢႆ
 ၶူဝ်းသၢင်းၽေႃး - ပေႃးၽႂ်ပၢႆႉတေႃလွၵ်ႇ မၼ်းငိူဝ်ႈ
 ၶဝ်ႈဢံႇလိူဝ် - ၵိူဝ်ဢံႇၼဝ်ႈ
 ၶဝ်ႈဢၢၼ်လႅင် - ၽၵ်းၵႅင်ၸၢင်
 ၶဝ်ႈလိူင်ႇငိုၼ်းမၢၵ်ႈ - ဢံႇယၢၵ်ႈၸႂ်သင်
 ၶဝ်ႈဢုၼ်ႇၽၵ်းမႆႈ - လႆႈၵိၼ်ၶိုတ်းယၢမ်း
 ၶဝ်ႈဢံႇႁၢဝ်ႈတံၼဵဝ် - လုၵ်ႈၵေႃႉလဵဝ် ဝႃႈယၢပ်ႇ
 ၶဝ်ႈၵႃႈဢံႇပေႃးၶီ - လုၵ်ႈဢံႇလီၸၢင်ႈယၢၵ်ႈ
 ၶဝ်ႈတေမူတ်းၵိၼ်ဝၢၼ် - ၵူၼ်းတေၽၢၼ် ၸိုဝ်ႈလု
 ၶၢဝ်ႇမိူင်းၵႆလႅပ်ႈၶိုၵ်ႉ - ဢံႇပေႃးလိုၵ်ႉလူင်လၢင်
 ၶၢဝ်ႇမိူင်းၵႆလႅပ်ႈၸႂ်ႈ - ႁၼ်ၵႂ်ႈ ဢံႇၵႃႈႁိုဝ်
 ၶၢဝ်ႇၸႃႉၵႂႃႇသိပ်းဝၼ်း - ၶၢဝ်ႇလီပႆႇတၼ်းၽၢၵ်ႈ
 ၶွင်ၶၢႆၼင်ႇၶွင်လူႇ - တီႈယူႇၼင်ႇႁေႃၶမ်း
 ၶွင်လီဢံႇတၢပ်ႈၼံ - ၶီႈယႃႈပႄႉၵံးၶဝ်ႈ
 ၶွင်ဢံႇၼံ - ယႃႇၵိၼ်ၸံႁူးလွင်ႈ
 ၶွင်ဢံႇလီပိူၼ်ႈပႅတ်ႈ - ဢၢႆႈမၢၵ်ႇတႅတ်ႇ ၵဵပ်းဢဝ်
 ၶွင်ပႅတ်ႈလၢႆပိူၼ်ႈဝၢင်း - တူၵ်းၵၢင်တၢင်းယႃႇၵဵပ်းဝႆႉ
 ၶွင်မဝ်ပိူၼ်ႈၸင်ႇပႅတ်ႈ - ယႃႇႁိပ်ႈၼႅတ်ႈၵဵပ်းဢဝ်
 ၶွင်လီပေႃႇမီးမိူဝ်ႈ - ၵူၼ်းငိူဝ်ႈဢံႇမေႃၵိၼ်
 ၶွင်ၵႃႈပေႃႇမီးလိူၼ် - ဢၢႆႈဢိူၼ်လိူၼ်ဢံႇမၵ်ႉ
 ၶွင်လီဢံႇပေႃး - ၶွင်ပေႃးဢံႇလီ
 ၶွင်လီသံႉဢမ်ႇၵႃႈ - ဝႃႈဢံႇဝႃႈ ပဵၼ်ဢၼ်ၵႅၵ်း
 ၶွင်လီဢံႇၵႃႈယႂ်ႇ - သႂ်ႇတႄႉၺႃးဢၼ်ပွမ်
 ၶွင်ၵႃႈၸင်ႇလီ - ၶွင်ပေႃးၶီႈႁေႈ
 ၶွင်ၸဝ်ႈၵဝ်ႇ - ႁူဝ်ၶဝ်ႇၶွၼ်း
 ၶွင်ပိူၼ်ႈသံႉၶႂ်ႈတႅၵ်ႇ - ပႅၵ်ႉသၢၼ်ႇဢံႇၶႂ်ႈၸူၵ်း
 ၶူၼ်ႉတိူၵ်ႇၼႃးယိူဝ်ႈၼဝ်ႈ - ၶူၼ်းၵႂၢမ်းၵဝ်ႇၽိတ်းၵၼ်
 ၶၢႆယၢပ်ႇပိူဝ်ႈသိုဝ်ႉၵႃႈ - ဝႃႈယၢပ်ႇပိူဝ်ႈၵူၼ်းတိုဝ်
 ၶၢႆလီမီးပိူဝ်ႈသုၼ်ႇ - ၼွၼ်းဢုၼ်ႇပိူဝ်ႈၽႃႈၼႃ
 ၶႆးၼုၵ်းလိၼ်လႅင် - သႅင်ၼုၵ်းလိၼ်ၵူမ်ႇ
 ၶႆးပႆႇဢွၵ်ႇ - ၶွၵ်ႇပႆႇယႃႉ
 ၶႆႈၶိူဝ်းမိူင်းၸႂ်လု - ၶႆႈၶိူဝ်းၸုၸႂ်လီ
 ၶႅၵ်ႇၵိုၼ်းၵေႃႈငိုၼ်းၶွၼ်ႈ - ၶႅၵ်ႇၵွၼ်ႈၵေႃႈငိုၼ်းၼွင်း
 ၶႅၵ်ႇၶၢႆၶႅၵ်ႇၵ - ပႃႉပၼ်ၸဝ်ႈႁိူၼ်းမီး
 ၶႅၵ်ႇပႃးမႃးငိုၼ်းၶဝ်ႈ - ၶႅၵ်ႇတဝ်ႈပႃးငိုၼ်းၸူး
 ၶႅၵ်ႇငိုၼ်းၶႅၵ်ႇတွင်း - ၼွင်းမႃးယေႈၶႅၼ်းၶႅမ်ႉ
 ၶႅၵ်ႇလၢဝ်းမႃႉ - ၵႃႉမျၢတ်ႈမႅင်ႇငိုၼ်းႁွမ်
 ၶႅၵ်ႇသိုဝ်ႉၶႅၵ်ႇၶၢႆ - မႃးလၢႆပွၵ်ႈၵေႃႈယဝ်ႉ
 ၶႅၵ်ႇၵိၼ်ၶႅၵ်ႇၵူႈ - ဢံႇသူႈမႃးၶႅၼ်းလီ
 ၶႅၵ်ႇလၢဝ်းတွၼ် - ၸွၼ်ၵိၼ်လၢႆ ပၢႆယွၼ်းၵူႈ
 ၶႅၵ်ႇတဝ်ႈၵေႃႈ - ၸဝ်ႈႁိူၼ်းမဝ်း
 ၶႅၵ်ႇမႃးဢံႇပႃးၽႃႈ - သံႉဝႃႈၸဝ်ႈႁိူၼ်းထီႇ
 ၶႅၵ်ႇမႃးဢံႇပႃႈၽႃႈ - ယၢပ်ႇတၢၼ်ႇၶႃႈလိပ်းၶဝ်
 ၶႅၵ်ႇလၢဝ်းတွၼ်ႇ - ၸွၼ်ၵိၼ်ၸွၼ်ၼွၼ်း - သံႉပၢႆယွၼ်းႁေႃႇၶဝ်ႈ
 ၶႅၵ်ႇၸဝ်ႈၶႅၵ်ႇၶုၼ် - ၶႅၵ်ႇၸဝ်ႈမုၼ် လုမ်းလႃးယၢပ်ႇ
 ၶႅၵ်ႇထဝ်ႈၶႅၵ်ႇဢူဝ်ႇ - လႆႈၵုသူလ်ႇၵေႃႈၶၢၼ်ႉလုမ်းလႃး
 ၶႅၵ်ႇလီမီးၶွင်ၽၢၵ်ႇ - ၶႅၵ်ႇၸႃႉပၢၵ်ႇသဵင်ၸၢင်
 ၶႅၵ်ႇထင်ႁိုင်ၼၢၼ်းမိူဝ်း - လၢႆးတၢၼ်းသိူဝ်းပေႃးႁၢႆ
 ၶႅၵ်ႇထင်ႁိုင်ၼၢၼ်းပွၵ်ႈ - လွၵ်ႈၽႃႈသၵ်ႉပေႃးမဝ်း
 ၶႅၵ်ႇလီၶႆႈတြႃး - ၶႅၵ်ႇၸႃႉမႃးၶႃႉပိူၼ်ႈ
 ၶံႈဝႃႈသႂ် - ၼႂ်ဝႃႈၶုၼ်ႇ -လႅတ်ႇဢုၼ်ႇဝႃႈႁူဝ်မဝ်း
 ၶၢၼ်ႉဢၢပ်ႇၼံႉ - သံႉၶႂ်ႈၼုင်ႈၶူဝ်းၶၢဝ်
 ၶၢၼ်ႉဢွၵ်ႇငိုၼ်းတွင်း - သံႉမွင်းၵိၼ်လီ
 ၶၢၼ်ႉသၵ်ႉၶူဝ်းၸင်ႇတူႇ - ယူႇသုၵ်ႉသၵ်ႉၸင်ႇမဵၼ်
 ၶၼ်ၶိုၼ်ႈၼႅတ်ႈၸူမ်းၶၢႆ - ၶိုၼ်းသေးလၢႆဢံႇယဝ်ႉ
 ၶၼ်ၶိုၼ်ႈယႃႇၼႅတ်ႈၶၢႆ - ၶၼ်တၢႆလူဝ်ႇသိုဝ်ႉဝႆႉ
 ၶၼ်သႅင်ဢံႇယူႇတီႈၵဝ်ႇ - ၶၼ်ၶဝ်ႈဢံႇမီးတီႈလဵဝ်
 ၶေႃႈၸိုဝ်ႈသဵင်ဢံႇၸႂ်ႈ - ၽႂ်ၵေႃႈဢံႇၶႂ်ႈထွမ်ႇ
 ၶိင်ႇဢံႇသႃႇ - ၶႃႇဢံႇမႅၼ်ႈ - ယႃႇလႅၼ်ႈၵႂႃႇလႅၼ်ႈမႃး
 ၶူပ်ႇမိူဝ်ႈပိူၼ်ႈလဵင်ႉႁဝ်း - ၶူပ်ႇမိူဝ်ႈႁဝ်းလဵင်ႉပိူၼ်ႈ

တွၼ်ႈ - င
င ဝႃႈငိုၼ်း - ႁႃဝၼ်းၶိုၼ်းယႃႇၶၢၼ်ႉ
င ဝႃႈငိုၼ်း - ႁဝ်းတိုၼ်းလူဝ်ႇမေႃၸၢႆႇ
င ဝႃႈငိုၼ်း - ႁွမ်ၼံၵိုၼ်းၸင်ႇမၢၵ်ႈ
င ဝႃႈငိုၼ်း - ၽႂ်မီးၵေႃႈတိုၼ်းၵျ
ငႃတေလူမ်ႉပိူၼ်ပူၵ်း - ငႃတေတူၵ်းပိူၼ်ႈႁွပ်ႇ
ငႃတေႁဵတ်းသံႉၵၢတ်ႈ - ငႃတေလၢတ်ႈသံႉၵၵ်း
ငႃတေၵိုတ်းသံႉလႃႇ - ငႃတေၵႂႃႇသံႉထႃႉ
ငႃငံႉၸၢင်ႈၶႄးႁိုင် - လူဝ်ႇၶိုင်ၸဵမ်မိူဝ်ႈၸဝ်ႉ
ငႃတေၽၢၼ်သံႉၶႅၼ်း - ငႃတေၵႅၼ်းသံႉသုၼ်ႇ
ငႃၼင်ႈသံႉမီးလုၵ်း - ငႃၸုၵ်းသံႉမီးၶႃႇ
ငႃးမဵတ်ႉ ႞ ဢံႇပဵၼ်မၼ်း - ၽၼ်းမဵတ်ႉ ႞ ဢမ်ႇပဵၼ်သူၼ်
ငူးဢံႇၸၢင်ႈပႆ - ၵႆႇဢံႇၸၢင်ႈလိူၼ်ႈ
ငူးႁၼ်ၶွင်ၵႆႇ - ၵႆႇႁၼ်တိၼ်ငူး
ငူးလိူမ်ထႃႈၶွၼ်ႉ - ယွၼ်ႉပိူဝ်ႈဢိူၼ်လိူၼ်
ငူးလိူမ်ပႂ်ႉဢူမ်ၶဵတ်ႇ - ႁူဝ်ယဵတ်ႇၵေႃႈႁၢင်ၶူတ်း
ငူးလူင်လႆႈၺႃးၶွၼ်ႉ - ယွၼ်ႉပိူဝ်ႈထၢင်ႇလႆႈၵိၼ်
ငူးလိူမ်ပႂ်ႉဢိုၼ်ၽၢၼ်း - ၼူၵ်ႉယၢင်းဢၢၼ်းတိပႃ
ငေႃးတေႃႇငေႃး - ၽၵ်းၵုတ်ႇၸေႃးလေႃးၵုင်ႈ
ငၢႆႈပိူဝ်ႈယၢမ်ႈ - ဢၢမ်းပိူဝ်ႈဢံႇပွင်ႇ
ငၢႆႈဝႃႈငၢႆႈ - ဢၢႆႈၵိၼ်ၵူၺ်ႈယင်းလႆႈပွၵ်ႇပိူၵ်ႇ
ငၢႆႈပိူဝ်ႈႁူႉ - လုပိူဝ်ႈဢံႇမေႃ
ငုမ်းပႃမိူဝ်ႈၼံႉၶုၼ်ႇ - တၢၵ်ႇၽႃႈမိူဝ်ႈလႅတ်ႇဢုၼ်ႇ
ငိုၼ်းႁွင်ႉငိုၼ်း - ၵိုၼ်းဝႆးၼႃႇ
ငိုၼ်းၶံးမီးၵူႈပၢႆမႆႉ - ၽႂ်ၵႆႉၵေႃႈပဵၼ်ပုၼ်ႈမၼ်း
ငိုၼ်းၼံတႃသံႉပႄႉ - လႄႉလႂ်ၵေႃႈမျၢတ်ႈတိၵ်းတိၵ်း
ငိုၼ်းၼံၸင်ႇဢံႇၽၢၼ် - ၵၢၼ်ၼံၸင်ႇဢံႇၵွတ်း
ငိုၼ်းၼံဢမ်ႇၶၢၼ်ႉ - ၵၢၼ်ၼံဢံႇၵူၼ်ႉ
ငိုၼ်းၼံၸႂ်ၼုမ်ႇ - ၶဝ်ႈၵုမ်ႇၸႂ်လူၼ်း
ငိုၼ်းၼံဢမ်ႇၶႃႇၵေႇ - ဢံႇၼံဢံႇဢေႇ ယေႈၶႅၼ်းၵျွႃး
ငိုၼ်းၼံၶမ်းပေႃး - လေႃးၽႃးယေႈၶႅၼ်းယႂ်ႇ
ငိုၼ်းၼံဢမ်ႇမီးလုၵ်ႈ - တုၵ်ႉၶႃႉလိူဝ်ၸိူဝ်းၽၢၼ်
ငိုၼ်းဢံႇၸၢင်ႈႁႃ - ၼႃးဢမ်ႇၸၢင်ႈႁဵတ်း
ငိုၼ်းဢေႇလုၵ်ႈသံႉၵိုၼ်း - ႁႃဝၼ်းၶိုၼ်းဢမ်ႇၵုမ်ႇ
ငိုၼ်းဢေႇတႃသံႉၵႂင် - သိုဝ်ႉလႆႈသင်ၵေႃႈသုမ်း
ငိုၼ်းဢေႇတႃသံႉၽိတ်း - ထၢင်ႇမျၢတ်ႈ ဢိတ်းဢိတ်း သမ်ႉသုမ်းသဵင်ႈသဵင်ႈ
ငိုၼ်းမူတ်းယႃႇၶၢၼ်ႉ - ၵၢၼ်မူတ်းယႃႇလိုဝ်ႈ
ငိုၼ်းႁႅင်ႈယႃႇၵိုတ်း - ငိုၼ်းယိုတ်းယႃႇငဝ်
ငိုၼ်းဢၼ်ပိူၼ်ႈၵူႈၵႂႃႇ - ယႃႇထၢင်ႇတေဢွၵ်ႇႁၢင်
ငိုၼ်းဢမ်ႇတူင်ႉငိုၼ်းတၢႆ - ငိုၼ်းပႅတ်ႈလၢႆႈပိူၼ်ႈၵူႈ
ငဝ်ပႃးၺၢၼ်ႇ - ႁၢၼ်ႇပႃးၵူဝ်ႇ
ငဝ်ႈၶၢႆပၢႆၵိၼ် - တိၼ်မိုဝ်းဢမ်ႇၵူဝ်ႈ
ငဝ်ႈၶိူင်ႇပၢႆၵိုမ်း - ၸိုမ်းၸႂ်လီၼႃႇ
ငဝ်ႈလီပၢႆၵျ - ၽႂ်ယႃႉဢမ်ႇလႅဝ်
ငဝ်ႈတိုင်ပၢႆႁဵဝ်ႇ - ယဵဝ်ဢမ်ႇပေႃးသႆႉ
ငဝ်ႈၵႂၢင်ႈပၢႆၵႅပ်ႈ - ဢမ်ႇလႅပ်ႈပေႃးႁူင်
ငဝ်ႈယႂ်ႇပၢႆဢွၼ်ႇ - ဢမ်ႇႁွၼ်ႇတွၼ်ႉထူး
ငဝ်ႈတင်းပၢႆၵွမ်း - ၵွႆၸွမ်းဢမ်ႇၵၢတ်ႈ
ငဝ်ႈႁဵဝ်ပၢႆတိုင်ႇ - ဢမ်ႇၵိုင်ႇၼံႉၵိုင်ႇတူဝ်
ငဝ်ႈသိုဝ်ႈပၢႆငေႃး - ဢမ်ႇပေႃးလီယွင်ႈ
ငဝ်ႈႁိူၼ်းမေႃၸတ်းၵၢၼ် - လုၵ်ႈလၢၼ်ၵတ်ႉၵူႈၵေႃႉ
ငဝ်ႈလၢႆးၵေႃႈပၢႆလၢင်ႇ - ငဝ်ႈၸႅတ်ႈၸၢတ်ႇၵေႃႈပၢႆၸွၼ်းငွၼ်း။
ငဝ်ႈၵႃႈ - ပၢႆပေႃး
ငဝ်ႈတႅင်လၢႆး - ပၢႆတႅင်တွမ်ႇ
ငဝ်တေႃႇငဝ် - ပိူၼ်လၵ်ႉဢဝ်ၶူဝ်းသဵင်
ငၢဝ်ႈတေႃႇငၢဝ်ႈ - ၽႆးၸုတ်ႇၵၢဝ်ႈၼႄၵၼ်
ငၵ်းတေႃႇငၵ်း - ၼႄတၢင်းလၵ်းႁႂ်ႈပိူၼ်ႈ
ငိၼ်းပိူၼ်ႈဝႃႈ - ဢံႇတၢၼ်ႇၵႃႈႁဝ်းႁၼ်
ငိၼ်းပိူၼ်ႈသမ်ႉပိူၼ်ႈဢုပ်ႇ - ယႃႇၸုပ်ႇပၢၵ်ႇၵံးလဵဝ်
ငိၼ်းၵႂၢမ်းၵႆမၢင်ႉၼႅတ်ႈ - ၽူဝ်မႄးၸၢင်ႈပႅတ်ႈၵၼ်
ငိၼ်းသဵင်ၵေႃႈလီႁၵ်ႉ - ယၵ်ႉတူၺ်းၵေႃႈလီပႅင်း
ငိၼ်းသဵင်တႃႉလီၸင်း - ၼင်ႈႁိမ်းၵေႃႈလီမိူဝ်ႇ
ငိၼ်းလူမ်းပဝ်ႇမႂ်မႆႉ - ပေႃးၵႆႉယုမ်ႇၽိတ်းၵၼ်
ငိၼ်းပိူၼ်ႈဝႃႈၵေႃႈလၢႆး - ၵေႃႉၸၢႆးယႃႇၼႅတ်ႈယုမ်ႇ
ငိၼ်းၶၢဝ်ႇဢံႇတၢၼ်ႇတႃႁၼ် - ထၢမ်ၵၼ်ဢံႇမိူၼ်တူဝ်ႁူပ်ႉ
ငိၼ်းၸိုဝ်ႈပေႃးလီၵူဝ် - ႁၼ်တူဝ်ၶႅၼ်းလီၽၢၼ်ႈ
ငိၼ်းၵႂၢမ်းသင်ၵေႃႈယုမ်ႇ - ၵုမ်ႇမိုင်ႉၸဵမ်ၸႂ်လၢႆလၢႆ
ငိူဝ်ႈဢံႇၵႂႃႇ - လႅမ်ဢံႇမႃး
ငိူဝ်ႈတေႃႇငိူဝ်ႈ - လွၼ်ႈသိူဝ်ႈႁႂ်ႈပိူၼ်ႈႁၼ်လင်
ငိူဝ်ႈယဝ်ႉၸင်ႇလၵ်း - ႁၵ်းယဝ်ႉၸင်ႇလႅမ်
ငိူဝ်ႈငႃႉလႄႈငိုၵ်းငၢၵ်ႇ - ၵႃႉယွႆႉပၢၵ်ႇမိူၼ်ၵၼ်
ငိုၵ်းတေႃႇငိုၵ်း - ပၼ်ပိူၼ်ႈၸိုၵ်းၵႂႃႇသဵင်ႈ
ငၵ်းပႆႁိူဝ်ႈ - ငိူဝ်ႈပႆႇၸၢႆႇ
ငၢႆႈလိူဝ်မိူဝ်ႈၵဝ်ႇ - လဝ်းလိူဝ်မိူဝ်ႈၵွၼ်ႇ
ငၢႆႈၵေႃႈယႃႇလိုၼ်ႈ - တိုၼ်ႈၵေႃႈယႃႇယင်ႇ
ငေႃးတေႃႇငေႃး - ၼႃႈပေႃးဢံႇထွင်ႇလႅတ်ႇ
ငၢၼ်တေႃႇငၢၼ် - ၵၢၼ်သင်ၵေႃႈဢံႇသုတ်ႈ

တွၼ်ႈ - ၸ
 ၸ ႁူမ်ႈၶီ - လီႁူမ်ႈၸၢမ်ႇ
 ၸ ပႃးလီ - ၶီပႃးၸူမ်း
 ၸ တေႃႇၸ - မၢၵ်ႇၼႃႉၵပ်းၶဝ်ႈယဵၼ်
 ၸ တေႃႇၸ - ၽႃႉမႆႉလႅၵ်ႈၵိူဝ်သၢႆး
 ၸ ၵေႃႈဢံႇၶီ - လီၵေႃႈဢံႇၸူမ်း
 ၸ ၸဵဝ်းလီ - ၶီၸဵဝ်းသိူဝ်း
 ၸ ပႃးဝွၼ်း - ယွၼ်းပႃးလၵ်ႉ
 ၸ ၼွၼ်းဝၼ်း - ၶႅၼ်းသေ ၸမေႃးပၼ်းၸင်ႇၸင်ႇ
 ၸ မႄႈလႅၼ်ႈႁႆႇမေႃႈ ၸ ပေႃႈ လေႃႈၽၢင်ႈဝၢၼ်ႇ
 ၸ ၼွၼ်းထူ - ၶႅၼ်းသေ ၸသူပ်းမူတိုပ်ႉၽၢင်ႈ
 ၸ ၸၢင်ႈပွင်ႉ - ၶႅၼ်းသေ ၸ သွင်ႉပၢႆႈ
 ၸ ၸၢင်ႈလႃႇ - သႃႇလိူဝ် ၸ ၸၢင်ႈႁႅမ်
 ၸ ၼႃႈၵူတ်ႉ - ၶႅၼ်းသေ ၸ ၶူတ်းၼွၼ်း
 ၸ တိုပ်ႉၽၢင်ႈ - ႁၢႆႉလိူဝ် ၸ ၸၢင်ႈမေႃး
 ၸ ႁဵတ်းၵၢၼ် - လီသေ ၸ ၶၢၼ်ႉတွပ်ႇ
 ၸ ႁွပ်ႇၶူဝ်းပၢႆႈ - ႁၢႆႉလိူဝ် ၸ ထဵင်ၸႃး
 ၸ ၶူတ်းငေႃး - ၶႅၼ်းသေ ၼႃႈႁိူၼ်းမေႃးသူင်ႈသူင်ႈ
 ၸ ၼႃႈသူမ်ႈ - ဢမ်ႇတၼ်ႇၸ ၵူမ်ႈၼႃႈဢမ်သဵင်
 ၸ ဢမ်ႇမီး - လီဢမ်ႇပေႃႇ
 ၸ ယွႆႈၸယႅမ်း - ႁႃလႅမ်းတၢင်းၽိတ်းပိူင်ႈ
 ၸ မေႃႈၸႁႆ - ပႆပေႃးယွပ်ႇယင်ႇယင်ႇ
 ၸ ၸ ပွင်ႉပွင်ႉ - သွင်ႉမေႃႈတွႆႇဝၢၼ်ႇ
 ၸူးၸႂ်မိူၵ်ႈၸႂ်ယွင်ႇ - လတ်းႁႃထွင်ႇၵွႆးၵွႆး
 ၸူးၸႂ်သႅဝ်ႈၸႂ်သႅဝ်း - ထၢမ်ႁႃလႅဝ်း လွၼ်ႉလွၼ်ႉ
 ၸူးၸႂ်ပုတ်းၸႂ်ၶၢတ်ႇ - ၵွႆးၶႂ်ႈပၢတ်ႇၶႂ်ႈထိူဝ်
 ၸူးၸႂ်ႁၢဝ်ႈၸႂ်ၵျၢမ်း - ယၢမ်းလႂ်ၵေႃႈထၢမ်တႅၼ်ႇ
 ၸူးၸႂ်ၼိုၵ်းၸႂ်ၼူၵ်ႇ - ပိူၼ်ႈလႆႈတူၵ်ႇၶိူဝ်းၶိူဝ်း
 ၸူးၸႂ်မူၼ်ႈၸႂ်ပျေႃႇ - ၶႂ်ႈၶူဝ်တေႃႇမိူင်းလႅင်း
 ၸူးၵူဝ်ၸႂ်ဢၢႆ - ၶႂ်ႈယူႇလၢႆမူၵ်းႁိူၼ်း
 ၸူးၸႂ်ၼၵ်းၸႂ်တိုမ် - လိုမ်းတၢင်းလီတႃႇသေႇ
 ၸူးၸႂ်ၶၢၼ်ႉၸႂ်ၼၵ်း - တၵ်းႁဵတ်းသင်ဢမ်ႇဢွင်ႇ
 ၸူးၸႂ်ဢူၼ်ႈၸႂ်ဢွၼ်ႇ - ဢံႇႁွၼ်ႇၶႂ်ႈႁဵတ်းသင်
 ၸူးၸႂ်ငိူဝ်ႈၸႂ်ငဝ် - ၶႂ်ႈဢဝ်ႁူဝ်တႅတ်ႈၽႃႈ
 ၸူးၸႂ်လွမ်ႇၸႂ်ၵူဝ် - တူဝ်ပေႃးၶႂ်ႈမူၵ်းဝႆႉၼႂ်းတိူၵ်ႈ
 ၸူႇၸီလႄႈမႅင်းပူႈ - လိူတ်ႈသူႈဢံႇမိူၼ်ၵၼ်
 ၸႂ်ၵူၼ်းဢမ်ႇလၢမ်းလႆႈ - ၶႆႈမၵ်ႉသူမ်ႈႁိုဝ်မၵ်ႉဝၢၼ်
 ၸႂ်ၵူၼ်းလီႁိူဝ်ၸႃႉ - ႁူမ်ႈတၢင်းၵႃႉၸင်ႇႁၼ်
 ၸႂ်ဢွၼ်ႇမီးတီႈထူင် - ၸႂ်လူင်မီးၼႂ်းတိူၵ်ႈ
 ၸႂ်ၵူၼ်းဢံႇႁူမ်ႈထူၺ်ႈ - ၵမ်ႈၽွင်ႈၶႂ်ႈၵိၼ်ၵူၺ်ႈၵပ်းၵိူဝ်
 ၸႂ်လမ်ၼွၼ်းဢံႇလပ်း - ၸႂ်ၸပ်းၼွၼ်းဢံႇလႆႈ
 ၸႂ်ၸႃႉပေႃးလီ - ၸႂ်ၶီပေႃးသိူဝ်း
 ၸႂ်လမ်ဢံႇဢွၼ်ၵျႃႉ - တေႃးသႃႉဢံႇဢွၼ်လီ
 ၸႂ်လီႁီၵႂၢင်ႈ
 ၸႂ်ယႂ်ႇလုၵ်ႈပႄႉၵၢၼ် - ၸႂ်ယႂ်ႇလၢၼ်ႉပႄႉၶူၵ်ႉ
 ၸႂ်ႁၢႆႉမႄးႁႂ်ႈလီ - ၸႂ်ၶီမႄးႁႂ်ႈသိူဝ်း
 ၸႂ်ပိုင်ႈမႆႉ မႆႉႁၵ်း - ၸႂ်ပိုင်ႈလၵ်း လၵ်းၵူၼ်ႇ
 ၸႂ်ႈတႄႉၸင်ႇၶႆႈ - လႆႈႁၼ်ၸင်ႇဢုပ်ႇ
 ၸႂ်ပျေႃႇၸင်ႇပီး - မီးငိုၼ်းၸင်ႇၵႆႉ
 ၸႂ်ႉပိူၼ်ႈယႃႇၸႂ်ႉလၢႆ - ၶွင်ႈၶၢႆယႃႇဢဝ်တွၼ်ႈပီႈၼွင်ႉ
 ၸႂ်ႈၵေႃႈဢဝ် - မဝ်ၵေႃႈပႅတ်ႈ
 ၸႂ်ႉပိူၼ်ႈၸၢင်ႈႁၢမ်းပဝၵ်ႇ - ၸႂ်ႉတူဝ်ၵဝ်ႇၸင်ႇဝႆး
 ၸႂ်ႉပိူၼ်ႈဢံႇပၼ်ငိုၼ်း - ဝၢႆးလိုၼ်းဢမ်ႇမႃးထႅင်ႈ
 ၸႂ်သတ်းဢမ်ႇလၢမ်းလႆႈ - ၶႆႈႁၢႆႉႁိုဝ် တေလီ
 ၸဝ်ႈမေႃႈၵိၼ်မေႃႈမၢင်ႈ - ၸၢင်ႈၶမ်းတိုဝ်းၵႂၢင်းတွင်း
 ၸဝ်ႈပႅၵ်ႇတၢမ်တႃ - ၸဝ်ႈပႃၵိၼ်ၶီႈ
 ၸဝ်ႈၵုပ်းတိုဝ်းတွင် - ၸဝ်ႈၵွင်ႁႆႇမူၵ်ႇ
 ၸဝ်ႈၵိၼ်ဝႃႈၸဝ်ႈမၵ်ႉ - ၶႃႈၵိၼ်ဝႃႈၶႃႈႁိတ်ႉ
 ၸဝ်ႈလႆႈၼႃႈ - ၶႃႈတေတၢႆ
 ၸဝ်ႈၼႃးမွင်းၽူၼ် - ၵူၼ်းၵႃႉမွင်းလႅတ်ႇ
 ၸဝ်ႈၼႃးၸူမ်းၽုၼ်ႇ - ၸဝ်ႈၵုၼ်ႇၸူမ်းပွႆး
 ၸဝ်ႈသႅင်လၢတ်ႈၵျႃႉ - ၸဝ်ႈမႃႉလၢတ်ႈလီ
 ၸဝ်ႈၽၵ်းပႄႉတွၵ်ႇ - ၸဝ်ႈမွၵ်ႇပႄႉတွင်
 ၸဝ်ႈၶူဝ်းလၢတ်ႈလႅပ်ႈ - ၸဝ်ႈဢႅပ်ႇလၢတ်ႈၶျေႃး
 ၸဝ်ႈဢံႇယွင်ႈၶွင်ဢံႇၵႃႈ - ၸဝ်ႈဢံႇဝႃႈပိူၼ်ႈဢမ်ႇႁု
 ၸဝ်ႈယႃႈၸဝ်ႈလဝ်ႈ - ယေႈထဝ်ႈယေႈပႅတ်ႈလၢႆ
 ၸဝ်ႈၵုၼ်ႇၸဝ်ႈၶူဝ်း - သိုဝ်ႉယူဝ်းၵေႃႈ ၶၢႆလႅၼ်
 ၸဝ်ႉမၢၼ်ႈတႆႈၽႆး - ၸဝ်ႉတႆးလႅတ်ႇဢွၵ်ႇ
 ၸဝ်ႈၼႃးၶႆႈၶိူဝ်းၽုၼ်ႇ - ၸဝ်ႈၵုၼ်ႇၶႆႈၶိူဝ်းပွႆး
 ၸင်းၵၼ်ပိူဝ်ႈၽွၵ်ႇဝႃႈ - ၸႃႉၵၼ်ပိူဝ်ႈၵႆႉၼႄး
 ၸၢင်ႈပဵၼ်ၸၢင်ႈဝႃႈ - လႆႈၼႃႈ ၺႃးၵံးသၢင်ႇတေႃႇ
 ၸၢင်ႈၶံးဢမ်ႇၽၢၼ် - ၸၢင်ႈသၢၼ်ဢံႇမီး
 ၸၢင်ႈဢုပ်ႇသံႉပဵၼ်ၸွမ်း - ၸၢင်ႈၼွမ်းသံႉလႆႈတႄႉ
 ၸၢင်ႈယွၼ်းၸၢင်ႈလႆႈ - ၸၢင်ႈၶႆႈၸၢင်ႈပွင်ႇ
 ၸၢင်ႈႁၵ်ႉၸၢင်ႈပႅင်း - ဝၼ်းလႅင်းၸႂ်ပျေႃႇ
 ၸၢင်ႈၼႄးၸၢင်ႈပွင်ႉ - ၵႆႉသွင်ႉပၢႆႈၵၼ်
 ၸၢင်ႈဢုပ်ႇၸၢင်ႈလူမ်း - ၽႂ်ဢံႇၸူမ်းမိုတ်ႈ
 ၸၢင်ႈၸွပ်ႇၸၢင်ႈထၢမ် - ၼၢင်းဢၢမ်ပေႃးႁႆႈ
 ၸၢင်ႈထၢမ်ၸၢင်ႈသွပ်ႇ - ၸွပ်ႇလႆႈၶၢဝ်ႇငၢဝ်းလီ
 ၸၢင်ႈသွၵ်ႈၸၢင်ႈၺႃး - သိုဝ်ႉမႃးၶၼ်ႇထုၵ်ႇ
 ၸၢင်ႈႁႃဢံႇလိုဝ်ႈ - သိုဝ်ႈလႆႈၼမ်ၼမ်
 ၸၢင်ႈယွင်ႈၶွင်ၶၢႆ - လႆႈငိုၼ်းလၢႆမိုၼ်ႇ
 ၸၢင်ႈလၢတ်ႈယွမ်ႉၸႂ် - ၽႂ်ငိၼ်းၵေႃႈယုမ်ႉ
 ၸၢင်ႈတွပ်ႇထဵင်ၸႃး - ၵႂၢမ်းႁႃးဢံႇယံ
 ၸၢင်ႈယွင်ႈၸၢင်ႈယေႃး - ၶွင်ပေႃးလႆႈၶႃႈၵႃႈ
 ၸၢင်ႈလႆႈဢံႇမေႃၵိၼ် - လုတ်ႈတူၵ်းလိၼ်ႁၢမ်းပႅတ်ႈ
 ၸၢင်ႈလိူၵ်ႈလႆႈဢၼ်လီ - ၸၢင်ႈသီလႆႈဢၼ်ၵဵင်ႈ
 ၸၢင်ႈဝွၼ်းပိူၼ်ႈၵုမ်ႉ - ၸၢင်ႈယုမ်ႉပိူၼ်ႈၸူမ်း
 ၸုၵ်ႉလပ်ႉလႅၼ်ႇ - ၵႅတ်ႇလပ်ႉလူမ်း
 ၸဵဝ်းမႃးသံႉလႃႇ - ၵႂႃႇႁိုင်သံႉပွင်ႉ
 ၸိူဝ်းႁႃလႆႈဢံႇယၢပ်ႇ - ၸိူဝ်းႁၢပ်ႇၼၵ်းတေတၢႆ
 ၸိူဝ်းပေႃႉဢံႇတွင်းဝႆႉ - ၵေႃႉၸဵပ်းၼႆႉဢံႇလိုမ်း
 ၸိူဝ်ႉၽႂ်ၵေႃႈလႆႈမၼ်း - မၢၵ်ႇၶိူဝ်ၶၼ်းလႆႈတူၼ်ႈ
 ၸဵပ်းမီးတီႈလႂ် - ၸႂ်မီးတီႈၼၼ်ႈ
 ၸဵပ်းတူဝ်ယႃႇၸဵပ်းၸႂ် - ၽႂ်ဝႃႈသင်ယႃႇမူမ်ႇ
 ၸဵပ်းၵေႃႈၸဵပ်းၼင်ႇၵၼ် - ယႃႇပၼ်ပိူၼ်ႈတၼ်းတွႆႇ
 ၸဵပ်းတူဝ်ပၢႆလွတ်ႈလႆႈ - မႆႈၸႂ်ဢံႇၸၢင်ႈဝႄႈ
 ၸေႃႉၼံႉလႆႆႈပႃးတူဝ်- လႃႇၽူဝ်တိူဝ်ႉပႃးမေး
 ၸွႆႈၵၼ်ၸင်ႇလႆႈ - မႆႈၵၼ်ဢံႇလီ
 ၸွႆႈၵၼ်ၵိၼ်ၸင်ႇဝၢၼ်ႇ - ၸွႆၵၼ်ႁၢမ်ၸင်ႇမဝ်
 ၸိူၵ်ႇၶၢတ်ႇၵေႃႈႁိူဝ်းလႆ - မႆလုတ်ႈၵေႃႈၶဵမ်ဢွၵ်ႇ
 ၸိူၵ်ႈသၢမ်ၵိဝ် - ယေႈလိဝ်ယေႈၶႅၼ်းမၼ်ႈ
 ၸၢႆႇၽူဝ်ႉၸၢႆႇၽ - ၵႃႉဢံႇတွၼ်ႉလိူဝ်
 ၸၢႆႇၽူဝ်ႉၸၢႆႇၽ - ၵမျၢတ်ႈၵေႃႈဢရၢင်းႁၢႆ

တွၼ်ႈ - သ
 သ ၽၵ်းၵႆႉၶဝ်ႈၵၢတ်ႇ - တႃမၢတ်ႇၵႆႉၶဝ်ႈသူၼ်
 သ ၽႃႇဝဢံႇလႅင်း - လၢတ်ႈၵႂၢမ်းႁႅင်းပိူင်ႈၾိင်ႈ
 သ ၽေႃးတြႃးဢံႇပွင်ႇ - ယိူင်ႈၵူၼ်းယွင်ႇထဵင်ၵၼ်
 သႃႇၽၢႆႇႁဝ်းဢိတ်းဢိတ်း - ၽိတ်းၽၢႆႇပိူၼ်ႈၼံၼံ
 သႃႇပၼ်ပိူၼ်ႈၼံၼံ - ၵံးလိုၼ်းလႆႈမၢတ်ႇၼီႈ
 သႃႇတီႈတူဝ် - ၵူဝ်မႃးၼၵ်းတီႈၸႂ်
 သႃႇၵႂႃႇၵံးဢိတ်းဢိတ်း - ႁိုင်မႃးၽိတ်းႁူဝ်ၸွႆႉ
 သီႇသူပ်းၶိတ်းၸၢင်ႈပွင်ႉ - သီႇသူပ်းမွင်ႉၸၢင်ႈထဵင်
 သေးလၢႆၽၵ်းတွင်ႉလု - သေးလၢႆၸုႁၢမ်းၼွၼ်း
 သႄႉၽၢႆႇၼႃႈ - ၶႃႉၽၢႆႇလင်
 သႂ်ႇၸႂ်ႁဵတ်းယင်းယၢပ်ႇ - လႃႈလီႈတၢပ်ႇသံႉပဵၼ်
 သႅင်လီဢံႇမီးၵူႈပႃႇ - ၼၢမ်ႇသႃႇဢံႇမီးၵူႈလွႆ
 သုၼ်ႇလီလူဝ်ႇမေႃၵျၢမ်ႇ - ၵၢမ်ႇလီလူဝ်ႇမေႃပွင်
 သုၵ်ႈႁႂ်ႈၸၢင်ႇ - လၢင်ႉႁႂ်ႈၵဵင်ႈ
 သူၼ်လီလူဝ်ႇမေႃၽုၵ်ႇ - လုၵ်ႈလီလူဝ်ႇမေႃၸႂ်ႉ
 သုမ်ႉတေလုပႄၸိူၼ်း - ႁိူၼ်းတေလုသဝ်ၶၢတ်ႇ
 သိုၵ်းတႄႉဢံႇၵႃႈႁိုဝ် - ၵူဝ်ဢၢႆႈတိုဝ်ၵဝ်းၸွမ်း
 သွၼ်ၵႂၢမ်းၶႃႉၶၢႆ - ၺၢၼ်ႇၽၢႆတွင်းၸႃး
 သွၼ်ၵႂၢမ်းတြႃး - ႁႃးသမ်ႉဢမ်ႇတွင်းလႆႈ
 သွၼ်ပိူၼ်ႈဢမ်ႇလႆႈ - ဝႆႉသွၼ်ၸႂ်ၵဝ်ႇ
 သွၼ်သင်ႁုၼၼ်ႉ - ၵၼ်ႉၸိုၼ်ႇပၢၼ်တၢႆ
 သွၼ်ယဝ်ႉဢမ်ႇၶိုၼ်းဝူၼ်ႉ - သွၼ်ပူၼ်ႉယဝ်ႉလိုမ်းၸွမ်း
 သွၼ်ႁၢင်လိုမ်းႁူဝ် - ၵွႆးၵူဝ်တေၸဵဝ်းလႆႈ
 သွၼ်ႁူဝ်လိုမ်းႁၢင် - ၵူႉသူလ်ႇမၢင် ဝူတ်ႈၼၵ်း
 သွၼ်ယဝ်ႉဢမ်ႇတွင်းၵိုမ်း - ႁိုင်မႃးလိုမ်းပႅတ်ႈသဵင်ႈ
 သိုဝ်ႉယဝ်ႉၶၼ်ၶိုၼ်ႈ - ၼႃႈၸိုၼ်ႈတႃဝၢၼ်
 သိုဝ်ႉယဝ်ႉၶၼ်လူင်း - ၵိုတ်းသူင်းၼႃႈဢူၼ်ႈ
 သိုဝ်ႉၶဵဝ်ၸၢင်ႈလႆႈလူမ်း - ၸိူၵ်းၸိုၵ်းပဵၼ်ၵွင်ၼီႈ
 သိုဝ်ႉယဝ်ႉထၢင်ႇပႅတ်ႈလၢႆ - ဝၢႆးမႃးပိူၼ်ႈၸူမ်းၶႆႈ
 သိုဝ်ႉၽိတ်းဢမ်ႇသုမ်းလၢႆ - ၶိုၼ်းၶၢႆပေႃးလႆႈယူႇ
 သိုဝ်ႉၽိတ်းယႃႇမႆႈ - ၶႆႈမျၢတ်ႈဢမ်ႇယၢပ်ႇ
 သိုဝ်ႉၶဝ်ႈလႆႈပႃးယေး - ဢဝ်မေးလႆႈပႃးလုၵ်ႈ
 သိုဝ်ႉဝႆႉၶၢႆလုမ်း - ပေႃးသုမ်းယႃႇပွႆႇ
 သိုဝ်ႉဝႆႉၶၢႆယွႆႈ - ၵွႆႈႁိုင်ၵွႆႈသုမ်း
 သိုဝ်ႉၽူႇၽႃႇ - ၼႃႇႁဝ်းၶိုၼ်း
 သိုဝ်ႉယဝ်ႉပႆႇပၼ်ငိုၼ်း - တိုၼ်းဢမ်ႇလႆႈၸႂ်ယႂ်ႇ
 သိူဝ်ပႆႇတၢႆ - ပၢင်တႆးပုတ်ႈ
 သိူဝ်ၶူဝ်းယွၵ်း - ဢွၵ်းငိုၼ်းမၢၵ်ႈ
 သိူဝ်ႁၢႆႉ - ယႃႇၶိူင်းၵၢမ်ႇ
 သိူဝ်ႈမႂ်ႇလိူမ်ႈၽၢၼ်ၽၢၼ် - ၶဝ်ႈသၢၼ်ဢမ်ႇတဵမ်ပုင်း
 သၢမ်ဢမ်ႇလီ သီႇဢမ်ႇယဝ်ႉ - ၵဝ်ႈဢံႇထူး
 သၢမ်ပႆႇလီ သီႇပႆႇၵျႃႉ - ႁႃႈတွႆႇလႅဝ်
 သၢမ်ပွၵ်ႈလီ သီႇပွၵ်ႈၸႃႉ - ႁႃႈပွၵ်ႈၽိတ်းၵၼ်
 သၢမ်ၵေႃႉဝႃႈဢမ်ႇလီ - သီႇၵေႃႈဝႃႈဢမ်ႇၵျႃႉ
 သုမ်ႈဢုမ်ႈမႃလၵ်ႉၶူပ်း - ၵူၼ်းဢမ်ႇသူပ်းၸၢင်ႈႁၢႆႉ
 သူပ်းလီၵႂၢမ်းငၢမ်း - ထိုင်ယၢမ်းၸင်ႇလၢတ်ႈ
 သူပ်းဢူၼ်ႈသဵင်ဢွၼ်ႇ - ဢမ်ႇႁွၼ်ႇၸႂ်လမ်
 သူပ်းလီသဵင်ဝၢၼ် - ၶၢၼ်ၵမ်းလႂ်ၵေႃႈလီထွမ်ႇ
 သူပ်းၵေႃႈၸၢင်ႈ - ႁၢင်ႈၵေႃႈၸွမ်း
 သူပ်းယဵၼ်ႇၵႂၢမ်းငႄႈ - ပေႃႈမႄႈႁၵ်ႉတွၼ်းၸႂ်
 သူပ်းၸၢင်ႈယေႃး - ၶေႃႈၵိၼ်ဢိမ်ႇ
 သူပ်းၸၢင်ႈဝႃႈ - မႃႇပႆလၢႆ
 သူပ်းမေႃၶၢၼ် - ၵၢၼ်မေႃႁဵတ်း
 သူပ်းၸၢင်ႈႁၢင်ႈလီ - လၢတ်ႈတၢင်းပီဢံႇပႃးၵႂၢမ်းၸႃႉ
 သူပ်းႁၢႆႉပၢၵ်ႇၽၢႆ - ထၢမ်ဢဝ်တၢႆတႃႇသေႇ
 သူပ်းႁၢဝ်ႈသဵင်ၵျၢမ်း - တင်းဢၢမ်းတင်းလႃႇ
 သူပ်းဝႆးပၢၵ်ႇမႆႈ - ၶႆႈပေႃးဢံႇတၼ်းဢိုၼ်ၼံႉလၢႆး
 သူပ်းၸသဵင်ၸၢင် - တႃၶႂၢင်ၸၢႆႉၽၢႆႉ
 သူပ်းၸႃးငႃးၽၢႆ - ဢံႇၵူဝ်တၢႆသေပွၵ်ႈ
 သူပ်းမႆႈၵႂၢမ်းၶႅင် - တႃလႅင်ပၢၵ်ႇၶၢၵ်ႇ
 သူပ်းပႄႉၵႂၢမ်းပေႃး - ပဵၼ်တေႃးသႃႉတႃႇသေႇ
 သူပ်းၼံၵႂၢမ်းၶိူဝ်း - ၼံႇလၢႆးပိူဝ်းၽူင်ႉသင်ႈသင်ႈ
 သူပ်းယွႆႈၵႂၢမ်းယႂ်း - ၼႄးပိူၼ်ႈၽႂ်းၼႃႇ
 သူပ်းဝၢၼ်ၵူၼ်ႈသူမ်ႈ - ယူႇႁူမ်ႈဢံႇလီ
 သဵင်ၶူဝ်ႈၼႆႈ - သဵင်ႁႆႈပူင်း
 သဵင်လၢတ်ႈၼူဝ် - သဵင်ၶူဝ်မူၼ်ႈ
 သဵင်လၢတ်ႈၵေႃႈဝၢၼ် - ႁဵတ်းၵၢၼ်ၵေႃႈၵတ်ႉ
 သဵင်ၸႂ်ႈ - ၶေႃႈဢံႇၸိုဝ်ႈ
 သဵင်လၢတ်ႈပိူၼ်ႈလီၵူဝ် - သဵင်ၶူဝ်ပိူၼ်ႈလီမိူဝ်ႇ
 သဵင်လၢတ်ႈပူၼ်ႉတူဝ် - သဵင်ၶူဝ်ပူၼ်ႉမၢၼ်ႈ
 သဵင်လၢတ်ႈမေႃးပၢပ်ႇပၢပ်ႇ - ဝႃႈယၢပ်ႇသမ်ႉသွၼ်ၶႅင်
 သူတ်ႉမႆႈဢံႇလႆႈတူဝ် - ၶူဝ်ဝႆးၵႆႉဢၢႆပိူၼ်ႈ
 သၢၼ်မိုဝ်းယွင်ႈၵူၼ်းၵဝ်ႇ - ၵွတ်ႇႁူဝ်ၶဝ်ႇၵေႃႉလဵဝ်
 သႅင်လီဢံႇမီးၵူႈပႃႇ - ၼၢမ်ႇသႃႇဢမ်ႇမီးၵူႈလူင်
 သၼ်ႇထေႇပဵၼ်မႃး - မႄးယႃဢမ်ႇလႆႈ
 သုၼ်ႇလီလႆႈမျၢတ်ႈ - လၢတ်ႈလႅပ်ႈပိူၼ်ႈယုမ်ႇ
 သူၼ်ႁူၵ်ႉပဵၼ်ပႃႇၶႃး - ၼႃးႁူၵ်ႉပဵၼ်ပႃႇယိူဝ်ႈ
 သိူဝ်သိူင်ႇၺၢၼ်ႇ - ဢံႇတၢၼ်ႇပၢင်တၢႆးလိုမ်း
 သဵတ်ႈၼူၵ်ႇယွၼ်းၸႃး - ဝၢႆးမႃးပိူၼ်ႈယွၼ်းၵႃႈၵႃႈ
 သဵတ်ႈႁၢႆႉပိူၼ်ႈဢံႇယွမ်း - ၼွမ်းႁၢႆႉပိူၼ်ႈဢံံႇလႃႇ

တွၼ်ႈ - ၺ
 ၺႃးမိုဝ်ႈၵုသူလ်ႇၶိုၼ်ႈ - မၢၵ်ႇဢိုၼ်ႈလႅၵ်ႈၶမ်းၶူင်း
 ၺႃးမိူဝ်ႈသုၼ်ႇႁဝ်းႁႅင်း - မိူင်းလႅင်းပိူၼ်ႈမႃးသူင်ႇ
 ၺႃးမိူဝ်ႈသုၼ်ႇႁဝ်းလီ - ၼီႈသၢမ်ပီ ၶိုၼ်းလႆႈ
 ၺႃးမိူဝ်ႈသိူဝ်တိုၵ်ႉဝႅၼ် - ပၢင်တၢႆးလႅၼ်ဢမ်ႇလႆႈ
 ၺႃးမိူဝ်ႈသုၼ်ႇႁဝ်းပွၵ်း - ၶွင်ယွၵ်းသိုဝ်ႉၵႃႈယႂ်ႇ
 ၺႃးယၢမ်းၵႅၼ် - ပိူၼ်ႈလႅၼ်ၵေႃႈၸဵဝ်းယုမ်ႇ
 ၺႃးမိူဝ်ႈသုၼ်ႇႁဝ်းလူင်း - ၶၢႆၶမ်းၶူင်းပဵၼ်မၢၵ်ႇဢိုၼ်ႈ
 ၺႃးၽွင်းမီးသုၼ်ႇ - သိုဝ်ႉၵုၼ်ႇယဝ်ႉၶၼ်ၶိုၼ်ႈ
 ၺႃးမိူဝ်ႈၵႂၢင်တိုၵ်ႉမူပ်ႇ - ယုၵ်ႉၵွင်ႈတူပ်ႇဝႆးဝႆး
 ၺႃးငူးမၢၼ် - ၺႃးၽၢၼ်းၵႅၼ်
 ၺႃးလႅတ်ႇသံႉယၢမ်ႈ - ၾႃႉၵၢမ်ႈသံႉၵႅၼ်ႇ
 ၺႃးၶွင်လီ - ၶီၸႂ်ဢံႇမီးငိုၼ်းတေသိုဝ်ႉ
 ၺႃးမိူဝ်ႈၽီလပ်ႉတႃ - ၽႂ်ႁႃဢံႇႁၼ်လႆႈ
 ၺမ်းၺွႆႈပိူၼ်ႈလွႆးလွႆး - ဝၢႆးပွႆးၸင်ႇဢဝ်ဢွၵ်ႇ
 ၺၢၼ်ႇမႄႈမွႆႈ - ဢံႇလၢတ်ႈယွႆႈ - ပႂ်ႉတၢပ်ႇမိူဝ်ႈလိုမ်းတူဝ်
 ၺၢၼ်ႇလီၸင်ႇၵေႃႉၸၢႆး - လၢႆးလီၸင်ႇပႄႉပိူၼ်ႈ
 ၺၢၼ်ႇၼိုၵ်းဢံႇမိုင်ႉ - ၺၢၼ်ႇထိုင်ႉဢံႇၽၢႆ
 ၺၢၼ်ႇထိုင်ႉ ၼၢၵ်ႈဢဝ်ႁိူဝ်ႇပေႃးယမ်း - ၺၢၼ်ႇၽၢႆ ႁဵတ်းၵမ်းၼိုင်ႈပေႃးယဝ်ႉ
 ၺေႃႇမိူင်းမၢၼ်ႈ - ႁၢႆႉလိူဝ်ၽိူဝ်ႉမိူင်းတႆး
 ၺီႇဝႃးပႃးၽွမ်ႉ - ယွမ်ႉသီဢၼ်လဵဝ်
 ၺၢၼ်ႇလီဢံႇၽၢၼ် - ၵၢၼ်လီဢံႇၵွတ်း
 ၺၢၼ်ႇထိုင်ႉသွၼ်လိူၼ်ပၢႆ - ၺၢၼ်ႇၽၢႆသွၼ်ဝၼ်း ႞
 ၺၢမ်ႉတေႃႇၺၢမ်ႉ - သၼ်ႇၸၢမ်ႉၸၢမ်ႉၸူးၵၼ်

တွၼ်ႈ - တ
 တ ႁဝ်းဢံႇလႆႈဢိူဝ်ႇ - ၽိူဝ်ႇၼၼ်ဢံႇလႆႈၵိၼ်
 တ ႁဵတ်းၼၼ် - ဢံႇတၼ်းၵိၼ်ၵတ်ႉၵႃႈ
 တ ႁဝ်းဢံႇလႆႈၼႃႈ - ၵတ်ႉၵႃႈၵိၼ်ဢွၼ်တၢင်း
 တ ဢဝ်ဢံႇလႆႈသႆႉ - တ ဝႆႉဢံႇလႆႈသိမ်း
 တႃႁဝ်းတူၺ်းၵွၼ်ႇ - ယႃႇႁွၼ်ႇဢုပ်ႇလူင်
 တႃႁဝ်းဢံႇၸႅင်ႈ - ဢုပ်ႇထႅင်ႈပဵၼ်လူမ်း
 တႃလံႁၼ်ငိုၼ်းၽိူၵ်ႇ - ၸၢင်ႈမိူၵ်ႈႁၢႆႉတေႃႇၵၼ်
 တႃၽိတ်းဝႃႈၸၢမ်းၵၢမ်ႇ - တႃႉၶၢမ်ႇသုမ်းလၢႆလၢႆ
 တႃသွင်ၶွၼ်ဢိၵ်ႇၵၢင်ဝၼ်းလုၵ်ႈ ႞
 တႃႇပိူၼ်ႈတေလုၼၼ်ႉ - မၼ်းဢံႇၸႂ်ႈပုၼ်ႈႁဝ်းလီ
 တႃႇႁဝ်းတေလီၼႆႉ - ယႃႇဝႆႉႁႂ်ႈပိူၼ်ႈလု
 တိၵေႃႈၸတ်ႉ - ႁတ်ႉၵေႃႈတႅတ်ႇ
 တီႈၶူမ်းဢံႇယၢႆး - တီႈၵၢႆးဢံႇတိူၼ်ႇ
 တီႈၶႅၼ်းၵူႈလႆႈ - တီႈမႆႈယႃပၼ်
 တီႈတႅမ်ႇယႃႇလၢၼ်း - တီႈယၢၼ်းယႃႇၸွၼ်ႉ
 တီႈႁၢႆႉယႃႇၵႂႃႇ - တီႈသႃႇလူဝ်ႇထင်
 တီႈမၢၼ်ႈၵေႃႈၵွင်း - တီႈၵျွင်းၵေႃႈသႃႇ
 တီႈပိုင်ႈႁဝ်းယႃႇၶႃႉ - တီးမႃႉႁဝ်းယႃႇထဵင်
 တီႈၵိၼ်ယႃႇႁႂ်ႈၶွၼ်း - တီႈၼွၼ်းယႃႇႁႂ်ႈႁေႈ
 တီႈတုၵ်ႉၶႃႉယူႇ - သူယႃႇၵႂႃႇၸူး
 တေၼင်ႈႁႂ်ႈတူၺ်းလုၵ်ႈ - တေၸုၵ်းႁႂ်ႈတူၺ်းၶႃႇ
 တေပႆတူၺ်းၽၢႆႇ - တေဝၢႆႇတူၺ်းတၢင်း
 တေယၢင်ႈတူၺ်းတိၼ် - တေၵိၼ်တူၺ်းတီႈ
 တေဢွၵ်ႇၵႃႉလူဝၼ်း - တိုၼ်းဢံႇတၼ်းၵိၼ်ပိူၼ်ႈ
 တေသိုဝ်ႉထွမ်ႇၶၼ်ၶၢႆ - တေၶၢႆထွမ်ႇၶၼ်သိုဝ်ႉ
 တေၵႃႉတူၺ်းပေႇတၢင်ႇ - ထၢင်ႇသုၼ်ႇသမ်ႉၶႅၼ်းပုၵ်း
 တေၵိၼ်ယႃႇဢႃးၼႃႇ - တေၵႂႃႇယႃႇပွင်ထိူင်း
 တေလၢတ်ႈဢိုၼ်ၼံႉလၢႆး - ၵေႃႉၸၢႆးဝူၼ်ႉၸွတ်ႇၸွတ်ႇ
 တေၶီႈၸင်ႇႁႃႁူးလွင်ႈ - ၶွင်ႈသင်ဢံႇတၼ်းတူၺ်း
 တၢင်းလၢတ်ႈၵေႃႈသႃႇ - တၢင်းၵႂႃႇၵေႃႈလိူင်ႇ
 တၢင်းႁဵတ်းၵႂၢင်ႈ - တၢင်းဢၢင်ႈယႂ်ႇ
 တၢင်းဝူၼ်ႉဢံႇႁူမ်ႈငိူၼ်ႈ - ပိူၼ်ႈလၢတ်ႈႁဝ်းယႃႇၶတ်း
 တၢင်းႁၼ်ဢံႇႁူမ်ႈသဵၼ်ႈ - ယႃႇတၢပ်ႈလဵၼ်ႈႁဵတ်းႁူၺ်း
 တၢင်းၵျၢမ်ႇဢံႇႁူမ်ႈသၢႆ - ယႃႇၵႃႉၶၢႆႁူမ်းၵုၼ်ႇ
 တၢင်းၵိၼ်းဢံႇမႃးမိူဝ်ႈသၢႇ - တၢင်းၵႂႃႇဢံႇမႃးမိူဝ်ႈတၼ်း
 တၢင်းတၢႆဢံႇပႂ်ႉမီးမၢၵ်ႈ - ဢသၢၵ်ႈဢံႇထႃႈၶိင်ႇယၢမ်း
 တၢင်ႈၵျၢမ်ႇပႆႇမူတ်း - ဢသၢၵ်ႈယူတ်း
 တၢင်းလၢတ်ႈၵျၢင်ႇ - တၢင်းထၢင်ႇၵေႃႈမႅၼ်ႈ
 တၢင်းလူဢံႇမီး - တၢင်းထၢင်ႇၵေႃႈမႅၼ်ႈ
 တၢင်းႁဵတ်းဢံႇဝၢႆးလႆႈ - ၶႆႈၸႂ်ဢံႇၸၢင်ႈသုတ်း
 တၢင်းမၵ်ႉဢံႇႁူမ်ႈလၢႆး - ယႃႇၵိၼ်ငၢႆး ႁူမ်ႈမူႇ
 တၢင်းထၢင်ႇဢံႇမိူၼ်ၵၼ် - ႁၼ်ၶူဝ်းယႃႇႁူမ်ႈသိုဝ်ႉ
 တၢင်းၸႃႉဢံႇမီး - တၢင်းလီဢံႇသဵင်ႈ
 တၢင်းလၵ်းလူမ်ႉၸဝ်ႈၵုၼ်ႇ - တၢင်းသုၼ်ႇလူမ်ႉၸဝ်ႈသႅင်
 တၢင်းႁဝ်းၶႂ်ႈၼႃႇၼႃႇ - ယႃႇႁႂ်ႈပိူၼ်ႈလႆႈၼႄး
 တၢင်းလႂ်ယႃႇႁႂ်ႈသႃႇ - တႃႇတၢင်းလႂ်ဢံႇလီ
 တၢင်းၼွၵ်ႈႁၢမ်ႉယွၵ်းယွၵ်း - ပႃႈၼႂ်းဢွၵ်းငိုၼ်းမၢၵ်ႈ
 တၢင်းလၢတ်ႈဢံႇႁူမ်ႈႁွႆး - ယႃႇပေတွႆးၵၼ်လႄႇ
 တၢႆၼႆႉၽႂ်ၵေႃႈၵူဝ် - ႁၵ်ႉတူဝ်ၵဝ်ႇလိူဝ်ပိူၼ်ႈ
 တူဝ်ဢံႇပႆ - ၽႆးဢံႇလုၵ်ႉ
 တူဝ်တၢႆ - လၢႆးဢံႇၼဝ်ႈ
 တူဝ်ၼင်ႈႁၢင်လႄႇ - ယေႈၶႅၼ်းသႄႇၵႆ
 တူဝ်ဢံႇတူင်ႉ - ၶွၼ်ႉၶူင်ႉၸွတ်ႇၵူႈၽၢႆႇ
 တူဝ်ၼိမ်ႁၢင်ၶွၼ်း - ၸွၼ်းၽႅဝ်ၵူႈတီႈ
 တူဝ်ဢံႇပႆ - ႁၢင်ၵႂၵ်းၵႂႆၸွတ်ႇၸႅတ်ႇ
 တူဝ်ပႆႇတၢႆ - ဢၢႆမဵၼ်ပေႃးဢွၵ်ႇ
 တူဝ်လဵၵ်ႉၵိၼ် - တူဝ်လဵၵ်ႉၶေႇ
 တူဝ်လႂ်ၽိတ်း - မိတ်းတူဝ်ၼၼ်ႉ
 တိူဝ်ႉၸႂ်ၸဵဝ်းယွမ် - တွမ်ၸႂ်ၸဵဝ်းပီး
 တိူဝ်ႉၸႂ်မႂ်တူဝ် - ၵူဝ်ၽႅဝ်ၸၢင်ႈယွင်ႇ
 တိူဝ်ႉၸႂ်ၼွၼ်းဢမ်ႇလႆႈ - မႆႈၸႂ်ၼွၼ်းဢမ်ႇလပ်း
 တိူဝ်ႉၵေႃႈၵဝ်ႇ - ပဝ်ႇၵေႃႈယွၵ်ႈ
 တိူဝ်ႉတီႈလႂ် - လီၸႂ်တီႈၼၼ်ႈ
 တိူဝ်ႉၵေႃႉ ႞ ႁႆႈတင်းႁိူၼ်း - တၢႆႁိူၼ်း ႞ ႁႆတင်းမၢၼ်ႈ
 တိူဝ်ႉတူဝ်ၽႂ် - မႆႈၸႂ်မၼ်း
 တူၺ်းၼမ်ၼမ် - သိုဝ်ႉဢေႇဢေႇ - ယႃႇၵူဝ်သရေႇသုမ်း
 တူၺ်းလုပ်ႉလၢပ်ႉဢမ်ႇလီ - ၸၢင်ႈလႆႈၶီမိူဝ်းၼႃႈ
 တူၺ်းဝၼ်းၸင်ႇၵိၼ်ၶႅၵ်ႇ - ပိူၼ်ႈမႅၵ်ႇၵွင်ႈမႃးၺွပ်း
 တူၺ်းဝၼ်းယဝ်ႉၸင်ႇဢဝ် - ၺႃးၶွင်မဝ်ၵႃႈဢေႇ
 တူၺ်းဝၼ်းယဝ်ႉၸင်ႇၵႂႃႇ - လွတ်ႈပႃႇလႃႇႁၢမ်းၵိၼ်
 တူၺ်းတီႈၵိူတ်ႇၸင်ႇတၢႆ - တူၺ်းတီႈၶၢႆၸင်ႇသိုဝ်ႉ
 တူၺ်းဝၼ်းၵႂႃႇၸၢင်ႈႁၢမ်း - ပႂ်ႉယၢမ်းႁႃၸၢင်ႈလုတ်ႈ
 တူၺ်းယဝ်ႉတူၺ်းထႅင်ႈ - ၸင်ႇၸႅင်ႈတီႈၼႄးမၼ်း
 တူၺ်းပႃးၺၢၼ်ႇ - ဢၢၼ်ႇပႃးတွင်း
 တူၼ်ႈၽၵ်းလိူဝ်ႇ - ၽိူဝ်ႇတၢင်းပိူၼ်ႈလၢႆလၢႆ
 တူတ်းႁႂ်ႈမႃၸႂ်လီ - ၶီႈႁႂ်ႈမႃၸဵဝ်းမိုတ်ႈ
 တူတ်းၼႂ်းၽႃႈ - ၵႃႈၼႂ်းလုၵ်းၼွၼ်း
 တူၵ်းလိုၼ်းၸူဝ်ႈၾႃႉမႅပ်ႈ - လႅပ်ႈဢမ်ႇတၼ်းလႆႈၵိၼ်
 တူၵ်းလိုၼ်းဢမ်ႇလႆႈလွင်ႈ - ပိူၼ်ႈယွင်ႈၵႂႃႇႁဝ်းႁၢမ်း
 တူၵ်းလိုၼ်းဢိတ်းဢိတ်း - ၽိတ်းငိုၼ်းလၢႆမိုၼ်ႇ
 တူၵ်းၵေႃႈမၢင်ႈ - ဝၢင်းၵေႃႈတႅၵ်ႈ
 တူၵ်းၸႂ်တၢၼ်ႇၽႃႉသပ်းလင် - ၵႂင်ၸႂ်မိူၼ်ပူပၢႆႈၼီႈ
 တူပ်းႁႂ်ႈလၢပ်ႇ - တၢပ်ႇႁႂ်ႈၵူဝ်
 တဵၵ်းယေႈၶႅၼ်းၵွင်ႇ - ယွင်ႈယေၶႅၼ်းၼႅမ်း
 တဵၵ်းၼမ်ႉႁူမ်ႈတႃႈ - ယႃႇဝႃႈၵႂၢမ်းၶတ်းၵၼ်
 တၢၵ်ႇၽႃႈ - ထႃႈၼၢႆးလူင်း
 တၼ်းဢွၼ်ၸူဝ်ႈလွၵ်းယႃႈ - ၵတ်ႉၵႃႈၸွမ်းၵမ်းလဵဝ်
 တေႃၵၢင်တၢင်းသၢၵ်ႈၽႃႉ - ႁဵတ်းလွင်ၸႃႉသၢၵ်ႈၵႂၢမ်း
 တေႃးသႃႉဢမ်ႇဢွၼ်လီ - တၢင်းၶီဢမ်ႇဢွၼ်သႃႇ
 တွင်ႉဝႃႈပေႃး - ၶေႃးယင်းဝႃႈပႆႇဢိမ်ႇ
 တွင်ႉၶိုၼ်ႈတၢၼ်ႇတေတၢႆ - ပေႃးႁၢႆတၢၼ်ႇႁဵတ်းလဵၼ်ႈ
 တွင်ႉၾႃႉလၼ်ႇတူၵ်းမႃး - ၵူၼ်းၶႃယၢဝ်းတေၵမ်ႉ
 တွင်ႉမႆႈၶဝ် ၸႂ်ပွတ်း - ၵွတ်းမႃးတေႃးသႃႉယႂ်ႇ
 တွင်ႉၶိုၼ်ႈတၢင်ႇမႄႈမၢၼ်း - ဢၢၼ်းမေးပၼ်မၢဝ်ႇထဝ်ႈ
 တွင်ႉဢမ်ႇတၼ်ၼင်ႇၶႃ - ႁႃၵိၼ်ၸင်ႇတေလႆႈ
 တွမ်ပၢၵ်ႇၽူႈယိင်း ၼုင်ႈသိၼ်ႈလၢႆး - တွမ်ပၢၵ်ႇၽူႈၸၢႆး ၼုင်ႈၵူၼ်ၵွပ်ႈ
 တၢႆတေႃႇတဵင်ႉ - ၽႂ်ဢမ်ႇလဵင်ႉၶဝ်ႈၽႂ်
 တိၼ်မိုဝ်းပဵၼ်ၶႃႈတွင်ႉ - ပိူၼ်ႈဢမ်ႇႁွင်ႉပၼ်လၢႆ
 တၢင်းၶူဝ်ႁႂ်ႈယုမ်ႉ - တၢၼ်ႇယုမ်ႉႁႂ်ႈႁၢႆလၢႆ
 တွႆႇၸင်ႇလင် - မင်ၸင်ႇမေႃး

တွၼ်ႈ - ထ
 ထ လုၵ်ႈယႃႇဝႃႈၸေး - ထႃႉမေးယႃႇဝႃႈၸွတ်ႇ
 ဝူဝ်းၵႂၢႆးယႃႇလႃႇ - ၸၢင်ႈၶိုၼ်းၼႃႇတူဝ်ႁဝ်း
 ထ ပိူၼ်ႈဝူၼ်ႉၶိုၼ်းတူဝ် - ၶူဝ်ပိူၼ်ႈဝူၼ်ႉၸႂ်ၵဝ်ႇ
 ထ ၵၼ်ပိူဝ်ႈၼပ်ႉလၢတ်ႈ - မၢတ်ႈၵၼ်ပိူဝ်ႈၼပ်ႉယမ်
 ထ ၵၼ်ၸၢင်ႈသွင်ႉ - ပွင်ႉၵၼ်ၸၢင်ႈပၢႆႈ
 ထႃႈၵိၼ်မိူင်းလႆႈယူႇ - ထႃႈမူႇၶဝ်ႈၽၵ်းယဵၼ်
 ထႃႈပိူၼ်ႈလၢတ်ႈသုတ်းယဝ်ႉ - ႁဝ်းၶႂ်ႈဢုပ်ႇၸင်ႇဢုပ်ႇ
 ထႃႈႁႅင်းပိူၼ်ႈႁၢမ်းပဝ်ႇ - တူဝ်ၵဝ်ႇလုၵ်ႉၽင်ႇၽၢႆ
 ထႃႈၶိင်ႇထႃႈယၢမ်း - ဢဝ်ႁၢမ်းဢူပ်းပႅတ်ႈ
 ထႃႈၵၢမ်ႇဢမ်ႇလႆႈၵိၼ် - တိၼ်မိုဝ်းၶိုင်ၸင်ႇသႆႉ
 ထႃႈဝၼ်းပွႆးဢမ်ႇၵႃႈ - ထႃႈၽူၼ်ႈငိုၼ်းဢမ်ႇတူၵ်း
 ထႃႈမိူဝ်ႈဢမ်ႇတၼ်း - ထႃႈဝၼ်းဢမ်ႇယဝ်ႉ
 ထႃႈလိူၼ်ၶႅၼ်းႁၢမ်း - ထႃႈယၢမ်းၶႅၼ်းၵၢတ်ႈ
 ထွမ်ႇၶၢဝ်ႇႁွမ်ႁူၺ်းႁူၺ်း - ၵႂႃႇတူၺ်းမဵၼ်သိုင်ႈသိုင်ႈ
 ထွမ်ႇၶၢဝ်ႇလႅပ်ႈတေထူး - ၽိူဝ်ႇၵႂႃႇၸူးဢမ်ႇငႂ်ႈ
 ထွမ်ႇပိူၼ်ႈၶႆႈ - ဢမ်ႇတၢၼ်ႇလႆႈတူဝ်ထူပ်း
 ထွမ်ႇၵႂၢမ်းပေႃႈၸင်ႇငႄႈ - ၸူးၵႂၢမ်းမႄႈၸင်ႇယဵၼ်ႇ
 ထွမ်ႇပိူၼ်ႈလၢတ်ႈဢမ်ႇယၢပ်ႇ - တၢပ်ႇတႄႉသမ်ႉဢမ်ႇပဵၼ်
 ထွမ်ႇၵႂၢမ်းမိူင်းၸႂ်လု - ထွမ်ၵႂၢမ်းၸုၸႂ်လီ
 ထွမ်ႇၶၼ်ၶူဝ်းၸႂ်သဝ်ႈ - ထွမ်ႇၶၼ်ၶဝ်ႈၸႂ်သႅဝ်း
 ထွမ်ႇလိၵ်ႈထမ်းၸႂ်ဢူၼ်ႈ - ထွမ်ႇၵႂၢမ်းႁူၼ်ႈၸႂ်ဝိုၼ်း
 ထွမ်ႇပိူၼ်ႈလၢတ်ႈႁၢင်ႈငၢႆႈ - ဢၢႆႈႁႃးတၢပ်ႇဢမ်ႇမေႃ
 ထွမ်ႇပိူၼ်ႈဝႃႈလိူင်ႇၼႃႇ - ၵႂႃႇႁႃသမ်ႉဢမ်ႇႁၼ်
 ထွမ်ႇပိူၼ်ႈဝႃႈၸမ်ၼႃႇ - ၵႂႃႇၵႂႃႇႁိူဝ်ႇပေႃးယမ်း
 ထွမ်ႇၶၢဝ်ႇလႅပ်ႈပဵၼ်ႁဝ်း - ၵဝ်းတူၺ်းသမ်ႉပဵၼ်ပိူၼ်ႈ
 ထွမ်ႇပိူၼ်ႈဝႃႈၶႅမ်ႉၼႃႇ - ၵႂႃႇတူၺ်းလၢႆးၶုၵ်းလုၵ်း
 ထွမ်ႇၶၢဝ်ႇလႅပ်ႈၸႂ်တူဝ်း - ၸူဝ်းၵၼ်မင်ၸင်ႇႁု
 ထဝ်ႈယဝ်ႉၸင်ႇသွၼ်ထမ်း - သွၼ်ဢဝ်ႁိူဝ်ႇပေႃးယမ်းဢမ်ႇလႆႈ
 ထဝ်ႈဢမ်ႇႁုၵႂၢမ်းထမ်း - ၵမ်းၵမ်းၶႆႈၶိူဝ်းပိူၼ်ႈ
 ထဝ်ႈဢမ်ႇႁုလွင်ႈ - ပိူၼ်ႈယွင်ႈၵေႃႈၸူမ်း - ဢိုၵ်းဢိုၵ်း
 ထဝ်ႈဢမ်ႇႁုတူဝ် - သဵင်ၶူဝ်ပၼ်းၸင်ႇၸင်ႇ
 ထဝ်ႈဢမ်ႇႁၼ်တြႃး - လၢတ်ႈမႃးမိူၼ်လုၵ်ႈဢွၼ်ႇ
 ထဝ်ႈဢံႇႁုၶၼ်ႇထႃႇ - ဢုပ်ႇၵႂႃႇၵမ်ႈမၼ်းလၼ်
 ထဝ်ႈပေႃးဢွၵ်ႇႁဵပ်းသႃ - ယင်းပႆႇႁႃလွင်ႈမျၢတ်ႈ
 ထဝ်ႈပေႃးသၼ်ႇလွႆႇလွႆႇ - ယင်းပႆႇပွႆႇၵၢၼ်လိူင်း
 ထဝ်ႈႁူဝ်ႁွၵ်ႇပေႃးၶၢဝ် - လၢတ်ႈၶိူဝ်းသၢဝ်ဢံႇလႅပ်ႈ
 ထဝ်ႈဢံႇႁုပရမၢတ်ႈ - ယေႈလၢတ်ႈယေႈၶႅၼ်းၽိတ်း
 ထဝ်ႈၸႂ်ၶႅင်မၢၼ်ႇယႂ်ႇ - သႂ်ႇသႂ်ႇဢံႇမႅၼ်ႈၽႂ်
 ထဝ်ႈမၢၼ်ႇယႂ်ႇၸႂ်ၶႅင် - ထဵင်တႃလႅင်တႃမီႇ
 ထဝ်ႈၵူၵ်ႇငူၵ်ႇၵုၵ်းငုၵ်း - ၵွႆးၶုၵ်းၶူၼ်ႉမိူဝ်ႈၼုမ်ႇ
 ထဝ်ႈၵွၵ်းငွၵ်းၵွင်ႇငွင်ႇ - လၢတ်ႈဢံႇပွင်ႇၵႂၢမ်းထမ်း
 ထဝ်ႈယဝ်ႉၸင်ႇလၵ်း - ၶႃႁၵ်းၸင်ႇၵႆႉ
 ထဝ်ႈမေႃယူႇမေႃၵိၼ် - ထဝ်ႈမီးသိၼ်မီးၵုင်ႇ
 ထဝ်ႈပွင်ႇထဝ်ႈလႅင်း - ပိူၼ်ႈႁၵ်ႉပႅင်းၵူႈၵေႃႉ
 ထဝ်ႈမေႃယိူၼ်ႉမေႃထိင်း - လုၵ်းၸၢႆးယိင်းဢံႇယၢႆႈ
 ထဝ်ႈမေႃသင်ႇမေႃသွၼ် - ၵူၼ်းမိူင်းဢွၼ်ၵၼ်ႁၵ်ႉ
 ထဝ်ႈလၢတ်ႈၵႂၢမ်းတြႃး - ၽႂ်ၵေႃႈမႃးၸူမ်းလူႇ
 ထဝ်ႈဢမ်ႇပွင်ႉၼႄးၽႂ် - ပိူၼ်ႈမႅၼ်ႈၸႂ်ၵူႈၵေႃႉ
 ထုၵ်ႇဢဝ်ယႃႇၼႅတ်ႈ - ထုၵ်ႇပႅတ်ႈဝူၼ်ႉၵွၼ်ႇ
 ထုၵ်ႇၸႂ်မီ - ဢံႇလီၸႂ်ၽိုင်ႈ
 ထုၵ်ႇၸႂ်ယႃႇၼႅတ်ႈၸူမ်း - မႅၼ်ႈလူမ်းယႃႇၼႅတ်ႈယုမ်ႉ
 ထုၵ်ႇၼီႈပိူၼ်ႈဢွၼ်တၢင်း - သၢင်းလၢင်းပၼ်ၸင်ႇပေႇ
 ထုၵ်ႇၸႂ်ပႃႈ - ယႃႇႁႂ်ႈၼႃႇၸႂ်လုင်း
 ထုၵ်ႇၼီႈၸဝ်ႈၾႃႉ - ယႃႇႁႂ်ႈပဵၼ်ၼီႈၸဝ်ႈမုၼ်
 ထုၵ်ႇလၢတ်ႈၸင်ႇလၢတ်ႈ - ပိူၼ်ႈမၢတ်ႈပဵၼ်ၵူၼ်းလီ
 ထုၵ်ႇထၢတ်ႈၸႂ် - မႂ်ႁႅင်းတူဝ်
 ထုၵ်ႇႁူပ်ႉၵေႃႈတေႁၼ် - ထုၵ်ႇပၼ်ၵေႃႈတေလႆႈ
 ထုၵ်ႇၵိၼ်လႄႈထုၵ်ႇယေႃႇ - ဝၢႆးၼႆႉတေပေႃႇမႃး
 ထုၵ်ႇမၢၵ်ႈဢံႇယၢၵ်ႈၸႂ် - ၽႂ်ၽႂ်ၵေႃႈမႃးမႅင်ႇ
 ထုၵ်ႇမီးဢမ်ႇပေႃးၶိုၵ်ႉ - မိုၵ်ႉတႅမ်ႈၸေႈပဵၼ်ငိုၼ်း
 ထုၵ်ႇလႆႈၵိၼ်မႃးၵူၺ်း - ထုၵ်ႇလႆႈတူၺ်းႁူပ်ႉသႂ်ႇ
 ထုၵ်ႇတေလႆႈၵိၼ် - ပၢႆတိၼ်ဢံႇၼုၵ်းၵူမ်ႇ
 ထုၵ်းထိၵ်းၵၼ်ပဵၼ်သျွတ်ႉ - ပွတ်ႉပႅတ်ႉၵၼ်ပဵၼ်ၽႆး
 ထီႇၸင်ႇၼႃ - ႁႃၸင်ႇမီး
 ထူမ်ႇၼံႉလၢႆးၶိုၼ်ႈၾႃႉ - တူၵ်ႉပႃႉၼႃးတူဝ်ၵဝ်ႇ
 ထၢမ်လီထၢမ်ပႃႈၼႃႈ - ၶႃႉၸိုဝ်ႈၶႃႉဝၢႆးလင်
 ထၢမ်ၸိုဝ်ႈၵၼ်တွင်းဝႆႉ - ၵႆႉႁွင်ႉၸဵဝ်းမိုတ်ႈၵၼ်
 ထၢင်ႇဢွၼ်ႇၸၢင်ႈၶႄးႁူင် - ထၢင်ႇလူင်ၸၢင်ႈၶႄးႁၢမ်း
 ထၢင်ႇလူင်ၸၢင်ႈၽိတ်း - ထၢင်ႇဢိတ်းဢိတ်းသံႉဢွင်ႇ
 ထၢင်ႇႁၢႆႉထိူမ်ႁႅင် - ဢဝ်တၢင်းပႅင်းလု
 ထၢင်ႇလဵၼ်ႈပဵၼ်တႄႉ - လႄႉမႃးၸူးႁဝ်း
 ထၢင်ႇႁၢႆႉၶႅၼ်းပႅၼ် - ထူပ်းၶဵၼ်ၼႃႈမႆႈ
 ထိုင်ယၢမ်းၸင်ႇလၢတ်ႈ - လွင်ႈၵၢတ်ႈဢံႇမီး
 ထိုင်ၶိင်ႇၸင်ႇၶပ်း - မႅၼ်ႈၸပ်းဢံႇပိူင်ႈ
 ထိုင်တူဝ်ၸင်ႇႁူႉ - မၢၵ်ႇမူႉၵႄႈႁိပ်ႇ
 ထိုင်ပွႆးၸင်ႇၵႃႈ - ပႂ်ႉထႃႈၵူၼ်းၵိုၼ်း
 ထိုင်တီႈၸင်ႇဝၢင်း - မိူဝ်ႈၵၢင်တၢင်းယႃႇပွႆႇ
 ထိုင်ၶိင်ႇၸင်ႇၵွႆႈႁဵတ်း - ၿႃတွတ်ႇမဵတ်း ၸင်ႇတိုတ်ႉ
 ထႅင်ႈၵေႃႉၼိုင်ႈႁၼ်လၢႆ - ႁၢႆၵေႃႉၼိုင်ႁၼ်ဢေႇ
 ထဵင်ၼူၵ်ႉၶတ်းႁၢႆႉ - ပိူၼ်ၶၢႆႉပၢင်ပေႃးဝၢႆး
 ထိူၵ်ႈသင်ဢဝ်ၼၼ်ႉ - ယႃႇၵၼ်ႉၼႅင်ၸွမ်း
 ထၢင်ႇယူဝ်းၶႅၼ်းႁၢႆႉ - ၸၢင်ႈၶၢႆႉၽႃႈၵွပ်းၸူး
 ထၢင်ႇလီသမ်ႉၸႃႉ - ထၢင်ႇၵျႃႉၶႅၼ်းၽိတ်း

တွၼ်ႈ - ၼ
 ၼႃႈတူႇလီၵူဝ် - ၼႃႈၶူဝ်လီႁၵ်ႉ
 ၼႃႈယုမ်ႉလီႁၵ်ႉ - ၼႃႈၸၵ်ႉလီၸင်း
 ၼႃႈဢွၵ်ႇထုၵ်ႇ - လုၵ်ႈသၢင်ႇတေႃႇ
 ၼႃႈႁိူၼ်းသႃႇ - ႁႃငိုၼ်းငၢႆႈ
 ၼႃႈႁိူဝ်းယၢႆႈ - ႁႃႈငိုၼ်းယၢပ်ႇ
 ၼႃႈႁိူၼ်းယုင်ႈ ၵၢမ်ႇလူင်း - ၼႃႈႁိူင်းပူင်း ၽၢၼ်ႁၢႆႉ
 ၼႃႈလႅၼ်ႇႁၢင်မွၵ်ႇ - ၸွံးၽွၵ်ႇၶိူဝ်းၶိူဝ်း
 ၼႃႈသူမ်ႈၸႂ်လီ - ၼႃႈၶီၸႂ်ယၢဝ်း
 ၼႃႈႁၢႆႉတႃလိူၵ်ႇ - ၸႂ်မိူၵ်ႈသုတ်းပၵ်း
 ၼႃႈယုမ်ႉလီတူၺ်း - လၢတ်ႈငၢႆႈဢူၺ်းၵေႃႉလိူင်ႇ
 ၼႃႈလၢႆမၢၼ်ႈပႃႇၽုၼ်ႇ - ႁိူၼ်းႁူဝ်တွပ်ႈၸင်ႇသုၼ်ႇ
 ၼႃႈၼမ်ႉၾႃႉ - တွင်းတႃႉၵိူဝ်းလီၽူၼ်
 ၼမ်ႉသႂ်တီႈလႂ် - ၸႂ်လီတီႈၼၼ်ႈ
 ၼမ်ႉႁၢႆႉယႃႇၼႄးႁိူဝ်း - သိူဝ်ႁၢႆႉယႃႇၼႄးၵၢမ်ႇ
 ၼမ်ႉသႃႇတႃႈလီ - ၵူၼ်းမီးငိုၼ်းၵေႃႈလိူင်ႇ
 ၼမ်ႉယူႇၵႆ - ၽႆးယူႇၵႂ်ႈ
 ၼမ်ႉၵိုင်ႇတူဝ် - ၽူဝ်ၵိုင်ႇမႄး
 ၼမ်ႉယႂ်ႇၵေႃႈႁိူဝ်းသုင်
 ၼမ်ႉဝၢၼ်ၵမ်ႈၵူၼ်းတၵ်း - ၽၵ်းဝၢၼ်ၵမ်ႈၵူၼ်းႁုင်
 ၼမ်ႉသူမ်ႈမၢၵ်ႇၶူႈလင် - ပဵၼ်သင်ၸင်ႇၵွႆႈႁု
 ၼမ်ႉဢမ်ႇလူၼ်ႉတီႈသုင် - တၢင်းဢံႇဢုင်တီႈၵႅၼ်ႇ
 ၼမ်ႉသၢံသူပ်းဢိုတ်းလႆႈ - ၵူၼ်းသၢံသူပ်းၶႆႈၸွတ်ႇဝဵင်း
 ၼႅတ်ႈၵႃႉ ၼႅတ်ႈၶၢႆ - ၽႂ်တၢႆပေႃးဢံႇတၼ်းႁု
 ၼႅတ်ႈၵႂႃႇၼႅတ်ႈမႃး - ၽြႃးပေႃးဢံႇတၼ်းဝႆႈ
 ၼႅတ်ႈႁဵတ်းၼႅတ်ႈသၢင်ႈ - တႂ်ႈလၢင်ႈဢံႇတၼ်းပတ်း
 ၼႅတ်ႈၶိုၼ်ႈၼႅတ်ႈလူင်း - ႁူဝ်ပေႃးပူင်းပူင်ႈယူင်ႈ
 ၼႅတ်ႈၵႂႃႇၼႅတ်ႈၽၢႆႈ - တၢၼ်ႇပိူၼ်ႈပၢႆႈမီသိူဝ်
 ၼႅတ်ႈလုၵ်ႉၼႅတ်ႈယၢင်ႈ - ၽူင်ႈၽၢင်ႈယဵပ်ႇႁၢင်မႅဝ်း
 ၼႅတ်ႈၵႂႃႇၼႅတ်ႈၶိုၼ်း - ယဵပ်ႁၢင်ၽုၼ်းၶွင်ႈတင်ႇ
 ၼႅတ်ႈဝႆႉတင်းပီ - ဝၼ်းလီဢံႇတၼ်းတူၺ်း
 ၼႅတ်ႈမၢင်ႉတင်းၸူဝ်ႈ - ႁိူၼ်းႁူဝ်ႈဢံႇတၼ်းမႄး
 ၼႅတ်ႈဝႆႉၵူႈမိူဝ်ႈ - ၶေႃးသိူဝ်ႈပေႃးတၢၼ်ႇၶႅပ်းၶႆ
 ၼႅတ်ႈလၢတ်ႈၼႅတ်ႈၸႃ - တႃပေႃးဢံႇတၼ်းၽႅပ်ႉ
 ၼႅတ်ႈႁွမ်ငိုၼ်းႁွမ်ၶဝ်ႈ - ထၢင်ႇတၢင်းထဝ်ႈမီးၵႆ
 ၼႅတ်ႈႁွမ်ၶဝ်ႈႁွမ်ငိုၼ်း - တိုၼ်းဢၢၼ်းၵိုၵ်းၵမ်ႇၽႃႇ
 ၼႅတ်ႈၵိၼ်ၽၵ်းၵိၼ်ၶဝ်ႈ - ထၢင်ႇဢံႇထဝ်ႈသမ်ႉယၢၼ်း
 ၼႅတ်ႈၵိၼ်ၶဝ်ႈၵိၼ်ၽၵ်း - ထၢင်ႇတေလၵ်းသမ်ႉငိူဝ်ႈ
 ၼႅတ်ႈၵိၼ်ၼႅတ်ႈၽဵဝ်ႈ - ၶဵဝ်ႈပေႃးမၢင်ႈပဵၼ်တႅဝ်း
 ၼႅတ်ႈဢိုၼ်ၸၢင်ႈၶမ်ၶေႃး - ၵိၼ်လေႃႉၽႃႉသႆႈတႅၵ်ႇ
 ၼႅတ်ႈၵိၼ်ဢံႇဝၢၼ် - ၼႅတ်ႈသၢၼ်ဢံႇၶိုၼ်ႈ
 ၼႅတ်ႈႁဵတ်းလုငၢႆႈ - ၼႅတ်ႈပၢႆႈၶူဝ်းသုမ်း
 ၼၢင်းယိင်းယူႇလူၺ်ႈႁၢၼ်ႇ - ၽူႈၸၢႆးယူႇလူၺ်ႈၺၢၼ်ႇ
 ၼၢင်းယိင်းမေႃလၢတ်ႈ - မႅၼ်ႈထၢတ်ႈၸႂ်လီ
 ၼၢင်းယိင်းၵိူဝ်းလီၽူဝ် - တူဝ်သတ်းၵိူဝ်းလီၸဝ်ႈ
 ၼင်ႈဢံႇထုၵ်ႇလုၵ်ႉသေ
 ၼင်ႈၵေႃႈဢံႇထုၵ်ႇ - လုၵ်ႉၵႂႃႇပႆႇလီ
 ၼွၼ်းၸဝ်ႉလႆႈၼွၼ်းၼမ် - လုၵ်ႉၸဝ်ႈလႆႈၶီႈၸမ်
 ၼွၼ်းထႃႈၵၢမ်ႇၸင်ႇတုၵ်ႉ - ယူႇသုၵ်ႉသၢၵ်ႉၸင်ႇမဵၼ်
 ၼွၼ်းဢံႇလပ်း - ၸႂ်ၸပ်းတၢင်းၼွၵ်ႈ
 ၼွၼ်းဢမ်ႇလႆႈ - ၸႂ်မႆႈတၢင်းၼႂ်း
 ၼွၼ်းဢံႇပျေႃႇ - ၸၢင်ႈပေႃႇလွင်ႈသေမဵဝ်း
 ၼွၼ်းလိုၵ်းပႄႉပုယႃႈ - လုၵ်ႉလႃႈပႄႉၽိုၼ်းၽႆး
 ၼွၼ်းပႂ်ႉၵၢမ်ႇၸင်ႇၽၢၼ် - ၶၢၼ်ႉႁဵတ်းၵၢၼ်ၸင်ႇၵွတ်း
 ၼွၼ်းပႂ်ႉမိူဝ်ႈ - ငိူဝ်ႈပႂ်ႉဝၼ်း
 ၼွၼ်းပႂ်ႉၵၢမ်ႇ - လၢမ်းပႂ်ႉသုၼ်ႇ
 ၼွင်ႉဝႃႈလီ - ပီႈဝႃႈၸႃႉ
 ၼွင်ႉဝႃႈၽႃႉ - ပီႈဝႃႈလႅဝ်း
 ၼွင်ႉပႄႉပီႈႁိူၼ်းၼၼ်း - ပီႈပႄႉၼွင်ႉဢမ်ႇပၼ်ႁႆႈ
 ၼႂ်းၼမ်ႉမီးပႃ - ၼႂ်းၼႃးမီးၶဝ်ႈ
 ၼႂ်းႁိူၼ်းမီးၽူႈလၵ်ႉ - ယေႈတၵ်ႉယေႈၶူဝ်းႁၢႆ
 ၼၢႆးလူင်းၸင်ႇတၢၵ်ႇၽႃႈ - သံႉဝႃႈၶႂ်ႈၼွၼ်းဢုၼ်ႇ
 ၼူၵ်ႉၸွၵ်ႇပႄႉလႅမ်ႈၶႃး - ၸၢင်ႉငႃးပႄႉတုမ်မႆႉ
 ၼူၵ်ႉသႆႈဢိတ်းလူၸၢင်ႉ - ၼႅတ်ႈမၢင်ႉယၢပ်ႇလၢႆလၢႆ
 ၼူၵ်ႉၵဵဝ်ႇၸပ်းလင်ဝူဝ်း - ထၢင်ႇတူဝ်မၼ်းၼၵ်းၼႃႇ
 ၼူၵ်ႉသီႇပိတ်ႈယွပ်ႇယေယေ - ထၢင်လိၼ်တေယၢၼ်းၵွပ်ႈ
 ၼူၵ်ႉၽႂ်ဝႃႈမၼ်းႁွင်ႉ - ၵွင်ႉၽႂ်ဝႃႈမၼ်းယမ်
 ၼူၵ်ႈယုင်းၵႃႈ - ၼူၵ်ႉၸွၵ်ႇဝႃႈဢံႇႁၢင်ႈလီပဵင်းမၼ်း
 ၼုင်ႈလီပိူၼ်ႈဝႃႈသမ်ႇ - ၵိၼ်လီၽႂ်ဢမ်ႇႁၼ်
 ၼုင်ႈၼမ်ဢမ်ႇမႆႈ - ၶႆးၼမ်ဢမ်ႇၶူမ်း
 ၼၵ်းတီႈမႃႇၵေႃႈ - ဢမ်ႇသႃႇတီႈၸႂ်

တွၼ်ႈ - ပ
 ပၺႃႇၼမ် - ၶဝ်ႈထမ်ႈဢမ်ႇလႆႈ
 ပႃၼဝ်တူဝ် ႞ - ၼဝ်ႈတင်းသႃႉ
 ပႃၶူဝ်ႈၵွၼ်ႉမႃးဝၢင်း - ၸၢင်ႈၶႄးလၼ်ဢွၵ်ႇပၢႆႈ
 ပႃဢမ်ႇၵဵတ်း - ႁဵပ်းဢမ်ႇႁွမ်
 ပႃဢမ်ႇမီးႁူ - ပူဢမ်ႇမီးပိၵ်ႇ
 ပႃဢမ်ႇမီး ၶဵတ်ႇၵႃႈ - ယႃႈဢမ်ႇမီး သႃးၸေးပေႃး
 ပႃၶီးၸူမ်းၼမ်ႉမႂ်ႇ
 ပႃၶီးလၢႆးပွမ်တဝ်း - မႄႈႁိူၼ်းလဝ်ပွမ်သၢဝ်
 ပႃပႆႇတွၼ်ႇ - ယႃႇၼႅတ်ႈထွတ်ႇၵၼ်းမဵတ်း
 ပႃႇၶႃးလႅင်မီးသိူဝ်ၽႆး
 ပၢႆလိူဝ်မီး - သမ်ႉပီးထႅင်ႈ
 ပၢႆလိူဝ်ၵပ်ႉ - သံႉမႃးလပ်ႉၼႃႈၵုၼ်ႇ
 ပၢႆလိူဝ်ၶၢၼ်ႉ သံႉငဝ် - ပၢႆလိူဝ်မဝ် သံႉလႅတ်း
 ပၢႆလိူဝ်ၼူၵ်ႉသံႉတိုဝ် - ၽႂ်ဝႃႈႁိုဝ်ဢံႇပွင်ႇ
 ပၢႆလိူဝ်ၽၢၼ်သံႉၶၢၼ်ႉ - ပၢႆလိူဝ်သၢၼ်ႉ သံႉၵွတ်း
 ပၢႆလိူဝ်မီးငိုၼ်း - ႁဵတ်းသင်ၵေႃႈတိုၼ်းသုၼ်ႇ
 ပၢႆလိူဝ်ၸၢင်ႈဢုပ်ႇ - သံႉတဵၵ်းလႆႈၽၢၼ်း
 ပၢႆလိူဝ်ၸၢင်ႈၵၢၼ်း - သံႉၺႃးသၢဝ်ၼွၼ်းၼူၵ်ႇ
 ပၢႆလိူဝ်ပိူၼ်ႈတူၵ်းၸၢၼ်း - သံႉဢဝ်ၵၢၼ်းၸွမ်းပုင်ႈ
 ပၢႆမႃႉ မႃႉလၢႆး - ပၢႆၵႂၢႆး ၵႂၢႆးၽိူၵ်ႇ
 ပႆႇတင်းၵူတ်ႉဢံႇတၢႆ - ပႆတၢင်းသိုဝ်ႈဢၢႆပိူၼ်ႈ
 ပႆႇႁၼ်ယႃႇၼႅတ်ႈဝႃႈ - ၵႃႈငိၼ်းယႃႇၼႅတ်ႈယုမ်ႇ
 ပႆႇယၢမ်ႈႁုလၢမ်းၶိုင် - ၼိုင်ၵမ်းလႂ်ၽိတ်းၵမ်းၼၼ်ႉ
 ပႆႇလၢတ်ႈပေႃးႁု - ပႆႇလုပေႃးႁၼ်
 ပႆႇမေႃၶႂ်းၸုၼ်ႉၵၢမ်ႇ - တႃႉၶၢမ်ႇႁဵတ်းၶႃႈပိူၼ်ႈ
 ပိူၼ်ႈလၢတ်ႈၸႃႉယႃႇၼႅတ်ႈၶီ - ပိူၼ်ႈလၢတ်ႈလီယႃႇၼႅတ်ႈယုံႇ
 ပိူၼ်ႈပႂ်ႉမိူဝ်ႈလပ်ႉတႃ - ၽိူဝ်ႇႁဝ်းငႃ ပိူၼ်ႈပေႃးတၢပ်ႇ
 ပိူၼ်ႈႁွင်ႉယႃႇၼႅတ်ႈပိုတ်ႇ - ပိူၼ်ႈဢိုတ်ႇ ယႃႇၼႅတ်ႈလူင်း
 ပိူၼ်ႈၵိၼ်ပေႃးဝၢႆး - ၽၢႆးလူင်ၸင်ႇတေတဝ်ႈ
 ပိူၼ်ႈဝႃႈႁိုဝ်ၼႅတ်ႈယုမ်ႇ - ပေႃးၵုမ်ႇမိုင်ႉသုမ်းၸွမ်း
 ပိူၼ်ႈပၼ်ႁဝ်းၼေႃႇ - လူဝ်ႇႁေႃႇမႅင်ႇပိူၼ်ႈၵိူဝ်
 ပိူၼ်ႈလီဢံႇတၢၼ်ႇပီႈၼွင်ႉႁၢႆႉ
 ပိူၼ်ႈထၢမ်ၶၢႆႁႂ်ႈသိုဝ်ႉ - ပိူၼ်ႈထၢၼ်သိုဝ်ႉ ႁႂ်ႈၶၢႆ
 ပိူၼ်ႈႁဵတ်းႁဝ်းယိူင်ႈ - ပိူၼ်ႈၶီႇမႃႉႁၢင်ႈၶိူင်ႈ - ႁႃးၶီႇတႅပ်းၶႃး
 ပိူၼ်ႈလႆႈပိူၼ်ႈဢဝ် - ႁဝ်းလႆႈႁဝ်းတူပ်ႇ
 ပိူၼ်ႈလွၵ်ႇၵေႃႈၵူဝ််- ပိူၼ်ႈၶူဝ်ၵေႃႈတိုၼ်ႇ
 ပိူၼ်ႈၶႃႉဢံႇမီးလွင်ႈ - ပိူၼ်ႈယွင်ႈဢံႇလီၸူမ်း
 ပိူၼ်ႈမီးၽူဝ်ႁဝ်းမီးၽူဝ် - ၵူဝ်ပဵၼ်မေးၶဝ်ထႅင်ႈၸၢတ်ႈၼႃး
 ပိူၼ်ႈမီးမေးႁဝ်းမီးမေး - ပဵၼ်ၽေးလူင်ၵူႈမိူဝ်ႈ
 ပိူၼ်ႈမီးလုၵ်ႈႁဝ်းမီးလုၵ်ႈ - သုၵ်ႉသၢၵ်ႉၸႂ်ၵူႈဝၼ်း
 ပိူၼ်ႈမီးလၢၼ်ႁဝ်းမီးလၢၼ် - ၶၢၼ်ၸႂ်မႃႇပေႃးလူၺ်ႈ
 ပွႆးၵိုၼ်းငိုၼ်းမူတ်း 
 ပူင်တီႈမႃႇၵေႃႈ - သႃႇတီႈၸႂ်
 ပေႃးဢံႇတၢႆ ၶၢႆဢံႇၶၢတ်ႇ - ၸွမ်းၶဝ်ႈၵၢတ်ႇယႅပ်းယႅပ်း
 ပေႃႉတူဝ်ဢွၼ် - သွၼ်တူဝ်လိုၼ်း
 ပေႃးၽိတ်း ၽိတ်းၵူၼ်းႁု - ပေႃႈၵူႈ ၵူႈၵူၼ်းမီး
 ပေႃးၸႂ်ႈၵေႃႈဢဝ် - သင်မဝ် ႁႂ်ႈပႅတ်ႈ
 ပဵတ်ႈတေလုႁူယၢၼ်း - ၸၢၼ်းတေလုတူင်ၶွၼ်ႈ
 ပီႈၼွင်ႉၽၢတ်ႇသၢမ်ပီ - လီၵေႃႈယႃႇၼႅတ်ႈယုမ်ႇ
 ပိုင်ႈမႆႉၵေႃႈမႆႉႁၵ်း - ပိုင်ႈလၵ်းၵေႃႈလၵ်းၵူၼ်ႇ
 ပွင်ႉလုၵ်ႈပွင်ႉလၢၼ် - ၶၢၼ်ၸႂ်တႃႇထဝ်ႈ
 ပႂ်ႉၵိၼ်မိူင်းလႆႈယူႇ - ပႂ်ႉမူႇၶဝ်ႈၽၵ်းယဵၼ်
 ပၢင်တၢႆးမွင်းၼွၵ်ႇ - ၼူၵ်ႉၸွၵ်ႇမွင်းႁၢင်ၶူမ်းၶဵဝ်း
 ပၼ်လၢႆလၢႆ - ပၢႆႈပေႃးလူမ်ႉ
 ပႅတ်ႉၶုၼ်လႆႈၶျၢၼ်းသႃႇ - ပႅတ်ႉသြႃႇတူၵ်းငရၢႆး
 ပႂ်ႉသုၼ်ႇၸၢင်ႈၶႄးႁၢမ်း - ပႂ်ႉယၢမ်းတူၵ်းလိုၼ်းပိူၼ်ႈ
 ပၼ်တီႈမႆႈ - ဝႆႉတီႈယဵၼ်
 ပေႃႉၵေႃႈဢံႇလၵ်း - သၵ်းၵေႃႈဢံႇလႅမ်
 ပေႃးႁုၸၵ်းတုၵ်ႉၶႃႉ - ယႃႇပေၵႂႃႇၸူးမၼ်း
 ပီႈၼွင်ႉဢံႇမႅၼ်ႈၵၼ် - ၽႂ်ႁၼ်ပိူၼ်ႈၶႂ်ႈႁၢၵ်ႈ

တွၼ်ႈ - ၽ
 ၽ ၽၼ်းၼႆႉ ဢံႇႁၼ်ႁွႆး
 ၽ ၽၢႆၼႂ်းသွင်း - မွင်းလင်ၼႂ်းၵူၺ်
 ၽ ပိူၼ်ႈသပ်းမႃး - မိုဝ်းႁႃးသႄႇသႂ်ႇ
 ၽ ႁူၼ်ႈၽူၼ်လူင်း - ၵိူတ်းသူင်းထုၵ်ႇၵူၼ်းၶၢၼ်ႉ
 ၽ လႅတ်ႇၽူၼ်ႁွင် - သဵင်ၵွင်ႁူၼ်ႈဢိုတ်ႇ
 ၽ ဢံႇၽၢႆ - ၸၢႆးဢံႇလပ်ႉ
 ၽ လႅတ်ႇၸဵဝ်းယၢမ်ႈ - ၽ ၵၢမ်ႈၸဵဝ်းၵႅတ်ႇ
 ၽႃႇမႆႉဢံႇဝႄႈတႃ - တြႃးဢံႇဝႄႈၼႃႈ
 ၽႃႇမႆႉၽႃႇတၢင်းပၢႆ - ၽႃႇဝၢႆ ၽႃႇတၢင်းငဝ်ႈ
 ၽႃႇမိုဝ်းၼႃ - သၼ်ၶႃၶိူင်ႇ
 ၽႃႈႁူမ်ႇပွတ်းသေတူဝ် - ႁူမ်ႇႁူဝ်လုတ်ႈတိၼ်ပႅတ်ႈ
 ၽူႈလၵ်ႉဢံႇႁုၶၼ်ၵႂၢႆး
 ၽူႈလၵ်ႉမီးတႂ်ႈလၢင်ႈ - ၸၢင်ႈၵႃႉၵေႃႈႁွၼ်ႇထူး
 ၽူႈသၢဝ်ၼွင်း - ၵျွင်းၸၢင်ႈၵၢၼ်ႉ
 ၽူႈသၢဝ်ႁၢႆ - ပၢႆပႃးၶိူင်ႈၶူဝ်းႁွႆႈ
 ၽႆးတၢင်းၼွၵ်ႈ - ယႃႇသွၵ်ႈမႃးၸုတ်ႇၼႂ်းႁိူၼ်း
 ၽႆးႁိူၼ်းတႂ်ႈ - ယႃႇႁႂ်ႈမႆႈႁိူၼ်းၼိူဝ်
 ၽႂ်ၼႄးၽႂ်ၵေႃႈယႃႇ - တႃႇလီၵၼ်ဢံႇၸႂ်ႈ
 ၽႂ်ႁုၵေႃႈမၼ်းယၢပ်ႇ - ၽႂ်ႁၢပ်ႇၵေႃႈမၼ်းၼၵ်း
 ၽႂ်ႁႃမၼ်းလႆႈ - ၶႂ်ႈၶႆႈမၼ်းၶိုတ်း
 ၽႂ်မီးငိုၼ်းပဵၼ်ၸဝ်ႈ - ၽႂ်မီးၶဝ်ႈပဵၼ်ၶုၼ်
 ၽႂ်တူၵ်းလိုၼ်း - တိုၼ်းႁၢမ်းပဝ်ႇ
 ၽႂ်ယႂ်ႇမၼ်းပဵၼ်လုင်း - ၽႂ်သုင်မၼ်းပဵၼ်ပီႈ
 ၽႂ်လႅတ်းမၼ်းဢဝ် - ၽႂ်ငဝ်မၼ်းႁၢမ်း
 ၽႂ်ႁႃၵတ်ႉမၼ်းတၢပ်ႇ - ၽႂ်ယၢပ်ႇလႆႈမၼ်းၵိၼ်
 ၽႂ်ၵိၼ်ထုၼ် - တွင်ႉမၼ်းၶူၼ်ႉ
 ၽၼ်လီၵေႃႈယႃႇထၢင်ႇ - ထၢမ်ပေတၢင်ႇၶႅၼ်းၽိတ်း
 ၽၢၼ်ထူၼ်ႈၸင်ႇႁုတူဝ် - ၶူဝ်းယွၵ်းၸင်ႇႁႃၵၢတ်ႇ
 ၽၢၼ်ဢံႇၶီ - မီးဢံႇၸူမ်း
 ၽၢၼ်ယဝ်ႉၶိုၼ်းမီး - ၽၵ်းၵီးပေႃးဢံႇၶႂ်ႈၽုၵ်ႇ
 ၽၼ်းႁိူဝ်းဝႆႉလၢႆတႃႈ - မႃႇၶဝ်ႈဝႆႉလၢႆမိူင်း
 ၽၼ်းတွင်ယႃႇႁႂ်ႈထိုင်မႃႇ - လႃႇပိူၼ်ႈယႃႇႁႂ်ႈထိုင်ၸိူဝ်ႉၶိူဝ်း
 ၽူၼ်တူၵ်းမႃး - ပႃးၼံႉၵဝ်ႇၼီ
 ၽူၼ်တူၵ်းၸဝ်ႉပႃးၼံႉတဝ်ႈ - လႅတ်ႇဢွၵ်ႇၸဝ်ႉပႃးတူၺ်
 ၽူၼ်ငိုၼ်းၽူၼ်ၶမ်းဢံႇသွၼ်ႉႁႃႇ - ၾႃႉၽႃႇဢံႇသွၼ်ႉႁွႆး
 ၽိတ်းယဝ်ႉၸင်ႇႁု - လုယဝ်ႉၸင်ႇႁၼ်
 ၽိတ်းၸင်ႇၸၢင်ႈႁု -လုၸင်ႇၸၢင်ႈမႄး
 ၽိုၵ်းလွင်ႈလီပဵၼ်ယၢပ်ႇ - တၢပ်ႇလွင်ႈႁၢႆႉၸဵဝ်းမေႃ
 ၽိူဝ်ႇႁဝ်းႁု - ပိူၼ်ႈပေႃးႁူႇ
 ၽိူဝ်ႇတႃႉမီးပႃႈၼႃႈ - ၵတ်ႉၵႃႈယူႇတၢင်းလင်

တွၼ်ႈ - မ
 မ တႂ်ႈလၢင်ႈဢွၼ်ႁူဝ် - ဝူဝ်းတႂ်ႈထုၼ်ဢွၼ်ၶီႈ
 မ လႅၵ်ႈၵႂၢႆး - ဝၢႆးတေႃႇၸူဝ်ႈ
 မ ပိတ်ႉဢမ်ႇလိုမ်းတိၼ် - ၵူၼ်းသွင်တိၼ် ဢမ်ႇလိုမ်းဢၵျၢင်ႉၵဝ်ႇ
 မီးတႃႁႂ်ႈမေႃလူ - မီးႁူလူဝ်ႇမေႃထွမ်ႇ
 မီးသူပ်းလူဝ်မေႃလၢတ်ႈ - ယႃႇမၢတ်ႈပိူၼ်ႈမဝ်မၢင်
 မီးငိုၼ်းဢမ်ႇၶၢၼ်ႉ - မီးၵၢၼ်ဢမ်ႇၵူၼ်ႉ
 မီးငိုၼ်းၸႂ်ၼုမ်ႇ - ၶဝ်ႈၵုမ်ႇၸႂ်လူၼ်း
 မီးမိူဝ်ႈလႂ်ၸင်ႇပၼ် - ပေႃးႁၼ်ယႃႇပေယွၼ်း
 မူတိူၵ်ႈၽႃ - မႃတိူၵ်ႈႁူဝ်ႉ
 မူႁဝ်ႈပၼ်ႇႁႃတေႃ - မေႃလၢႆးပၼ်ႇႁႃၽၢႆႇ
 မေႃဢုပ်ႉသိုဝ်ႉလႆႈပေႃး - မေႃယေႃးၶၢႆလႆႈၵႃႈ
 မေႃၵႃႉမေႃၶၢႆ - လၢႆပီဢမ်ႇယၢၵ်ႈ
 မေႃဢုပ်ႇမေႃၶႆႈ - လႆႈၵေႃႉသေႈၼံ
 မေးပိူၼ်ႈယႃႇၵဝ်း - မေးႁဝ်းၸင်ႇဢံႇႁၢႆႉ
 မႄႈၼူၵ်ႉၸွၵ်ႇ - ဢံႇဢွၵ်ႇၶႆႈၼူၵ်ႉတူႈ
 မေႃလိၵ်ႈၸင်ႇၵေႃႉၸၢႆး - မေႃလၢႆးၸင်ႇၵႃႈယႂ်ႇ
 မေႃႈဢွၼ်ႇပူင် - မေႃႈလူင်တင်ႈ
 မိူဝ်ႈလိၼ်ႉၸၢင်ႉမႅပ်ႈမႃး - ႁႃးလူဝ်ႇထိူဝ်ႁႂ်ႈလႆႈ
 မိူဝ်ႈၽုၵ်ႈဢမ်ႇလူဝ်ႇထႃႈ - မိူဝ်းၼႃႈဢမ်ႇလူဝ်ႇမွင်း
 မိူဝ်ႈမီးၸင်ႇၸၢင်ႈလႆႈ - ဝၢႆးၼႆႉဢေပတေ
 မိူဝ်ႈပိူၼ်ႈၸၢင်ႈပၼ် - ယႃႇၶတ်းၶၼ်ၼိုၵ်းၼူၵ်ႇ
 မိူဝ်ႈငိုၼ်းၶဝ်ႈပိူၼ်ႈႁၼ် - ဝၼ်းငိုၼ်းဢွၵ်ႇၽႂ်ဢံႇႁု
 မိူဝ်ႈတႄႇႁၢင်ႈတေႁူင် - ဝၢႆးမႃးသူပ်းၵူင်တူတ်ႇသူတ်ႇ
 မိူဝ်ႈမႃးမႃးတင်းသိူဝ်း - မိူဝ်ႈမိူဝ်းမိူဝ်းတင်းၶီ
 မိူဝ်ႈၵိူတ်ႇတၢၼ်ႇတေတၢႆ - ဝၢႆးမႃးသံႉလိုမ်းပႅတ်ႈ
 မိူဝ်ႈၼႆႉလႃႈယဝ်ႉ - သံႉၸဝ်ႉမိူဝ်ႈၽုၵ်ႈ
 မဵဝ်းတေၵျ - ဢံႇလူဝ်ႇထႃႉတိုၼ်းမေႃ
 မဵဝ်းဢံႇၶေႃႈ - ပေႃႈမႄႈလၢတ်ႈၶႅၼ်းတိုဝ်
 မဵဝ်းတေလုၼ်ႈ - ၶဵဝ်ႈငိုၼ်ႈၸဵမ်မိူဝ်ႈလဵၵ်ႉ
 မဵဝ်းတေလီ - ဢံႇလူဝ်ႇၶီၸႂ်ၵွပ်ႈ
 မဵဝ်းဢံႇႁူင် - ဢွၼ်ၵၼ်သူင်လွၵ်ႈမိူၵ်ႈ
 မိူင်းတႂ်ႈလႄႈမိူင်းၼိူဝ် - သႃႈမၢၵ်ႇၶိူဝ်ယင်းပိူင်ႈ
 မိူင်းၽီၵံႈတၢင်းလူ - တီႈယူႇၵံႈႁူဝ်ၸႂ်
 မႆႉလႅမ်ပိူၼ်ႈၸင်ႇပၵ်း - ၵူၼ်းလၵ်းပိူၼ်ႈၸင်ႇၸႂ်ႉ
 မတ်းၵိၼ်ယဝ်ႉမတ်းၵႂႃႇ ဝႆႉၵျၢမ်ႇမႃႇပၼ်ပဵၼ်း
 မိုၼ်းတႃၽႃႇတေႃ
 မၢၵ်ႁဵဝ်ႇၵႅၼ်ႈၼဵဝ် - မၢၵ်ႇၶဵဝ်ႁူင်ႈငၢႆႈ
 မိူဝ်ႈၶၢၼ်ႉယႃႇၼွၼ်းဝၼ်း - ယၢမ်းတၼ်းယႃႇယူႇလၢႆ
 မွၵ်ႇၵႄႇယဵၼ်းပဵၼ်ၽူၼ် - ၵူၼ်းလႄႇယဵၼ်းပဵၼ်ၸူၼ်
 မၢၵ်ႇဢံႇၼဝ်ႈၼွၼ်ဢံႇၸီး - ၵႂၢမ်းဢံႇမီးပိူၼ်ႈဢံႇလၢတ်ႈ
 မႅၼ်ႈယၢမ်းၸင်ႇလၢတ်ႈ - မႅၼ်ႈထၢတ်ႈၸင်ႇၵိၼ်
 မုၼ်ၸဝ်ႈလူင်လွၼ်ႇ - ၸဝ်ႈသၢင်ႇဢွၼ်ႇၶႅၼ်းၵျၢမ်း
 မၢၵ်ႇမူၼ်ႇ ဢံႇပႆႇလူၼ်ၶႆး
 မိုၼ်းတႃႇယႂ်ႇလိူဝ်တွင်ႉ
 မိုဝ်းႁဝ်းဢံႇယၢဝ်း - ယႃႇတၢဝ်းၵႆၵႆ
 မႆႉလႅမ်ႈၼိုင်ႈဢံႇပဵၼ်ၽၢႆ - ဝၢႆသိၵ်ႈၼိုင်ႈဢံႇပဵၼ်ၶူတ်ႇ
 မွၵ်ႇႁၢင်ႈလီ မီးမိူဝ်ႈၸပ်းၼိူဝ်တူၼ်ႈ
 မူၼ်ႈၵ ဢံႇမူၼ်ႈၶၢႆ

တွၼ်ႈ - ယ
 ယႃႇႁဵတ်းၵႂၢႆးပၢႆႈဢႅၵ်ႇ - ယႃႇတႅၵ်ႇဢွၵ်ႇၼွၵ်ႈၽုင်
 ယႃႇဢွၼ်မႃႉတႆႇၶူဝ် - ယႃႇဢွၼ်ဝူဝ်းတဝ်ႁႆႈ
 ယႃႈမႆႈပဵၼ်ၽၵ်းၼွၵ်ႇ - ယႃႈတွင်ႉထွၵ်ႇၸႅင်ထုၼ်
 ယူႇလၢႆလၢႆ တၢႆတူၵ်းႁူၺ်ႈ
 ယူႇလၢႆလၢႆ - ပၢႆပိူၼ်ႈပွင်ႉ
 ယူႇၵႆၵၼ်ႁွမ်ႁိူဝ်ႇ - ယူႇၵႂ်ႈမိူဝ်ႇၵၼ်တၢႆ
 ယူႇၼိူဝ်လၢင်းတႅင်းၸၢင်ႉ
 ယၢႆႈၵၼ်ၸၢင်ႈလု - ၸုၵၼ်ႁႅင်းယႂ်ႇ
 ယၢမ်းလီမီးၵူႈမိူဝ်ႈ - ၵူၼ်းငိူဝ်ႈဢံႇႁတ်းယုမ်ႇ
 ယၢမ်းလီၵမ်ႉႁဝ်းတၼ်း - ဝၼ်းလီၵမ်ႉႁဝ်းပွင်
 ယၢမ်းႁဵတ်းၵၢၼ်ယေႈဢၼ် - ယႃႇဢုပ်ႇၵၼ်ပဝ်ႇပဝ်ႇ
 ယၢမ်ႈႁဵတ်းၸင်ႇႁု - လုမႃးယႃႇပေၵူဝ်
 ယၢမ်ႈယူႇတီလႂ် - ၸႂ်ၸပ်းတီႈၼၼ်ႈ
 ယၢမ်ႈႁၼ်ၸဵဝ်းတွင်း - ယၢမ်ႈလွင်းၸဵဝ်းသဵင်ႈ
 ယႃႇၵွႆးဝၼ်ႉလၢႆးလႆႈ - ၶႆႈၸႂ်ပႃးလၢႆးသုမ်း
 ယေႈၽၼ်ႉယေႈၶႅၼ်းၵႂ်ႈ - ယေႈႁႂ်ႈယေႈၶႅၼ်းယွၼ်း
 ယေႈထဝ်ႈယေႈယွမ် - ယေႈႁွမ်ယေႈဢေႇ
 ယေႈလၢတ်ႈယေႈၵႂၢမ်းၼူဝ် - ဝၼ်းၼိူဝ်ႁူဝ်ဢံႇပႂ်ႉ
 ယေႈထဝ်ႈယေႈပီး - တၢင်းမီးယူႇပႃႈၼႃႈ
 ယေႈတဵၼ်ႈယေႈႁတ်ႉ - ၵတ်ႉဢံႇၶဝ်ႈလၢႆးသင်
 ယေႈလၢတ်ႈယေႈၵႆ - ယေႈပႆယေႈယၢၼ်
 ယၢပ်ႈဢံႇယဝ်ႉ - ၵဝ်းဢံႇထုၵ်ႇ
 ယၢပ်ႇပိူဝ်ႈဢံႇယၢမ်ႈ - ဢၢမ်းပိူဝ်ႈဢံႇမေႃ
 ယႂ်ႇတၢၼ်ႇၸၢင်ႉပဵၼ်လၢၼ် - ယႂ်ႇတၢၼ်ႇၽၢၼ်းပဵၼ်ပူႇ
 ယႂ်ႇဢံႇလီ - ပီးဢံႇထုၵ်ႇ
 ယႂ်ႇပိူဝ်ႈၶဝ်ႈ - ထဝ်ႈပိူဝ်ႈၽၵ်း ဢံႇလၵ်းသေပွၵ်ႈ
 ယၢင်ႈႁၢင်ႇၸဵဝ်းထိုင် - ၶိုင်ဝႆးၸဵဝ်းယဝ်ႉ
 ယုမ်ႉတေႃႇပိူၼ်ႈၸႂ်ၸူမ်း - လူမ်းတေႃႇပိူၼ်ႈၸႂ်ၸႃႉ
 ယုမ်ႉတေႃႇၵၼ်ဢမ်ႇၸႃႉ - ထႃႉတေႃႇၵၼ်ၽိတ်းၸႂ်
 ယွင်ႈယွင်ႈဢၢမ်းဢၢမ်း - ၶႂ်ႈၸၢမ်းၸႂ်ပိူၼ်ႈ
 ယွင်ႇယွႆႈမႃးသၢင်ႇတေႃႇ - ဢုပ်ႇပျေႃႇမိုတ်ႈၵူႈၵေႃႉ
 ယွၼ်ႉသၢႆဢူၵ်းၵေႃႈ - ၶိုၼ်ႈသၢႆႁၢင်
 ယွၼ်းၼီႈယႃႇလၢတ်ႈၵျၢမ်း - ဢၢမ်းပိူၼ်ႈယႃႇလၢတ်ႈလုၼ်ႈ
 ယၢၵ်ႈပိူဝ်ႈဢႁု - လုပိူဝ်ႈဢမ်ႇမေႃ
 ယိမ်ၼူၵ်ႇယွၼ်းၸႃး - ဝၢႆးမႃးပိူၼ်ႈလၢပ်ႇ
 ယိူၼ်ႉလႆႈပဵၼ်တႅင်ႈၶံး - ဢမ်ႇယိူၼ်ႉလႆႈ ပဵၼ်လံးမႆႉ
 ယွၼ်းၸင်ႇလႆႈ - မႆႈၸင်ႇပၼ်
 ယိူၼ်ႉလၢတ်ႈၶိၼ်ၶူဝ် - ႁူဝ်ၼႃႈၽၢၵ်ႇဢံႇႁူႇ
 ယႃႇလပ်ႉၼႃႈၵုၼ်ႇ - ၵူဝ်သုၼ်ႇပိူၼ်ႈလု
 ယုမ်ႇတၢၼ်ႇၵၢင်ႇယိုဝ်းလွႆ - ၵွႆပၢႆၺႃးမၢၵ်ႇၵွၵ်ႇ
 ယႂ်ႇယဝ်ႉထဝ်ႈတၢႆ - တူဝ်ႁၢႆႁႂ်းၵိုတ်းၸိုဝ်ႈ

တွၼ်ႈ - ရ
တွၼ်ႈ - လ
 လႃႇၼံႉတွင်ႈၸႂ်ပႃ - လႃႇမႃတွင်ႈၸႂ်ၸဝ်ႈ
 လႃႈလီႈၸီႇၽဝ် - ဢဝ်ဢိဝ်လႆႈတၢင်းယၢပ်ႇ
 လႃႈလီႁႃၸၢင်ႈၺႃး - လႃႈလီႈပႃးသၢင်ႇထုၵ်ႇ
 လီပိူဝ်ႈၶဝ်ႈ - ယဝ်ႉပိူဝ်ႈငိုၼ်း
 လီပိူဝ်ႈထၢမ် - ငၢမ်းပိူဝ်ႈတႅမ်ႈ
 လီပိူဝ်ႈတႅမ်ႈ - ၶႅမ်ႉပိူဝ်ႈမၢႆ
 လီတေႃႇလီ - ၵီးႁွမ်ႇတေႃႇၼိူဝ်ႉသႃႈ
 ၸႃႉတေႃႇၸႃႉ - မၢၵ်ႇၼႃႉၵပ်းၶဝ်ႈယဵၼ်
 လုၵ်ႈလီပႃးပေႃႈမႄႈၶိုၼ်ႈၾႃႉ - လုၵ်ႈၸႃႉပႃးပေႃႈမႄႈၵႂႃႇလုမ်း
 လံၼံႉႁႂ်ႈထိုင်သၢႆး - တူၵ်းငရၢႆးႁႂ်ႈထိုင်ၵူၼ်ႈမေႃႈ
 လၢမ်းလိမ်းလၢတ်ႈၵေႃႈမဝ် - လၢမ်းလိမ်းဢဝ်ၵေႃႈပိူင်ႈ
 လႆႈၵိၼ်ယႃႇယၢမ်ႈ - ႁၢမ်းၵိၼ်ယႃႇလၢပ်ႇ
 လၢမ်းလိမ်းသိုဝ်ႉဢံႇလႆႈ - လႃႈလီႈဝႆႉၸၢင်ႈထူး
 လုၵ်ႈဢွၼ်လဵၼ်ႈၵၢင်ၵႅၼ်ႇ - ၵူၼ်းထဝ်ႈယႃႇဢႅၼ်ႇၸွမ်း
 လူတူဝ်ၸင်ႇသၢၼ်သွင်း - တူၺ်းမွင်းၸင်ႇသၢၼ်ၵူၺ်
 လုၵ်ႈတူၵ်းၽၢၵ်ႈ - မႄႈတၢၵ်ႇတၢႆ
 လုၵ်ႈႁၵ်ႉပဵၼ်လုၵ်ႈၸင်း - ၶံးလႅင်ပဵၼ်ထူဝ်ႇၼဝ်ႈ
 လုၵ်ႈမူင်ႈၵေႃႈမူင်ႈပႅင်း - လုၵ်ႈမႅင်းၵေႃႈမႅင်းႁၵ်ႉ
 လုၵ်ႈလၢင်းႁုၶေႃႈ - ၵွပ်ႈပေႃႈမႄႈမေႃသွၼ်
 လိူၼ်သိပ်းယႃႇၵႃႉၶဝ်ႈ - လိူၼ်ၵဝ်ႈၶႅၵ်ႇယႃႇမႃး
 လိူၼ်သၢမ်ၶႅၵ်ႇယႃႇတဝ်ႈ - လိူၼ်ႈၵဝ်ႇၶႅၵ်ႇယႃႇမႃး
 လိူၼ်သၢမ်ၵွတ်းၽႃႈ - လိူၼ်ႁႃႈၵွတ်းၽၵ်း
 လိူၼ်တေလႅင်း - တူၼ်ႈမၢၵ်ႇၵႅင်းမႃးလပ်ႉ
 လိူၼ်ဢံႇမႂ်ႉၵၼ် - ဝၼ်းဢံႇပႂ်ႉၵၢတ်ႇ
 ၵၢတ်ႈယွႆႈၵူၼ်းမဝ် - ၵဝ်းယွႆႈၵူၼ်းလုၼ်ႈ
 လၢတ်ႈၸႃႉႁႂ်ႈလီမႃး - ထဵင်ၸႃးႁႂ်ႈငိူၼ်ႈပေႃႇ
 လၢတ်ႈၵတ်ႉၶတ်းၵျၢင်ႇ - ထၢင်ႇပိူၼ်ႈဢံႇႁုသင်
 လၢတ်ႈႁတ်းၵႂႃႇႁတ်း - ဢံႇတွၼ်ႉၶတ်းပိူၼ်ႈ
 လၢတ်ႈဢံႇႁုတူဝ် - ၶူဝ်ဢံႇႁုႁၢင်ႈ
 လၢတ်ႈပႆႇယဝ်ႉပေႃးၶူဝ် - ႁူဝ်ဝႆသၼ်ႇတင်းၵူၼ်ႈ
 လၢတ်ႈၵႅတ်ႇႁူဝ်ႁၢင် - ၵၢင်မၼ်းပွႆႇၵူၼ်ႈ
 လၢတ်ႈၶပ်ႉပေႃးၶိူဝ်း - သူပ်းပိူဝ်းၼံႉလၢႆးၽူင်ႉ
 လၢတ်ႈယွင်ႈဢၢမ်းယေႃး - ၵွတ်ႇၶေႃးၸူၵ်းထူင်
 လၢတ်ႈၶိုၼ်ႈလၢတ်ႈလူင်း - ၵႂၢမ်းပူင်းဢံႇမီးလွၼ်ႉ
 လၢတ်ႈၶႅမ်ႉလၢတ်ႈလႅပ်ႈ - ဢုပ်ႇဢႅပ်ႈဢႅပ်ႈၽႂ်ဢမ်ႇတၼ်းထွမ်ႇ
 လၢတ်ႈၶိူဝ်းလုၵ်ႈလၢၼ် - ႁၢမ်းၵၢၼ်တူဝ်ၵဝ်ႇ
 လၵ်းၽႅဝ်ၵႃတွတ်ႇတွင်ႉ - ငိူဝ်ႈၽႅဝ်ၸိူၵ်ႈၵွင်ႉၶေႃး
 လၵ်းလိင်းဢူၺ်းၵေႃႉဢေႇ - ငိူဝ်ႈၽႅဝ်သရေႇဢမ်ႇမီး
 လၵ်ႉယိပ်းလၵ်ႉယွႆႈ - ၵွႆႈယူႇၵွႆႈၽၢၼ်
 လၵ်ႉႁုလၵ်ႉႁဵတ်း - မဵတ်းပႃၼႂ်းၼံႉမေႃႇ
 လဵၼ်ႈၵႂၢမ်းယွႆႈဢမ်ႇလႆႈ - မႆႈပိူၼ်ႈၸၢင်ႈၸပ်းႁဝ်း
 လိၼ်ႉၶဵဝ်ႈၵိူတ်ႇၵိုၵ်းပႃး - တေႃႈယင်းၶူပ်းၺႃးၵၼ်
 လူမ်းပဝ်ႇဢမ်ႇၼႆႈ - လႅတ်ႇမႆႈၵေႃႈၶၢမ်ႇ
 လိူၵ်ႈဝၼ်းၸင်ႇၵႂႃႇ သံႉၽႃႇၺႃးၸူၼ်
 လိူၵ်ႈဝၼ်းလီႁဵတ်းႁိူၼ်း - သဝ်မၼ်းၸိူၼ်းၵူႈလႅမ်ႈ
 လိၼ်ႉဢမ်ႇတူမ်ႈၸၢင်ႈၵႂၵ်း - ၶႃဢံႇႁၵ်းၸၢင်ႈလႅၼ်ႈ
 လဵင်ႉလုၵ်ႈထႃႈၵိၼ်ႁႅင်း - ပႅင်းငိုၼ်းၸၢႆႇမိူဝ်ႈထဝ်ႈ
 လႅၼ်ႈၵိၼ်ၼင်ႇမႄႈမူတ်ႉ - ၵူတ်ႉၵိၼ်ၼင်ႇပူႇၽၢမ်း
 လိုမ်းလႆႈ ဢံႇမႆႈၼင်ႇၸႂ်ၸပ်း
 လူမ်ႉတီႈလႂ် - လုၵ်ႉတီႈၼၼ်ႈ ဢံႇလူဝ်ႇၵၼ်ႈၸႂ်ယူႇ
 လုၵ်ႈဢွၼ်ႇႁၵ်ႉတၢင်းၵိၼ် - ၼၢႆးသိလ်ႁၵ်ႉတၢင်းလူႇ - ပူႇသိၼ်ႁၵ်ႉတၢင်းၼွၼ်း

တွၼ်ႈ - ဝ
 ဝႃႈဝႆႉၶႅၼ်ႈသေ ဝႆႉဝႃႈ
 ဝႃႈဝႆႉဢွၼ်တၢင်း လီသေသၢင်းလၢင်းၵၼ်ဝၢႆးလင်
 ဝႃႈယၢၵ်ႈသွၼ်ယၢပ်ႇ - တၢပ်ႇၵႂႃႇၵူႈပိူင်
 ဝႃႈယဝ်ႉဢံႇႁူၼ် - ၵူၼ်းလီဢံႇၸႂ်ႈ
 ဝႃႈယဝ်ႉပႆႇၸႂ်ႈ - ပိူၼ်ႈၶႂ်ႈၶူဝ်ႁဝ်း
 ဝႃႈၽၢႆႇလင် - ယင်းၵူဝ်လိူၼ်သေထႃႉၽၢႆႇၼႃႈ
 ဝႃႈပိူၼ်ႈဢံႇထွမ်ႇ - လံႇသွမ်ႇႁင်းႁဝ်း
 ဝူၼ်ႉၸႂ်တေႃးသ - ယႃႉၶိုၼ်းတူဝ်ၵဝ်ႇ
 ဝၢႆးၼႆႉဢံႇလူဝ်ထႃႈ - ပီႈၼႃႈဢံႇလူဝ်ႇမွင်း
 ဝႃႈဝႆႉယၢမ်းလဵဝ် - ယဵဝ်လီမိူဝ်ႈၼႃး
 ဝၢၼ်ၵိၼ်တၢႆ - ထၢင်ႇဢံႇၽၢႆ သံႉမၢတ်ႇလိုၵ်ႉ
 ဝၢၼ်တီႈၶေႃး - မေႃႈတီႈတွင်ႉ
 ဝူၼ်ႉၼံၼွၼ်းဢံႇလပ်း - ၸႂ်ၸပ်းၼွၼ်းဢံႇလႆႈ
 ဝူၼ်ႉပႃႈၼႃႈပႃးလင် - ႁဵတ်းသင်ဢံႇသုမ်းပိူၼ်ႈ
 ဝူၼ်ႉၵႂႃႇပႃႈၼႃႈ - ၽၵ်းႁႃႈမေႃႈဢံႇပေႃး
 ဝူၼ်ႉၶိုၼ်းတၢင်းလင် - မီးသင်ဢံႇလီဝႆႉ
 ဝူဝ်းတဝ်ႁႆႈ - ပိူၼ်ႈတဵၵ်းလႆႈတူဝ်လိုၼ်း
 ဝူဝ်းၵႂၢႆးဢံႇမေႃလၢတ်ႈ - ႁၵ်ႉၸၢတ်ႈလိူဝ်သေၵူၼ်း
 ဝူဝ်းၽၢတ်ႇၽုင်ပဵၼ်ၼိူဝ်ႉ - ၵူၼ်းၽၢတ်ႇၸိူဝ်ႉပဵၼ်ပိူၼ်ႈ
 ဝူတ်ႈၵၢင်ႇတၢင်ႇပိုၼ် - ၶိုၼ်မိုဝ်းဢံႇလႆႈ
 ဝူဝ်းထဝ်ႈဢံႇၵူဝ်ၶႂၢၼ် - ၵူၼ်းၽၢၼ်ဢံႇၵူဝ်ၼီႈ
 ဝၵ်ႉပႃႈသၢႆႉဢံႇမႃး - ဝၵ်ႉပႃႈၶႂႃဢံႇလႆႈ
 ဝိရယသိူဝ်ႈႁၢႆ - ပၺႃႇႁၢပ်ႇၽိုၼ်းၶၢႆ

တွၼ်ႈ - ႁ
 ႁႃတီႈၵိူတ်ႇၸင်ႇတၢႆ - တူၺ်းတီႈၶၢႆၸင်ႇသိုဝ်ႉ
 ႁႃၶဝ်ႈယႃႇဢိုၼ်း - ႁႃငိုၼ်းယႃႇၶၢၼ်ႉ
 ႁႃပႃဢံႇလႆႈငူမ်းႁွႆ - ဢံႇလႆႈတူဝ်လွႆဢဝ်တူဝ်ၼံႉ
 ႁဝ်းႁုၸႂ်ပိူၼ်ႈ - ယႃႇပွႆႇငိူၼ်ႈၸႂ်ႁဝ်း
 ႁဝ်းပဵင်ၶႃ ႁႃးပဵင်းၶဝ် - ၸဝ်ႈၵဝ်ႇပဵင်းႁူဝ်မႄႈတိၼ်
 ႁဝ်းႁဵတ်းႁဝ်းလႆႈ - ႁႆႈဢဝ်ၽႂ်ဢမ်ႇပၼ်
 ႁဵတ်းသင်ႁဵတ်းတႄႉတႄႉ - ၵိၼ်ဢမ်ႇပႄႉပေႃးၶၢႆ
 ႁဵတ်းလဵၼ်ႈပဵၼ်တႄႉ
 ႁဵတ်းၼႃးလူဝ်ႇမီးႁွင်ႈ - လွင်ႈၵႃႉႁႂ်းမီးပိူင်
 ႁဵတ်းပႆႇလီၶိုၼ်းယႃႉ - ၵႃႉဢမ်ႇသုၼ်ႇလၢႆႈလၢႆးမၼ်း
 ႁဵတ်းမိူဝ်ႈၶၢၼ်ႉ - ၵိၼ်မိူဝ်ႈသၢၼ်ႉ
 ႁဵတ်းယႅပ်းယႅပ်း - လႆႈၵိၼ်ၸႅပ်းၸႅပ်း
 ႁဵတ်းယၢပ်ႇယၢပ်ႇ - လႆႈၵိၼ်ၸၢပ်ႇၸၢပ်ႇ
 ႁဵတ်းသင်ႁဵတ်းၶႅမ်ႉၶႅမ်ႉ - ပေႃးလွမ်ႉလႅမ်ႉၸဵဝ်းလႅဝ်
 ႁဵတ်းၵၢၼ်ဝႃႈဢမ်ႇတၼ်း - ၼွၼ်းဝၼ်းဢံႇလိူၵ်ႈၶိင်ႇ
 ႁၢင်ႈၸႃႉၸႂ်ႉၶံး - ၼွၼ်းၸံၸင်ႇႁု
 ႁၢင်ႈလီဢမ်ႇၵႃႈ - ႁၢင်ႈၸႃႉဢမ်ႇပေႃး
 ႁၢင်ႈၸႃႉမၢၵ်ႇလၢင်းၶံး - တံးလႂ်မူႇၵူၼ်းၶွၼ်ႈ
 ႁၢင်ႈလီမၢၵ်ႇၶီႈၵႃ - တံးတႂ်ႈတႃၽႂ်ဢံႇၶႂ်ႈတူၺ်း
 ႁၢင်ႈသဝ်ႈလံၵႃ - ၵွႆးႁၼ်တႃလႄႈၶဵဝ်ႈ
 ႁၢင်ႈၸႃႉတႃတူၺ်ႇ - လၢတ်ႈဝူၺ်ႇၶူဝ်ႁႅင်း
 ႁၢင်ႈလီမီးၵၢမ်ႇ - ၵျၢမ်ႇလီမီးငိုၼ်း
 ႁၢင်ႈၸႃႉၼံႉယမ်းၼႂ်း - မႂ်းၸိမ်းတူၺ်းၸင်ႇႁု
 ႁူဝ်ဢူၼ်ႈပိူၼ်ႈတဵၵ်း - ႁူဝ်လဵၵ်းပိူၼ်ႈဝႆႉ
 ႁူဝ်ၶႅင်ပိူၼ်ႈၸင်ႇတႅၼ်ႇ - ႁူဝ်ၶႅၼ်ႇပိူၼ်ႈၸင်ႇႁႅမ်
 ႁူဝ်ၶႆႈဢမ်ႇၼွၼ်း - ႁူဝ်ၶွၼ်းဢမ်ႇလိုဝ်ႈ
 ႁၵ်ႉၵၼ်ယႃႇလိုၼ်ႈ - မိုၼ်ႈၵၼ်ယႃႇလုၼ်ႈ
 ႁၵ်ႉလုၵ်ႈသၢမ်ၶၼ် - ႁၵ်ႉလၢၼ်သၢမ်ၸွႆႉ
 ႁၼ်ဢၼ်ဝၢၼ်ၶႂ်ႈတၢပ်ႇ - ႁၼ်ၵၼ်ယၢပ်ႇၶႂ်ႈဝႄႈ
 ႁၼ်ယူႇသိူၵ်ႈလိူၵ်ႈ - ဢဝ်ႁိူၵ်ႇၵႂႃႇတံ
 ႁၼ်တူဝ်ဢမ်ႇႁၼ်ၸႂ် - ယႃႇယုမ်ႇၽႂ်သေပွၵ်ႈ
 ႁွမ်ငိုၼ်းၸၢႆႇမိူဝ်ႈထဝ်ႈ - ႁွမ်ၶဝ်ႈဝႆႉမိူဝ်ႈပဵၼ်
 ႁူဝ်တွင်ၶႂၢင်ၵေႃႈ - ႁၢင်တွင်ဝၢႆႇ
 ႁွမ်ငိုၼ်းၶံးလႆႈယၢၵ်ႈ - ႁွမ်ဢသၢၵ်ႈဢံႇယၢပ်ႇ
 ႁိူၼ်းမီးၶႅဝ်း - မႅဝ်းၸင်ႇတဝ်ႈ
 ႁၢႆႉဢံႉပႄႉၵၢၼ် - ငၢၼ်ဢံႇပႄႉၶွၼ်ႉ
 ႁွင်ႉၵိၼ်ယင်းယၢပ်ႇ - ႁွင်ႉႁၢပ်ႇၶႅၼ်းတေပဵၼ်ႁိုဝ်
 ႁၵ်းပိၵ်ႇတႅင်းတႃ - သိၵ်ႇၶႃတႅင်းတွင်ႉ
 ႁၵ်ႉၵၼ်မိူဝ်ႈပၼ်လၢႆ - သိုဝ်ႉၶၢႆႁဵတ်းၼင်ႇပိူၼ်ႈ
 ႁူမ်ႈတိူဝ်ႉႁူမ်ႈလၼ်ႇ - ၽႂ်ၸႂ်ၵၼ်ႇၸင်ႇႁၼ်
 ႁူဝ်တႅတ်ႈၽႃႈ - ၼႃႈတႅတ်ႈမၼ် ၼွၼ်းႁၢႆၵိၼ်ၼံႉ
 ႁူဝ်ၸႂ်ၸံၶီႈ - ၵီႈငၢႆႈႁုပ်ႇယၢပ်ႇ
 ႁၢင်မႃးသူပ်းမူၵ်ႇ - ထူတ်ႇဢွၵ်ႇၶိုၼ်းငေႃး
 ႁူမ်ႈသိုဝ်ႉႁူမ်ႈၶၢႆ - ႁုသၢႆၸႂ်ၸႅင်ႈငၢႆႈ

တွၼ်ႈ - ဢ
ဢၵုသူဝ်ႇလီၵူဝ် ယႃႇပႅၼ်တူဝ်ႁၢင်ႈၼိုင်ႈ
ဢၵျၢင်ႉဢမ်ႇလီ တေထူပ်းၶီဝၼ်းၼိုင်ႈ
ဢၵျၢမ်ႇၵူတ်ႉ ႁၢမ်းသိၼ် မဝ်ႇပေႃးၵိၼ် ထူၼ်ႈၸူဝ်ႈ
ဢထိပတိ မႆႉမၢႆမိူင်း ဢမ်ႇလီပွမ်ႈၽၼ်းၵိူင်းၶၼ်ႇတွၼ်ႈ
ဢထၢင်ႇ ဢမ်ႇပႄႉတၢင်းၵၢတ်ႈ မေႃလၢတ်ႈ ဢမ်ႇပႄႉၶေႃႉၵျူဝ်ႇၵျၢမ်ႇမႃႇ
ဢထၢင်ႇဢမ်ႇပႄႉတၢင်းၵၢတ်ႈ မေႃလၢတ်ႈဢမ်ႇပႄႉၵျၢမ်ႇမႃႇ
ဢ ၼွင်ႉဢူႈ ၽူႈလူဝ်ႇႁွင်ႉ ဢၢဝ် ဢႃ
ဢမဵဝ်းၵူၼ်းဢမ်ႇၶိုၵ်ႉ ၸၢင်ႈထၢင်ႇလိုၵ်ႉတူဝ်ၶိုၼ်း
ဢရၢင်းဢမ်ႇဢွၵ်ႇ ၶႂ်ႈပွၵ်ႇၵၼ်လၢႆ
ဢီႇၸၢင်ႈထၢမ်ၵေႃႈ ဢၢမ်ၸၢင်ႈတွပ်ႇ
ဢီႇၸၢင်ႈထၢမ် ဢၢမ်ၸၢင်ႈမွၵ်ႇ
ဢီႇၸၢင်ႈႁၢႆႉ ၺႃးဢၢႆႈၸၢင်ႈႁႅမ်
ဢီႇသူပ်းၸႃး ၺႃးဢၢႆႈၸၢင်ႈလႃႇ
ဢီႇမဵတ်ႈ ယဵတ်ႈမုၼ်ၸၢင်း ၼိူဝ်ႉႁၢင်း တႃႇၽိူၼ်ၵဝ်
ဢူႈမႄႈ ဢမ်ႇၼႄတၢင်း လုၵ်ႈလၢင်း ဢမ်ႇႁူႉလွင်ႈ
ဢုၵ်ႉၸႃႇ မဝ်ႇပိူင်မီး လၢတ်ႈၵႂၢမ်း ပီႈငၢဝ်ႈငၢဝ်ႈ
ဢွင်ႇဢႅင်ဢမ်ႇလႆႈၵိၼ် ၶိၼ်ၸႂ်ဢမ်ႇလႆႈၼႃႈ
ဢွင်ႈၵႅပ်ႈ မီးၽၢႆႈတူႇ ပေႃးလႆႈယူႇ ၶၢၼ်ၸႂ်
ဢွင်ႈမီးငူး ၸၢင်ႈတွတ်ႇ ပေႃးယူႇ ထွတ်ႇၸႂ်ဝႆး
ဢိူင်ႇၼမ်ႉၵႂၢင်ႈ ၼွင်ၼူဝ် လီပိူဝ်ႈ မူဝ်ႁႃႈၸိုဝ်ႈ
ဢၢႆၵူၼ်းၵေႃႈၵူၼ်းပႃး ဢၢႆမွၵ်ႇၽႃးလူမ်းဢဝ်
ဢၢႆမွၵ်ႇၵႂႃႇၸွမ်းလူမ်း ဢၢႆၵူၼ်းၵႂႃႇၸွမ်းဝၢၼ်ႈ
ဢၢႆမွၵ်ႇ ၵႂႃႇၸွမ်းလူမ်း ဢၢႆၵူၼ်း ၸွတ်ႇၵူႈငွၼ်ႈ
ဢၢႆမွၵ်ႇ ၸွတ်ႇၵူႈတူၼ်း ဢၢႆၵူၼ်း ၸွတ်ႇၵူႈငွၼ်ႈ
ဢၢႆႈငိူဝ်ႈ ၸင်ႇဢိူဝ်ႈငၢႆႈ ပေႃးဢိူဝ်ႈငၢႆႈ ပဵၼ်ဢၢႆႈငိူဝ်ႈ
ဢၢႆႈလၵ်းၵေႃႈ ဢီႇလႅမ်
ဢၢႆႈလၵ်းလႄႈ ဢီႇလႅမ် တႅမ်တွၵ်ႇၵၼ် ၸင်ႇၸႅင်ႈ
ဢၢႆႈလၢတ်ႈၼူၵ်ႇ လွၼ်ပူၵ်ႇဝႃႈ တေသွတ်ႇၵၢၼ်းႁၢမ်
ဢၢႆႈလၢတ်ႈၼူၵ်ႇ လွၼ်ပူၵ်ႇဝႃႈ တေယွင်ႈ
ဢၢႆႈလႅမ်လႄႈ ဢၢႆႈလၵ်း ၶဵင်ႇတႅမ်ပၵ်းသႂ်ႇၵၼ်
ဢၢႆႈဝႃႈၸီႇ ယီႈဝႃႈႁုင် သၢမ်ပုမ်လူင်ဝႃႈတူမ်ႈ
ဢၢႆႈဝႃႈၸီႇ ဢီႇဝႃႈႁုင်
ဢၢႆႈဝႃႈၼူၵ်ႇ လွၼ်ပူၵ်ႇဝႃႈ တေသွတ်ႇၵၢၼ်းႁၢမ်
ဢူၺ်းလီ ၼင်ႇပၺ်ႇၺႃႇ သွၵ်ႈလၢႆပႃႇႁိုဝ်မီး
ဢွႆႈၽၢတ်ႈမၢၵ်ႇ မၢၵ်ႇဢမ်ႇတူၵ်း ၵိၼ်ဢွႆႈ
ဢွႆႈလႅမ်ႈလဵၵ်ႉ ဢမ်ႇဝၢၼ် ၵႂၢမ်းၵူၼ်းၽၢၼ် ဢမ်ႇၵႃႈ
ဢၼ်လႂ်လီၶႂ်ႈတၢပ်ႇ ၵၢၼ်ယၢပ်ႇဢမ်ႇၶႂ်ႈႁဵတ်း
ဢုၼ်ၽႆးဢမ်ႇမိူၼ်ဢုၼ်ႇၽႃႈ ဢုၼ်ႇပႃႈၼႃႈဢမ်ႇဢုၼ်ႇပႃႈလင်
ဢုၼ်ႇၽႃႈဢမ်ႇမိူၼ်ဢုၼ်ႇၽႆး *ဢုၼ်ၶၼ်ဢုၼ်ႇဝႆးဢမ်ႇလႆႈ
ဢိုၼ်ၼမ်ႉလၢႆးသၢမ်ၽဝ်ႇ ဝူၼ်ႉၸႂ်ၵဝ်ႇၸင်ႇလၢတ်ႈ
ဢိတ်ႉထိယႃႇ လၢႆၼၢင်း ထိၼ်တၢင်းၵျၢင်း ႁႂ်ႈလူမ်ႈ
ဢူတ်းတေႃးသႃးၸၸိတ်ႈ ႁႂ်ႈၽႃႈပႅတ်ႈဝၢင်းၵႆ
ဢိူတ်ႇလိူတ်ႇ ဢိူၼ်လိူၼ် တိုၼ်းႁိုဝ် မိူၼ်ပိူၼ်ႈ
ဢၼ်ၵျၢမ်ႇၵူတ်ႉႁၢမ်းသိၼ် မဝ်ႇပေႃးၵိၼ် ထူၼ်ႈၸူဝ်ႈ
ဢၼ်ၸႃႉဢမ်ႇမီး ဢၼ်လီဢမ်ႇလႆႈ
ဢၼ်သူမ်ႈ ဢမ်ႇလီၵပ်း မၼ်းၼိဝ်ႉ ပႃၶႅဝ်ႉ ဢမ်ႇလီၵပ်း ႁဵပ်းၽၢၼ်း
ဢၼ်ဢမ်ႇလူဝ်ႇ သမ်ႉလႅၼ်ႈၶဝ်ႈတၵ်း *ဢၼ်ၵၵ်းမိုဝ်းဢဝ် သမ်ႉလႅၼ်ႈပၢႆႈ
ဢူၼ်ႈတေႃႇဢူၼ်ႈ ၼုၼ်ႈလႄႈ ၶတ်ႉတီႇပႃႇၽိုၼ်ၽႄး
ဢူၼ်ႈတေႃႇဢူၼ်ႈ မွၵ်ႇၼုၼ်ႈလႄႈ ၵုၺ်ၽူင်း
ဢၢပ်ႇၼမ်ႉတႂ်ႈၶူဝ် ဝီႁူဝ်တႂ်ႈၸၢၼ်း
ဢၢပ်ႇၼမ်ႉသွၼ်ႈႁူမ်ႈ ၵူမ်ႈၼႃႈသွၼ်ႈလႅတ်ႇ
ဢၢပ်ႇၼမ်ႉ ႁႂ်ႈသုၵ်ႈႁူ ပဵၼ်ၵူၼ်း ႁႂ်ႈလူပိူၼ်ႈ
ဢမ်ႇၶႂ်ႈလႆႈ ယႃႇပၼ် ဢမ်ႇၶႂ်ႈႁၼ်ယႃႇၼႄ
ဢမ်ႇၸၢင်ႈၵႃႈ ယႃႇယူႇၼႃႈၵွင် ဢမ်ႇမေႃပွင် ယႃႇယူႇၵႄႈပိူၼ်ႈ
ဢမ်ႇထုၵ်ႇၸႂ်မီၵေႃႈ ႁႂ်ႈလီၸႂ်ၽိုင်ႈ
ဢမ်ႇထၢၼ်ႇမီႈၵေႃႈ ၶီႈၶၢင်ႈ ၸၢင်ႈလႆႈပိုင်ႈဢိင်ၵၼ်
ဢမ်ႇၼပ်ႉၸၢင်ႉၵေႃႈ လူဝ်ႇယမ်ၶေႃ ဢမ်ႇၼပ်ႉၵူၼ်းၵေႃႈ လူဝ်ႇယမ်မေႃ
ဢမ်ႇၼမ်ႉၵေႃႈၵူမ်ႇ ဢမ်ႇလူမ်ႇၵေႃႈၼုၵ်း
ဢမ်ႇၼမ်ႉၵေႃႈ ဢမ်ႇၵူမ်ႇ ဢမ်ႇလူမ်ႇၵေႃႈ ဢမ်ႇၵိူဝ်ႇ
ဢမ်ႇၼဝ်ႈၵေႃႈ ဢမ်ႇမဵၼ် ဢမ်ႇပဵၼ်ၵေႃႈ ဢမ်ႇၸၢင်ႈလၢတ်ႈ
ဢမ်ႇပေႉသမ်ႉၶႂ်ႈမႅၵ်ႇ ႁႅင်းတႅၵ်ႇတၢႆလၢႆလၢႆ
ဢမ်ႇပေႉမေႃႈ ပေႃႉၵၢၵ်ႇ ဢမ်ႇပေႉသၢၵ်ႇ ပေႃႉၶူၵ်ႇ
ဢမ်ႇပွင်ႇ သမ်ႉၶဵၼ်ႁူႉ ရသႃႇလု ၸၢင်ၵႅတ်း
ဢမ်ႇပႅတ်ႉဢမ်ႇလႆႈၼၢင်း ဢမ်ႇၽၢင်းဢမ်ႇလႆႈၸူႉ
ဢမ်ႇပၼ်ၵေႃႈတေမီး ဢမ်ႇပၢၼ်းၵီးၵေႃႈတေလႆႈ
ဢမ်ႇပၼ်ၵေႃႈ တေမီး ဢမ်ႇၸီးၸွၼ်းၵေႃႈ တေလႆႈ
ဢမ်ႇမီးၵေႃႈႁႃ ဢမ်ႇမႃးၵေႃႈၵူႈ
ဢမ်ႇမီးၵေႃႈႁႃ ဢမ်ႇမႃးၵေႃးလႅၼ်ႈ
ဢမ်ႇမီးၵၢၼ် ဢဝ်မႅဝ်းဢၢပ်ႇၼမ်ႉ
ဢမ်ႇမီး သမ်ႉၶိၼ်မၢၵ်ႈ ၶႂ်ႈႁၢၵ်ႈ မိူၼ်ၵူၼ်းတူင်း
ဢမ်ႇမီး ပပ်ႉလွၵ်းမၢႆ ငိုၼ်းတူၵ်းႁၢႆ ဢမ်ႇႁူႉ
ဢမ်ႇမီးမႅဝ်း ၼူၵၢင်ႈလၢင်ႈ ၼၢင်းယိင်း ဢမ်ႇမီးၵေႃႉၶႅပ်ႇၶၢင်ႈ ပိူၼ်ႈလူလၢႆ
ဢမ်ႇမီးၵၢၼ် ဢဝ်မႅဝ်းဢၢပ်ႇၼမ်ႉ
ဢမ်ႇမီး သမ်ႉၶိၼ်မၢၵ်ႈ ၶႂ်ႈႁၢၵ်ႈ မိူၼ်ၵူၼ်းတူင်း
ဢမ်ႇမီးပပ်ႉလွၵ်းမၢႆ ငိုၼ်းတူၵ်းႁၢႆဢမ်ႇႁူႉ
ဢမ်ႇမေႃၵႃႈၼႄးၵွင် ဢမ်ႇမေႃပွင် ၼႄးၵၢမ်ႇ
ဢမ်ႇမေႃၵႃႈ ယႃႇၼႄးၵွင် ဢမ်ႇမေႃပွင်ႇ ယႃႇၼႄးၵၢမ်ႇ
ဢမ်ႇမေႃၵႃႈ ယႃႇၼႄးၵွင် ဢမ်ႇမေႃပွင်ႇ ယႃႇၼႄးၶိူင်ႈ
ဢမ်ႇမေႃၵႃႈ ယႃႇယူႇၼႃႈၵွင် ဢမ်ႇမေႃပွင် ယႃႇယူႇၵၢင်ပိူၼ်ႈ
ဢမ်ႇမေႃၵႃႈ ယႃႇယူႇၼႃႈၵွင် ဢမ်ႇမေႃပွင် ယႃႇႁဵတ်း ၵူၼ်းဢွၼ်ၼႃႈ
ဢမ်ႇမေႃၵိၼ် ပဵၼ်ၼီႈ ဢမ်ႇမေႃၶီႈ ပဵၼ်သူပ်းပဵၼ်ၵႂၢမ်း
ဢမ်ႇမေႃ သမ်ႉၶႂ်ႈႁဵတ်း မႄးၸဵတ်းပွၵ်ႈ ဢမ်ႇယဝ်ႉ
ဢမ်ႇမေႃၼင်ႈလႆႈဢၢႆ ဢမ်ႇမေႃၶၢႆ လႆႈဢႄႇ
ဢမ်ႇႁူႉႁႂ်ႈထၢမ် ဢမ်ႇငၢမ်းႁႂ်ႈတႅမ်ႈ
ဢမ်ႇမေႃသမ်ႉၶႂ်ႈႁဵတ်း မႄးၸဵတ်းပွၵ်ႈပႆႇယဝ်ႉ
ဢမ်ႇမေႃလၢတ်ႈပဵၼ်ၵႂၢမ်းလႃႇ ဢမ်ႇမေႃၵႂႃႇပဵၼ်တၢင်းၽိတ်း
ဢမ်ႇပွင်ႇၵေႃႈလၢတ်ႈၸွမ်း ဢမ်ႇယွမ်းၵေႃႈႁူႉလိူဝ်
ဢမ်ႇပႄႉသမ်ႉၶႂ်ႈမႅၵ်ႇ ႁႅင်းလူႉတႅၵ်ႇလၢႆလၢႆ
ဢမ်ႇယူႇဢမ်ႇသဝ်း ႁႃပေႃးမဝ်းသမ်ႉၽၢၼ်
ဢမ်ႇလီၵိၼ်သူမ်ႈ ဢွၼ်တၢင်းၶဝ်ႈ ဢမ်ႇလီၵိၼ်လဝ်ႈ ဢွၼ်တၢင်းၶုၼ်
ဢမ်ႇလီသႄႇႁူးလႅၼ်း ဢမ်ႇလီတႅၼ်း ႁူးတုတ်ႈ ဢမ်ႇလီပုတ်ႈ ႁူးၶုၼ်
ဢမ်ႇလီယိူင်ႈ ၺႃးတူဝ် ဢမ်ႇလီၶူဝ် ၺႃးလုၵ်ႈ
ဢမ်ႇလၢတ်ႈၵေႃႈၶၢဝ်ႇဢွၵ်ႇ ဢမ်ႇမွၵ်ႇၵေႃႈပိူၼ်ႈငိၼ်း
ဢမ်ႇလၢတ်ႈၵေႃႈၶၢဝ်ႇဢွၵ်ႇ ဢမ်ႇမွၵ်ႇၵေႃႈပိူၼ်ႈႁူႉၸွမ်း
ဢမ်ႇႁူႉၵေႃႈလီ ဢမ်ႇမီးၵေႃႈယဝ်ႉ
ဢမ်ႇႁူႉၼင်ႇတႃတၼ် ဢမ်ႇႁၼ် ၼင်ႇတႃမွတ်ႇ
ဢမ်ႇႁူႉ ယႃႇၼပ်ႉတေႃႈၶၢၼ် ပႃးတူၵ်းၽၢၼ် ဢမ်ႇလွတ်ႈ
ဢမ်ႇႁူႉ ယႃႇၼပ်ႉထၢမ် ၵူဝ်ပိူၼ်ႈဢၢမ်းတၢင်းတိုၼ်ႈ
ဢမ်ႇႁူႉယႃႇပေလၢမ်း ၵူဝ်ပိူၼ်ႈဢၢမ်းတၢင်းငိူဝ်ႈ
ဢမ်ႇႁူႉလိၵ်ႈ ၼင်ႇတႃတၼ် ဢမ်ႇႁၼ် ၼင်ႇတႃၽၢင်း
ဢမ်ႇႁူႉ ႁႂ်ႈထၢမ် ဢမ်ႇငၢမ်း ႁႂ်ႈသွပ်ႇ
ဢမ်ႇႁၵ်ႉ ယိူၼ်ႉၸႂ်ၼူမ် ဢမ်ႇၸူမ်း ယိူၼ်ႉၸႂ်ၸုပ်ႇ
ဢမ်ႇႁၢင်ႈလီၵေႃႈ ယိူၼ်ႉၸႂ်ႁၵ်ႉ ဢမ်ႇမၵ်ႉၵေႃႈ ယိူၼ်ႉၸႂ်ၵိၼ်
ဢမ်ႇႁူႉလိၵ်ႈၼင်ႇတႃတၼ် ဢမ်ႇႁၼ်လိၵ်ႈၼင်ႇတႃမွတ်ႇ
ဢမ်ႇႁၢင်ႈလီၵေႃႈႁၵ်ႉ ၵွႆႈယၵ်ႉၵွႆႈထုၵ်ႇတႃ
ဢမ်ႇႁၢင်ႈလီၵေႃႈႁၵ်ႉ ဢမ်ႇတၵ်ႉၵေႃႈ ယုမ်ႉတေႃႇ
ဢမ်ႇႁၼ်တူဝ် ၶႂ်ႈၶႃႈ ႁၼ်ၼႃႈ သမ်ႉဢေးလူ
ဢၢမ်းပႃႈၼႃႈ ၶႃႉပႃႈလင်
ဢူမ်ၼမ်ႉလပ်ႉၽ ၶႂ်ႈၸဢမ်ႇဝၢႆး
ဢွမ်ႇၽႃႈ ဢမ်ႇမိူၼ်ဢွမ်မေး ပႆႇဢုၼ်ႇၸေးတဵမ်ထူၼ်ႈ
ဢွမ်ႇၽႆး ဢုၼ်ႇတၢင်းၼႃႈ ႁူမ်ႇၽႃႈ ဢုၼ်ႇတင်းတူဝ်
ဢွမ်ႇၽႆး ဢမ်ႇမိူၼ်ၼင်ႇ ဢွမ်ႇၽႃႈ ဢုၼ်ႇတၢင်းၼႃႈ ဢမ်ႇဢုၼ်ႇတၢင်းလင်
ဢူမ်ၼမ်ႉလပ်ႉၽႃႉ ၶႂ်ႈၸႃႉဢမ်သဵင်
ဢၢင်ႈၶၢႆပိူၼ်ႈသမ်ႉယႃႉ ဢၢင်ႈၵႃႉသမ်ႉၶၼ်လူင်း
ဢမ်ႇမီးငိုၼ်းယႃႇၶီ ၵၢၼ်လီတိုၼ်းႁဵတ်းလႆႈ
ဢမ်ႇႁူႉၼင်ႇတႃတၼ် ဢမ်ႇႁၼ်ၼင်ႇတႃမွတ်ႇ
ဢမ်ႇႁူႉၼႆႉပႄႉၵၼ် ဢမ်ႇႁၼ်ၼႆႉပႄႉပိူၼ်ႈ
ဢမ်ႇႁၵ်ႉၵေႃႈၵၼ်ႈၸႂ်ၼူမ် ဢမ်ႇႁူမ်ၵေႃႈၵၼ်ႈၸႂ်ဢုပ်ႇ
ဢွမ်ႇၽႆးဢုၼ်ႇပႃႈၼႃႈ ႁူမ်ႇၽႃႈဢုၼ်ႇတင်းတူဝ်
ဢဝ်ၵၼ်ဝႃႈ ပႃးၵၼ်ပဵၼ် ၶဝ်ႈယဵၼ်ပဵၼ်ၶဝ်ႈဢုၼ်ႇ ၼမ်ႉၶုၼ်ႇပႃးၵၼ်သႂ်
ဢဝ်ၶွင်ပိူၼ်ႈ မႃးပွမ်း ၶွင်ႁဝ်းယွမ်း ၵႃႈယေႃႈ
ဢဝ်ၶွင်ပိူၼ်ႈႁဵတ်းႁၢင်ႈ ၸဝ်ႈပိူၼ်ႈယူႇတႂ်ႈလၢင်ႈလွမ်တူၺ်း
ဢဝ်ၶွင်ပိူၼ်ႈ ႁဵတ်းႁၢင်ႈ ၸဝ်ႈပိူၼ်ႈ ယူႇတႂ်ႈလၢင်ႈ ဢဝ်ၶီႈဝူဝ်းသိုင်း
ဢဝ်သရေႇတွင်ႉၵူင် ၵိၼ်လူင်ၽႅဝ်တွင်ႉၵႂ်ႈ
ဢဝ်သင်ႁဵတ်းမႅဝ်းၵေႃႈယဝ်ႉ လူဝ်ႇလႆႈၼူၵူၺ်း
ဢဝ်တီႈမႂ်ႇ သႂ်ႇတီႈၵဝ်ႇ
ဢဝ်တီႈငၢႆႈ သၢႆႈတီႈမေႃး
ဢဝ်တွင်ၵၢဝ် ပႅၼ်းမွၵ်ႇ တွင်ၵေႃႈ ဢွၵ်ႇဢၢႆႁွမ်
ဢဝ်ၽၢၼ်ႁဵတ်းမီး ဢဝ်ၶီႁဵတ်းသိူဝ်း
ဢဝ်ၽူဝ်ၸဝ်ႉ ပဵၼ်ၵဝ်ႉႁိူၼ်း ဢဝ်ၽူဝ်လႃႈ ပဵၼ်ၶႃႈလုၵ်ႈ
ဢဝ်မေးလႃႈ ပဵၼ်ၶႃႈလုၵ်ႈ
ဢဝ်မေးၸဝ်ႉ ပဵၼ်ၵဝ်ႉႁိူၼ်း (ငဝ်ႈၵဝ်ႉ ငဝ်ႈၵၼ်း)
ဢဝ်မေးႁၢင်ႈလီ ၶီၸႂ်မိူဝ်ႈၵႂႃႇၵႃႉ ဢဝ်မေးႁၢင်ႈၸႃႉၼႃႇ ၶီၸႂ်မိူဝ်ႈၵႂႃႇပွႆး

ၽိုၼ်ဢိင်